
CUPRINS (II) 


Alexandru ZUB 
Aspecte spirituale în închisorile regimului comunist ................ 11 


Rezistenţa la opresiune şi supraviețuirea morală in închisorile regimului 
comunist s-au întemeiat, mai ales, pe credință, indiferent de confesiune, 
iar apartenenţa cultică nu a fost acolo un impediment pentru dialog şi con- 
vietuire fraterna. In pofida imensei bibliografii, autorul evoca in acest arti- 
col doar câteva exemple dintr-o vastă cazuistică a cărei analiză se află abia 
la început. In prima parte a articolului, sunt enumerate o serie de studii 
memorialistice şi modalităţi de recuperare a faptelor din perioada comu- 
nistă, care au pus în evidență mai ales ororile, cruzimile, acțiunile sistemu- 
lui respectiv. În partea a doua sunt preluate exemple de oameni din studiile 
respective care au avut aceeaşi soartă prin suportarea „calvarului” detenţiei. 


Eduard FERENT 
Apărarea identității noastre creştine, 
prilej de maturizare umană şi spirituală ........ cc... 17 


Istoria a fost şi rămâne mater et magistra vitae. Ea învaţă că adesea, in 
timp ce ea se vremuieste din cauza îmbătrânirii lumii, credința în Dumne- 
zeu se intuneca, iar moravurile societății se moleşesc. Mai învaţă că, in 
timp ce fervoarea vieţii se vlăguieşte, cu toate acestea, Dumnezeu, condu- 
cătorul permanent al omenirii, în misterul îndurării sale, ridică noi perso- 
nalitati, îngrijindu-se astfel prin ele atât de întărirea credinţei, cât şi de 
reformarea moravurilor societății. În acest articol, părintele Ferent scoate 
in evidenta evenimente si personalitati care reprezinta stari de spirit trai- 
te de inaintasi. Din aceste stări se poate remarca faptul că, pe parcursul 
istoriei recente, nevoia de a-şi apăra identitatea umană şi creştină i-a făcut 
pe multi să reziste chiar până la sacrificiul vieţii. Această rezistență consti- 
tuie momentul maturizări ca oameni şi creştini. 


Emil DUMEA 
Biserică şi stat în România contemporană . i» i mam aaa mata aaa a aa 32 


In articolul acesta, părintele Emil Dumea sintetizează relația dintre statul 
român şi Biserică în secolul al XX-lea. Prin menţionarea dispoziţiilor con- 
stitutionale de după crearea statului român modern şi adoptarea primei 

constituţii, cea din 1866, şi până în zilele noastre, autorul ierarhizeaza 
importanța confesiunilor din România, primul loc revenindu-i Bisericii 
Ortodoxe Române, prin majoritatea populaţiei care îi aparține, fapt expli- 
cat prin dezvoltarea comună, alăturată dintre instituțiile Bisericii Ortodoxe 
Române şi istoria progresivă a formării statului român, din Evul Mediu 
până astăzi. Istoria juridică a României pune în evidenţă împletirea conti- 
nuă dintre cele două instituții: acesta este motivul pentru care Biserica 
Ortodoxă Română păstrează o poziție privilegiată, iar statul îi apără şi îi 
promovează interesele. 


Dănuţ DosBoş 
Justitia politică şi „vinovăția ” de a fi catolic 
în anii regimului COMUNISE «e n a meat ae eke a A al dea aaa i dea aa 43 


În ultimii ani, Departamentul de Cercetare Istorică de pe lângă Episcopia 
Romano-Catolică de Iaşi a abordat o serie de teme de istorie recentă, cu 
precădere din perioada 1948-1964, care a coincis cu anii regimului stalinist 
al lui Gheorghe Gheorghiu Dej. În prezentul articol, Dănuţ Doboş, mem- 
bru al acestui departament, rezumă munca şi rezultatele de până acum cu 
privire la aceste teme, obținute prin analiza documentelor de arhivă desco- 
perite. Totuşi, dezamăgit, autorul ajunge la concluzia că victimele comu- 
nismului nu sunt percepute drept modele de toată lumea, justiția a închis 
capitolul reabilitărilor juridice, autorităţile le ignoră, la fel ca şi opinia publică, 
cărțile de istorie de asemenea, noile generaţii nu le cunosc aproape deloc, 
iar anumite voci tributare trecutului le impietează şi astăzi memoria, ampli- 
ficând astfel crimele de care s-a făcut vinovată Securitatea. 


Violeta BARBU 
Memoria totalitarismului dintr-o perspectivă catolică. 
O'dezbatere istorică 4.64 pote 63 a8 2 fate 2 REREUR rrien eius ERE 51 


Ca experiență antropologica a ceea este trecător, memoria depinde de sem- 
nificatiile concrete ale transferului de la generatie la alta. Prof. Violeta 
Barbu vrea sa scoata in evidenta discrepantele ce exista intre perspectivele 
secularistă şi catolică cu privire la memoria totalitarismului secolului al 
XX-lea, cu cele două fete ale sale, fascismul şi comunismul. În prima parte 
a articolului, menţionează şi analizează abordările clasice ale filozofiei poli- 
tice ale unor faimoşi autori, precum Hannah Arendt, Thomas Mann, Wal- 
derman Gurian etc. Tot în prima parte, este abordată istoria concepţiilor 
despre cele două forme de totalitarism, din timpul Războiului Rece şi până 
astăzi. În a doua parte, autorul susține că modelul de filozofie politică al 
unui unic totalitarism cu două fete bazat pe diferente istorice trebuie să fie 

redimensionat in acord cu modelul european cultural al diversitatii, recu- 
noscut ca un factor definitoriu al identității Europei reunite. Acest model 
cultural a fost reliefat de către magisteriul Bisericii Catolice prin enciclicele 
Papei loan Paul al II-lea. Totodată, sunt scoase în evidență unele contribu- 
tii istorice ale papei. 


Ioan MITROFAN 
După 20 de ani. Evidente şi ocultări ale persecuției Bisericii 
Greco-Catolice Române Unite cu Roma din 1948 şi până astăzi. ..... 62 


Reprezentantul Bisericii Române Unite cu Roma la simpozion, pr. loan 
Mitrofan, susține în această conferință cauza acestei Biserici presecutate 
de-a lungul istoriei sale relativ scurte, cu putin peste 300 ani. Prima parte 
a articolului este o periodizare sistemaitcă a acestei istorii cu scopul de a 
sublinia faptul că Biserica Greco-Catolică din România este o instituție cu 
o istorie bogată în evenimente, chiar dacă nu întotdeauna fericite, mai ales 
în a doua jumătate a secolului trecut, când a participat la marea competiţie 
a rezistenţei în fata sistemului comunist impus în Europa Centrală şi de 
Est, alături de celelalte Biserici Unite, persecutate şi ele în acelaşi fel, ală- 
turi şi de Biserica Romano-Catolică în diferitele sale nuantari nationale. 
Autorul îşi descrie prezența la simpozion nu ca istoric, ci ca martor al isto- 
riei recente a Bisericii Române Unite cu Roma. În partea a doua este dez- 
bătută problema dialogului dintre Biserica Romano-Catolică şi Biserica 
Ortodoxă, dintre Biserica Greco-Catolică şi Biserica Ortodoxă. În continuare, 
sunt prezentate aspecte pozitive ale eliberării de sub comunism pentru 
Biserica Română Unită cu Roma. lar în final, autorul îşi descrie activitatea 
sa de preot greco-catolic în perioada comunistă. 


George ENACHE 
Berdiaev si COMUNS Mule e 3.0 3.230 e Dire ei EIA fe fete SEER dir 93 


În acest articol, autorul propune spre discuţie aspectele Bisericii, motivele 
pentru care a fost persecutată în epoca comunistă, precum şi contradicţiile 
din ideologia comunistă, subliniate de Nikolai Berdiaev (1874-1948), filozof 
rus care, în opera sa, s-a ocupat îndeosebi de filozofia religiei. Lupta comu- 
niştilor împotriva creştinismului înseamnă o surpare a elanului cvasispiri- 
tual din ei înşişi, ceea ce îi îndeamnă să schimbe total fața lumii, întrucât, 
distrugându-şi rădăcinile înfipte adânc în trecutul creştin, nu fac altceva 
decât să făurească o lume mecanică şi atee. Un detaliu important al artico- 
lului îl reprezintă definirea Bisericii ca o emanatie a dumnezeirii, ca urmarea 
unui proces divino-uman. Noţiunea de Biserică are două înţelesuri diferite, 
pe de o parte, trupul mistic al Mântuitorului şi realitatea sa spirituală, iar, 

pe de alta parte, un fenomen social şi o instituție socială strâns legate de 
stat, fiintand în paralel, având un drept şi o economie proprie. 


Adrian PETCU 
Strategii ale Patriarhului Justinian Marina pentru organizarea 
şi dezvoltarea monahismului ortodox în perioada comunista...... 101 


Problema monahală, izbucnită odată cu reforma domnitorului Alexandru 
Ioan Cuza, prin care mănăstirile erau lipsite de proprietăţile funciare, a 
pustiit mănăstirile, astfel încât la începutul secolului al XX-lea mai existau 
doar câteva mănăstiri care abia funcționau. După Al Doilea Război Mondial, 
la începutul instaurării regimului comunist, un rol important în privința 
rezolvării acestei probleme avea să-l joace patriarhul Justinian Marina. 
Studiul d-lui dr. Adrian Nicolae Petcu îşi propune să sublinieze rolul pe 
care l-a avut patriarhul menţionat în organizarea şi dezvoltarea monahis- 
mului ortodox în perioada comunistă. Cu toate că era văzut ca un colabo- 
rator al Partidului comunist, patriarhul Justinian Marina a înşelat orice 
aparență prin reformele puse în aplicare pentru a reînvia spiritul monahal 
ortodox, cu scopul de a forma cadre de elită în rândul monahilor, care să 
constituie armata de viitor a monahismului românesc. 


Wilhelm DANCĂ 
Rugăciunea şi căderea comunismului în România ................ 108 


Minunea care a avut loc în decembrie 1989, aşa cum a definit Doina Cornea, 
o cunoscută figură a rezistenței anticomuniste române, evenimentele din 
anul respectiv, au reprezentat o victorie a valorilor spirituale asupra idea- 
lurilor materialiste şi ateiste. În articolul de fata, părintele Wilhelm Danca 
propune, pe linia acestei personalităţi, o înțelegere mai clară a termenului 
de minune în raport cu evenimentele din decembrie 1989. Folosindu-se de 
memoriile unor eroi ai rezistenței anticomuniste şi făcând apel la aminti- 
rile sale personale, părintele vrea să scoată în evidenţă contribuția factoru- 
lui spiritual, în special factorul rugăciunii, la căderea comunismului. De 
aceea, analizează acest factor din trei perspective diferite: rugăciunea ca 
formă de rezistenţă în fata răului, rugăciunea ca portita de ieşire dintr-o 
lume închisă şi rugăciunea ca spațiu de întâlnire cu Dumnezeu. Pentru 
Biserica Catolică, viata trăită în comunism a fost ca o zi la asfintit ce nu se 
mai termina. Însă, jertfele fizice şi spirituale ale credincioşilor şi preoților 
au pregătit bucuria redobândirii libertății. 


PROFILE ISTORICE 66. iis e eee a te ae e at a d 125 
CARTILE NOASTRE i n emo ea pont e le e în e aa e a a 128 


SUMMARY (II) 


Alexandru ZUB 
Spiritual profiles within the communist prisons. .......... cc... 11 


The resistance to the oppression and the moral survival in the prisons of 
the communist regime were rooted especially on faith, no matter the con- 
fession, and the confessional membership was not an impediment for the 
dialogue and the fraternal cohabitation. Despite the immense bibliogra- 
phy, the author evokes in this article only some examples from an enor- 
mous casuistic whose analysis is just at the beginning. In the first part of 
this article, there are mentioned a series of memorials studies and the 
modalities of recuperating the data from the communist period which 
highlighted especially the horrors, the cruelty, the actions of that system. 
In the second part there are presented the examples of the people who had 
the tragic destiny through supporting the Calvary of the detention. 


Eduard FERENT 
Defense of our Christian identity, 
an occasion for human and spiritual maturation .............6.4. 17 


History was and remains Mater et magistra. It teaches always while the 
world is elder and elder, while the faith in God darkens and the morality of 
the society softens. It teaches that, while the fervor of life debilitates, God 
as the permanent Lord of the humanity, in the mystery of his goodness, 
raises new personalities, because he is being concerned with both the 
strengthening of the faith and the reforming of the conduct of the society. 
In this article, Fr. Eduard Ferent emphasizes the events and the person- 
alities who evoke the spirit and the mentality of the predecessors. In this 
mentality can be remarked that during the recent history the vivid need to 
defense the human and the Christian identity determined many people to 
resist even with the sacrifice of their own life. This resistance constitutes 
the moment of the maturation as human being and Christians. 


Emil DuMEA 
Church and state in Romania today în a i e n ara ete aa eee ea te e area bă 32 


In this article, Fr. Emil Dumea synthesizes the relationship between the 
Romanian state and the Church in the XX“ century. Through mentioning 

the constitutional disposals after the creation of modern Romanian state 
and the adoption of its first constitution, the one from 1866, till nowadays 
legislation, the author classifies the confessions in Romania, on the first 
place being the Orthodox Church, because of the majority of population, 
which are orthodox, and the common development of the institutions of 
the Orthodox Church and the progressive history of the modern Romanian 
state forming, from the Middle Age till today. The juridical history of Roma- 
nia highlights the continuous braiding between the two institutions: that 
is why the Romanian Orthodox Church maintains a privileged position 
and the state defenses and promotes its interests. 


Dănuţ DosBoş 
Political justice and “the guiltiness” 
to be catholic during the communist regime. .......... cc... 43 


In the last years the Historical Research Department of the Roman-Catholic 
Bishopric approached a series of themes from the recent history, especially 
from the period 1948-1964, which coincided with the years of the Stalinist 
regime of Gheorghe Gheorghiu Dej. In this article, Danut Dobos, member 
of this department, resumed the work and the results concerning these 
themes, obtained through the analysis of the discovered archive docu- 
ments. The author reaches the conclusion that the victims of the commu- 
nist regime are not anymore perceived as exemplar for the whole word. 
The justice closed the chapter of the juridical public rehabilitation; the 
authorities and the public opinion ignore them; the same thing can be said 
about the historical books and the new generations; there are some voices 
tributary to the past time which dishonest their memory, amplifying the 
crimes whose culpable is the communist Security. 


Violeta BARBU 
Memory of totalitarianism for a catholic perspective, 
&ä historical debate: Hike eta wal d cotta INS bake ahd pi e a dă 51 


As an anthropological experience of the transitory things, memory depends 
on the concrete significations of the transfer from a generation to the other 
generation. Prof. Violeta Barbu wishes to stress the discrepancies which 
exist between the catholic perspective and the secularist one concerning 
the memory of totalitarianism of XX century, with its two faces, fascism 
and communism. In the first part of the article, the author mentions and 
analyses the classical approaches of the political philosophy of some notori- 
ous authors, e.g. Hannah Arendt, Thomas Mann, Walderman Gurian and 
so on. In the first part also there is broached the history of the conceptions 
about the two types of totalitarianism beginning with the time of the Cold 

War till today. In the second part, the author affirms that the model of the 
political philosophy of a unique totalitarianism with two faces relied on the 
historic differences has to be re-dimensioned according with the European 
cultural model of diversity, known as a defining factor of the identity of the 
reunited Europe. This cultural model was underlined by the Magisterium 
of the Catholic Church through the encyclical letters of the Pope John Paul 
II. Also there are highlighted some historical contributions of the Pope. 


Ioan MITROFAN 
After 20 years. Evidences and hidings of the Greek-Catholic Romanian 
Church United with Rome’s persecution, from 1948 till today ...... 62 


Fr. Ioan Mitrofan sustains in this study the cause of his Church, persecuted 
during its relative short history of 300 years. The first part of this study 
represents a systematic division in periods of this history, whose purpose 
is to underline that Greek-Catholic Church from Romania is an institution 
with history full of events, even if not always happy, especially in the second 
part of the last century when participated to the great competition of the 
resistance against the communist system imposed in the Central and Eastern 
Europe, together with the other United Churches, persecuted in the same 
way, together with the Roman-Catholic Church with the national nuance. 
The author is not as historian, but a witness of the recent history of the 
Romanian Greek-Catholic Church. In the second part there is debated the 
problem of the dialogue between the Roman-Catholic Church and the Ortho- 
dox Church, between the Greek-Catholic Church and the Orthodox 
Church. Then, the author presents the positive aspects of the liberation 
from communism for the Greek-Catholic Church. Finally, the author describes 
his activity as priest in the time of the communist dictatorship. 


George ENACHE 
Berdiaev and COMMUNISM 1... 0... ce eee eee eee ees 93 


In this article, the author proposes for discussion the reasons of the Church 
persecution in the communist epoch, and the contradictions from the com- 
munist ideology, underlined by the Russian philosopher Nikolai Berdiaev 
(1874-1948), who in his writings dealt with the philosophy of the religions. 
The fight of the communists against Christendom signified a crumbling of 
the spiritual flush from their beings, and this fact encouraged them to 
change the face of the whole world, because by destroying the roots poked 
in the Christian past, they wanted to create a mechanic and atheist world. 
A disputable detail of this article constitutes the definition of the Church 
as emanation of divinity, as a result of a divine-human process. The term 
“Church” has two different meanings: on one hand, it is the mystic body of 

the Christ and his spiritual reality, and, on the other hand, a social phe- 
nomenon and a social institution related to state, they existing together 
and having their own right and economy. 


Adrian Nicolae PETCU 
Strategies of Patriarch Justinian Marina for the organization and 
development of orthodox monachism during the communist time ..101 
The monastic problem which started with the reform of the prince Alexand- 
ru Ioan Cuza who asked the monasteries to have no land propriety, devas- 
tated the monasteries, so, at the beginning of XX century, there remained 
only some monasteries which hardly functioned. After the Second World 
War, at he beginning of the installation of the communist regime, an impor- 
tant role concerning the solution of this problem had the patriarch Justinian 
Marina. The study of Adrian Nicolae Petcu aims to underline the function 
of the patriarch in organizing and developing the Orthodox monasticism 
in the communist period. Even if was seen as a collaborator of the com- 
munist party, patriarch Justinian Marina deluded every appearance 
through the reforms he applied in order to resuscitate the orthodox monas- 
tic spirit and to form an elite staff among the monks who constituted the 
future army of the orthodox monasticism. 


Wilhelm DANCĂ 
Prayer and fall of communism in Romania ............ cc... 108 


The wonder which took place in December 1989, so how defined Doina Cornea, 
a notorious personality of the Romanian anticommunist resistance, the 
events of that year, represents a victory of the spiritual values on the mate- 
rialist and atheist ideals. In this article, Rev. Wilhelm Danca proposes, follow- 
ing the profile of this personality, a clear understanding of the term “wonder” 
related to the events from December 1989. Employing the memories of some 
heroes of the anticommunist resistance and evoking his personal memo- 
ries, Rev. Wilhelm Danca wishes to underline the contribution of the spirit- 
ual factor, especially the one of the pray, to the fall of communism. That is 
why, he analyses this factor in three different perspectives: prayer as form 
of resistance against the evil, prayer as a gateway from a closed world and 
prayer as the space of meeting God himself. For the Catholic Church, the 
life during the communist time was like a day at sunset which was not ending 
any more. But the quotidian physical and spiritual sacrifices of our good 
lay people and priests prepared the happiness of regaining the freedom. 


HISTORICAL PROFILES .................. eee 125 
OUR BOOKS: pn sea oa E i dens di ca n ore PPR wee eels a EE 128 


o. ASPECTE SPIRITUALE 
ÎN ÎNCHISORILE REGIMULUI COMUNIST 


Acad. Alexandru ZUB 
Iaşi 


Tentația de a îngroga conturul lucrurilor, în bine sau în rău, stă oare- 
cum în natura omului. O notă subiectivă îi însoţeşte aproape orice act, iar 
judecata senină, definitivă, pare să rămână un pios deziderat. Nu e o con- 
cluzie deceptionista, ci una extrasă dintr-o lungă analiza de fapte, martu- 
rii, restitutii fragmentare sau de ansamblu pe seama regimului comunist. 
După două decenii de la abolirea de jure a acestuia, suntem încă în situația 
de a-i aproxima conturul. 

S-au pus în evidență, până acum, mai ales ororile, cruzimile, acțiunile 
bestiale din sistemul respectiv, iar bilanţul e teribil. Şi în acest domeniu, 
discursul restitutiv a pornit de la recuperarea faptelor pentru a ajunge la 
secvențe monografice, la sinteze şi chiar la un metadiscurs, anevoie reali- 
zabil întotdeauna, dar, mai ales, la vreme de criză. 

Modalitatile de recuperare răspund momentan la nevoile informării şi 
ale confesiunii, ceea ce i-a adus în prim-plan pe „arhivişti” şi pe autorii de 
memorii, mai mulți decât se crede în genere. Chiar şi acolo unde imaginile 
sunt privilegiate, este evidentă preocuparea de a strânge şi sistematiza 
informaţia existentă. S-a imaginat chiar, ca formula bilantiera, o „arhivă a 
durerii”, abia schitata la finele secolului XX şi rămasă un proiect deschis, 
conceput de câţiva istorici şi artişti!. S-a tipărit apoi şi un prețios Album 
memorial, ilustrând monumente ce glorifică lupta împotriva sistemului comu- 
nist?. Un alt corpus îi evocă plastic pe noii martiri din zona carpato-danu- 
biană, nesfârşită catenă de orori ale regimului totalitar, ateist şi violent, 
care s-a înstăpânit la noi după ultimul mare război?. Să mai amintim încă 
unul, Fericiti cei prigoniti, la fel de impresionant în ilustrarea prigoanei 
comuniste“. 


1 Lucian Bora — Adrian CIOROIANU — Tom SANDAVIST, Arhiva durerii, redactori Stefan 
Constantinescu, Cristi Puiu, Arina Stoenescu, Fundația Academia Civică, Bucureşti 2000 
(cu versiune engleză). 

? Constantin Ticu DUMITRESCU, Album memorial. Monumente închinate jertfei, suferinței 
şi luptei împotriva comunismului, Ziua, Bucuresti 20042. 

3 Icoana noilor martiri ai pământului românesc. Mărturisitori români din secolul XX, 
Bonifaciu, Bacău 2009. Foto: Marius Caraman, Romeo Mărăndici, Marian Radu, Doru 
Vântu. 

+ Matei MARIN, ed., Martiri ai temnitelor româneşti, Bonifaciu, Bacău 2008. 

Grafica unui bun cunoscător sprijină efortul restitutiv cu privire la „gula- 
gul românesc”5, aruncând o lumină crudă asupra acelui univers. Ea nu 
spune însă nimic sau aproape nimic direct despre latura inefabilă, de rezis- 
tenta spirituală, care a făcut posibilă supraviețuirea. Pictorul trecut prin 
arcanele acelui gulag declară singur că şi-a propus să prezinte numai „latura 
întunecată a sufletului omenesc, viziunile nemiloase, dramatice şi înspăi- 
mântătoare, fantasme care prind viata atunci când rațiunea adoarme şi 
voința omului este guvernată de ură, de pustie, durere şi margavie”®. Spera 
ca în felul acesta să impresioneze mai mult noua generaţie. Dar e destulă 
această selecție de imagini terifiante? Spun ele tot adevărul despre acel 
univers al ororii? Mâinile împreunate a rugă şi blestem cu care se deschide 
albumul sugerează deja un răspuns. Există şi o altă dimensiune, nu mai 
puţin reală, aceea a rezistenței spirituale, a dimensiunii creştine, nu o dată 
pusă în lumină sub presiuni de orice fel: „Dacă vor tăcea ei, vor striga pie- 
trele” (Ioan, 9, 40). 

Mărturiile culese până acum, din proprie inițiativă sau pe seama unor 
instituții specializate, constituie deja o masă enormă, susceptibilă de cele 
mai diverse abordări. Domină însă cantitativul, ca răspuns, desigur, la 
nevoia de a stabili mai întâi faptele, ca la orice tema studiabilă. Observatia 
pe orizontală a putut înregistra aspectele demne de interes sociologic, dar 
nu era în măsură să dea seama de cealaltă dimensiune, verticală, a existen- 
tei noastre. Cantonarea excesivă in imanent a sporit cazuistica, nu şi efor- 
tul interpretativ, a cărui „modestie” a fost deplânsă nu o dată. Mircea Eli- 
ade a făcut-o in mai multe rânduri, ca unul ce se interesa în exil de realita- 
tile româneşti sub dictatură, identificând mai cu seamă experienţele spiri- 
tuale la limită. Jurnalul său conţine multe comentarii de acest felt, între 
care, venind din spaţii filozofico-morale diferite, experiențele asumate de 
Mircea Vulcănescu, Richard Wurmbrand, N. Steinhardt, pentru a nu aminti 
decât nume de rezonanţă. 

I-au atras atenţia doi cineasti francezi care fuseseră la Buchenwald şi 
Dachau. „Amândoi spun că au descoperit o nouă condiție umană în închi- 
soare; s-au convins acolo că omul este şi altceva decât crezuseră până 
atunci; că există o realitate spirituală, că există stări indescriptibile”?. O 
asemenea realitate consolează şi edifică asupra unui absolut de care omul 


5 Radu BERCEA — Nicolae IANĂşI, Memoria retinei gulagului românesc, Eurostampa, 
Timişoara 20092. 

6 Radu Bercea — Nicolae IANĂŞI, Memoria retinei gulagului românesc, 3: Radu BERCEA, 
Cuvânt înainte la ediția I. 

1 Cf. Tertulian Lanca, Trecând pragul tăcerii, MNLR, Bucuresti 2008, 6. 

8 Cf. Vasilică Mititaru, Biserica din temniţă, Vicovia, Bacău 2008, 7-12 ş.u. 

* M. ELIADE, Jurnal, I, Humanitas, Bucuresti 1993, 60-61. 

modern nu mai e conştient, capacitatea lui de a uita fiind fără limită”. Pe 
fostul său prieten M. Vulcănescu, care şi-a sfârşit zilele în închisoare, eroic, 
il citează cu îndemnul testamentar „Să nu ne razbunati”, concluzie la care 
au ajuns şi alti comilitoni!!. Întâlnirea dintre călău şi victimă, în spaţiul 
recluziunii, comportă oricum o dimensiune spirituală peste care nu se poate 
trece!?. Memorialistica e plină de asemenea exemple, încă nepuse în lumină 
de exegeti, deşi s-au făcut unele sistematizări pe aceasta linie”. 

In numele unei serii de mărturisiri, un preot se socotea îndrituit să spună, 
consensual, că „a trecut de la luptă la jertfă, de la jertfă la iertare, de la 
iertare la iubirea vrăjmaşului”, realizând o metamorfoză spirituală întru 
modelul cristic!, cel despre care Vladimir Ghika spunea că e „singurul 
care nu uită’. La un moment dat, supus unei intervenţii chirurgicale, 
Monseniorul se ruga, deplin conştient că are „în acelaşi timp abdomenul 
deschis, ochii deschişi şi cerul deschis”16, cerimea la care se raporta, atât de 
frumos, în alt loc. Cum era să nu se simtă un om liber? Cum să nu-i fi 
îndemnat şi pe alţii să devină liberi prin contopirea cu divinul?!” 

Impăcarea cu statutul închisorii ca detentio honesta era o soluţie la inde- 
mâna oricui, însă deloc uşor de pus în practică. Filosoful Constantin Noica 
a mers până la a-l preface pe adversar în „fratele Alexandru”, un semen 
afin cu fratele biblic, pentru care se cuvine a ne ruga, căci numai astfel se 
poate rupe catena răului, cauzalitatea malefică!*. Se putea ajunge foarte 
sus în această compasiune. In timpul unei anchete nocturne, cum erau 
atâtea, Nicole Valéry-Grossu L-a invocat pe Dumnezeu, ceea ce a produs o 
dezlantuire de mânie a anchetatorului: „Niciodată n-am fost atât de înspăi- 
mântată ca în noaptea aceea. Mă învinuiam că prin cuvintele mele l-am 
incitat pe acest om la ură şi blasfemie împotriva Creatorului”!?. Eroina 
acestui episod e chiar autoarea cunoscutei cărți de memorii Binecuvdntata 
fii, închisoare”, gândită în consonanta cu ceea ce scrisese şi Soljenitin des- 
pre rolul recluziunii politice”. 


10M. ELIADE, Jurnal, I, Humanitas, Bucuresti 1993, 62-63. 

Cf. Vasilică MILITARU, Biserica din temniță, 14. Aceeaşi atitudine şi la I.D. Sârbu, cf. 
Daniel CristEA-ENACHE, Un om din Est, Curtea Veche, Bucuresti 2006, 121. 

2 M. ELIA, Jurnal, 556-557. 

13 Vasilică MILITARU, Biserica din temniţă, 2008. 

14 Vasilică MILITARU, Biserica din temniță, 16. 

15 Vladimir GHIKA, Fratelui meu din exil, Galaxia Gutenberg, Targu-Lapus 2008, 3. 

16 Vladimir GHIKA, Fratelui meu din exil, 90. 

11 Vladimir GHIKA, Fratelui meu din exil, 147: Mărturia preotului Matei Boilă. 

18 Constantin Norca, Rugaţi-vă pentru fratele Alexandru, Bucuresti, Humanitas, 1990 şi 
alte ediţii. 

19 Nicole VaLEry, Binecuvântată fii, închisoare, 48 (Cf. Vasilică Mitiraru, Biserica din 
temniţă, 116). 

2 Nicole VALÉRY, Bénie sois-tu, prison, Libraire Plon, Paris 1976; şi versiunea română. 

21 Nicole VALERY, Zelle 24. „Gelobt seist du Gefängnis”, Seewis 1978, 7. 

Se admite ca „unii au acceptat de la început temnita ca pe o universitate 
a daruirii şi a jertfei, cât şi ca prilej de studiu şi meditaţie. Astfel, Ioanide, 
prieten cu Valeriu Gafencu, descrie etapele unei trăiri interioare ce au dus 
la o cunoaştere de sine şi la înlocuirea patimilor cu virtuţi, după modelul 
Sfinţilor Părinţi”, echivaland cu o renaştere”. 

Au suferit mai mult, pare-se, cei care socoteau că se află după gratii 
numai ca rezultat al unei erori ce se cuvenea denuntata, dacă nu şi supusă 
vindictei de îndată ce va fi posibil. O asemenea logică prelungea la nesfârşit 
catena răului, sporind, totodată, chinurile recluziunii. 

Aşa o prezintă N. Steinhardt în „jurnalul” său, cu trimiteri insistente la 
valorile creştine, pe care le asumase cu fervoare, însă şi la stoica aeguani- 
mitas, pe care o regăsea acum şi în practica monahală”. Dacă evreul citat 
s-a convertit la creştinism printr-un monah ortodox, o creştină evreică, 
Sabina, soția pastorului Wurmbrand, a făcut-o pe Nicoleta-Valeria Bruteanu 
(alias Nicole Valery) să se devoteze misiunii creştine, binecuvântând chiar 
temnita în care i-a fost dat să facă aceasta alegere”. Lacrimile de pocăință 
intră în această alchimie a regăsirii de sine, a unui nou echilibru bazat pe 
primatul spiritului”. Pentru Liviu Branzusi, zidul temnitei devenea oglindă 
autocritică, bezna lăuntrică se prefăcea în lumină roditoare. Nici un pro- 
gres lăuntric nu i se părea posibil fără un riguros examen de sine, fără a 
interioriza suferința. Celula ajunsese, pentru el, ca şi pentru alți comili- 
toni, o chilie monahală, un dar divin, o cale a crucii?%. Pentru altul, carcera 
însăşi, cu toate asprimile ei, devenea prilej de bucurie, de meditație senină”. 

Cei vizitaţi de muze se puteau socoti în avantaj, fiindcă puteau acorda 
timpului o altă valoare, consonanta cu vocaţia lor intimă. Creaţia rascum- 
pără orice suferință, spusese Lucian Blaga, în acord cu poetica înfiripată 
din vechime. În activitatea poetică a unora (Lena Constante, Harry Brauner, 
Nichifor Crainic etc.), depusă în deplină izolare carcerală, M. Eliade intuia 
„regăsirea funcţiei primordiale a memoriei”, salutară în acele împrejurări”. 

Poate nicăieri omul nu experimentează mai bine tăria Cuvântului” ca 
acolo, între zidurile bine păzite ale închisorii. Cuvântul îi rămâne încă la 
dispoziţie pentru a-şi dovedi propria tărie, un mijloc de creaţie şi de elibe- 
rare totodată. Prin Cuvânt, el se pune în armonie cu EI, cu sursa inițială şi 
ultimă a Creaţiei. 


22 Vasilică MILITARU, Biserica din temniţă, 118. 

23 Cf. Vasilică MILITARU, Biserica din temniţă, 119. 

24 Vasilică MILITARU, Biserica din temniță, 124-125. 

25 Vasilică MILITARU, Biserica din temniţă, 138-139. 

26 Vasilică MILITARU, Biserica din temniţă, 120. 

21 Vasilică MILITARU, Biserica din temniţă, 122. 

238 M. ELIADE, Jurnal, 594. 

29 Cf. N. BALOTĂ, Caietul albastru, I, Bucuresti 1998, 328-336. 

Un arhiereu care a stat mulți ani după gratii va mărturisi că rugăciunea 
şi poezia l-au făcut să reziste. Rostea „întregul rozar cu cele trei mistere, 
de bucurie, durere şi mărire”, se adâncea apoi în meditații pe teme religi- 
oase, compunea versuri, iar căutarea rimelor îl făcea să-şi uite un timp 
condiția“. „Eram fericit şi liniştit. Conversam cu cerul, cu natura”, medi- 
tând marile teme ale credinței, căutând expresia adecvată fiecărui gând“. 
Un fel de a petrece timpul cvasiuniform al recluziunii, dar şi de a exersa 
memoria, imaginaţia, aptitudinea conexiunilor. „Sufletul meu, pelerin 
pierdut”, aşa se definea la un moment dat, prin analogie cu păsările toam- 
nei* sau cu miracolul primei zăpezi. Lupta cu timpul impunea o disciplină 
aparte, „iubire şi abandon in Providență”*. Compasiunea pentru cei puşi 
să gestioneze închisoarea („instrumentele Domnului”) încăpea în această 
filosofie de viata dobândită cu vremea™. 

A suporta „calvarul” detenţiei în acele împrejurări nu era tocmai sim- 
plu şi nu sunt chiar puţini cei care au dat, pe parcurs, semne de oboseală, 
abandon, conduită nedemnă de statutul unui creştin. Anduranta are limite 
pe care închisorile comuniste le-au pus adesea în lumină. 

În cazul episcopului Anton Durcovici, se ştie că intransigenta l-a condus 
spre un sfârşit prematur şi martiric, întâmplat la 10/11 decembrie 1951, la 
Sighet, acolo unde funcționează acum un Memorial şi un Centru de studii 
privitoare la regimul comunist, memorial în care efigia arhiereului figurează 
la loc de cinste“. Demnitatea lui, născută din credință şi din exercițiu spi- 
ritual, s-a impus celor din jur, fie aceştia comilitoni sau tortionari, dupa 
cum ne asigură un alt prelat, Ioan Ploscaru, ale cărui amintiri din reclu- 
ziune constituie o prețioasă mărturie despre epocă, îndeosebi asupra rezis- 
tentei religioase sub dictatura comunistă”. 

Aceeaşi soartă au avut-o, între alţii, tot la Sighet, istoricii Al. Lapedatu 
şi G. Brătianu, ultimul fiind omorât anume fiindcă refuzase să-şi schimbe 
opiniile despre teritoriile răpite de sovietici, convins că „adevărul rămâne, 
oricare ar fi soarta slujitorilor săi”. Credinţa, în acest caz, se afla în deplin 
acord cu adevărul în discuţie. În celula 8, unde fusese izolat la începutul 


30 I. PLoscARU, Lanturi şi teroare, Timisoara 1994, 172. 

31 I. PLoscaru, Lanturi şi teroare, 173. 

32 I, PLOSCARU, Lanturi şi teroare, 174. 

33 I, PLoscaru, Lanturi şi teroare, 178. 

34 I. PLoscaru, Lanturi şi teroare, 180. 

35 Cf. Nicu IONIŢĂ, Psihotrauma de detenţie şi urmările ei, Fundaţia Academia Civica, 
Bucureşti 2008. 

36 Eduard FERENȚ, Martirul iubirii lui Cristos, Bucuresti 2000; Dănuț DoBoş - Anton 
DEsPINESCU, Episcopul Anton Durcovici. O viata închinată lui Dumnezeu şi Bisericii, 
Sapientia, Iasi 2002. 

37 I. PLOSCARU, Lanturi şi teroare, 156-159. 

anului 1952, G. Bratianu scrijelise pe zid un plan de istorie universala, un 
crucifix şi o rugăciune pe care un alt deținut, Alexandru Raţiu, care i-a 
succedat în acelaşi spațiu imund, a şi memorat-o. Rugăciunea adresată 
Mântuitorului era „foarte frumoasă, dogmatică şi poetică”, revelând un 
spirit profund creştin şi sensibil pe care însă martorul a uitat-o cu timpul“. 

Credința în Dumnezeu şi, pe cale de consecință, încrederea în izbânda 
adevărului l-au făcut pe G. Brătianu să reziste atunci când i s-a propus să 
fugă din tara sau când, la Sighet, i se cerea să abjure ce scrisese despre 
Basarabia ca pământ românesc, dacă vrea să scape cu viață. A refuzat, 
acceptând jertfa, spre a salva adevărul pentru care militase ca istoric“. Era 
convins că acel adevăr va dăinui“. 

Am evocat câteva exemple dintr-o vastă cazuistică a cărei analiză se află 
abia la început, în pofida imensei bibliografii acumulate. Se poate spune 
însă de pe acum că rezistența la opresiune şi supraviețuirea morală în închi- 
sorile regimului comunist s-au întemeiat, mai ales, pe credință, indiferent 
de confesiune, şi că apartenenţa cultică n-a fost acolo un impediment pen- 
tru dialog şi convietuire fraternă. Analiştii cei mai avizaţi au sesizat in 
mediile respective manifestările unui homo religiosus, ale cărui note speci- 
fice urmau să prindă contur mai exact în viitor. „În căutarea plenitudinii 
noastre spirituale”, sintagmă deja în curs, e poate nota cea mai de seamă“. 
Tipologia manifestărilor în cauză e complexă şi nu se poate defini în acest 
cadru, menit doar a semnala unele modalități mai accesibile“. Regatul sufe- 
rintei e nesfârşit. 


38 Maria G. BRĂTIANU, Georges I. Brătianu: L’énigme de sa mort. Les témoignages, n. éd., 
Paris 1992, 19 (1988, 17). 

39 Maria G. BRĂTIANU, Georges I. Brătianu: L’énigme de sa mort, FAC, 1997, 27. 

40 G. BRĂTIANU, Dare de seamă, 1944-1945, Bucureşti 1945. 

“1 Sergiu Grossu, Chipul omului dinlăuntru. În căutarea plenitudinii noastre spirituale, 
Duh şi Adevăr, Bucureşti 1999. 

42 Cf. Vasile MANEA, Preoți ortodocşi în închisorile comuniste, Reîntregirea, Alba Iulia 
20045; Sergiu Grossu, Ei triumfă înaintea lui Dumnezeu. Eroi şi martiri ai credinței în 
țările comuniste, Memoria, Bucureşti 2007. 


APARAREA IDENTITATII NOASTRE CRESTINE, 
PRILEJ DE MATURIZARE UMANASI SPIRITUALA 


Pr. Prof. Dr. Eduard FERENT 
laşi 


Introducere 


În rostogolirea anilor, evenimentele istorice curg asemenea apei unui 
râu şi, după cum niciodată nu te scalzi în undele aceleiaşi ape curgătoare, 
la fel sunt şi evenimentele istorice: irepetabile. 

Pentru a le înțelege încărcătura istorică, e necesar un recul, o anume 
depărtare de desfăşurarea lor rapidă sau înceată. În al doilea rând, pentru 
a le sesiza sensul, trebuie să-ți însuşeşti sufletul sau starea de spirit a epo- 
cii în care ele au avut loc. 

Adresându-mă în acest moment unui auditoriu care, în cea mai mare 
parte, nu se născuse pe când noi, cei mai în vârstă, trăiam evenimentele pe 
care le aniversăm, cred că e necesar să ne însuşim ambele condiţii cerute 
pentru decodificarea sensului istoriei mai recente de la noi. 

Istoria, aşa cum este, a fost şi rămâne mater et magistra vitae. Ea ne 
învaţă că, adesea, în timp ce ea se vremuieşte, din cauza îmbătrânirii lumii, 
credința în Dumnezeu se întunecă, iar moravurile societății se moleşesc; 
ne mai învață că, în timp ce fervoarea vieţii se vlăguieşte, deoarece la zgura 
vremuirii vremurilor se adaugă rugina viciilor, cu toate acestea, Dumne- 
zeu, care conduce istoria omenirii proniind-o permanent, în misterul îndu- 
rării sale, ridică noi personalități, îngrijindu-se astfel prin ele atât de întă- 
rirea credinței, cât şi de reformarea moravurilor societăţii. 

Evenimentele şi personalitățile la care mă voi referi în acest articol repre- 
zinta, de fapt, trei stări de spirit trăite de înaintaşii noştri pe aceste melea- 
guri. Cugetând la ele, le-am intitulat astfel: 

A. Eliberati am fost, dar cum şi încotro mergem? 

B. Unde n-am cuvânt, n-am ce căuta. 

C. Cum îndrăzneşti să refuzi sarcinile partidului? 

Din aceste stări evenimentiale vom remarca faptul că, mai ales pe par- 
cursul istoriei noastre recente, am fost nevoiți să ne apărăm însăşi identi- 
tatea noastră umană şi creştină, unii reprezentanţi de-ai noştri rezistând 
chiar până la sacrificiul vieţii buldozerului comunist năruitor. Această 
rezistență umană şi creştină constituie momentul maturizării noastre ca 
oameni şi creştini. Explicaţia rezistenței e îndoită: prima a fost asistența 

activa şi continuă din partea lui Dumnezeu care nu şi-a părăsit niciodată 
Biserica, iar a doua constă în faptul că în toți aceşti ani duri ai istoriei am 
beneficiat, slavă Domnului!, de unele personalităţi, lumini ale istoriei recente, 
părinți ai timpurilor moderne, adevărate făclii şi călăuze pe drumul vieţii, 
maeştri şi coloane vertebrale ale societăţii noastre. 


A. Eliberati am fost, dar cum şi încotro mergem? 


Aniversând douăzeci de ani de la prăbuşirea comunismului, încercăm să 
combatem uitarea evenimentelor trăite de noi în istoria recentă şi să ne 
redescoperim identitatea umano-creştină. Memoria îi permite omului să se 
înțeleagă pe sine şi istoria sa la rădăcinile sale cele mai profunde. Lectura 
evenimentelor şi a mărturiilor istorice înlesneşte şi o purificare a memoriei, 
purificare necesară oricărui progres în relaţiile dintre oameni. Acest efort 
de purificare ne obligă să abordăm evenimentele şi mărturiile istorice fără 
prejudecăţi, animați de dorința de a învăţa ceva din analiza faptelor, prelu- 
and din ele tot ceea ce este autentic, bun şi frumosi. 

Unul dintre evenimentele la care mă refer este eliberarea deținuților 
politici din luna iulie 1964, eliberare care a avut loc în urma Decretului 176 
emis de statul român. Atunci au reapărut printre noi persoane pe care le 
cunoşteam doar din auzite. Unii dintre profesorii din Seminarul din laşi 
unde lucram fuseseră eliberaţi ceva mai înainte, dar au comentat faptul 
din 1964 cu multă atenţie şi reținere. Printre ei se afla şi Părintele Rafael 
Friedrich?.Auzind de eliberarea colegilor săi de suferință, a organizat o 
întâlnire a preoţilor eliberaţi, la Parohia „Sfânta Lucia” din Greci, județul 
Tulcea. În ziua de 12 decembrie 1964 am plecat cu maşina sa de la Iaşi spre 
Greci, împreună cu părinții Andrei Ghergut şi loan Jicmon. Acolo am fost 


1 Cf. J.-C. PerisseT, Nuntiu apostolic în România şi Republica Moldova, ,,Prefata” la 
cartea lui Bozcan O., Cronica unui eşec previzibil. România şi Sfântul Scaun în epoca pon- 
tificatului lui Paul al VI-lea (1963-1978), Curtea Veche, Bucureşti 2004, 6. 

2 Pr. Friedrich R., profesor de filozofie şi Teologie Dogmatică la Institutul Teologic Romano- 
Catolic din Iaşi, s-a născut la 13.01.1914 în localitatea Colelia din judeţul Constanta. După 
terminarea studiilor din Seminarul arhiepiscopal din Bucuresti, a fost hirotonit preot la 29 
iunie 1939. După numirea Mgr. Anton Durcovici ca episcop de Iaşi (30.X.1947), a preluat 
funcţia de rector al Seminarului arhiepiscopal, unde activa ca profesor. La 26 iunie 1949 a 
fost arestat împreună cu episcopul Anton Durcovici şi purtat prin cele mai severe închisori 
comuniste: Aiud, Gherla, Sighetu Marmaţiei. A fost eliberat în 1955, iar între anii 1956- 
1969 a fost profesor la Institutul Teologic Romano-Catolic din Iaşi. A murit la Iaşi în ziua 
de 11 iunie 1969 şi a fost înmormântat la Cimitirul Eternitatea. Cf. E. Ferent, Martirul 
iubirii lui Cristos, ARC., Bucuresti 2000, 131 şi 152-153. Cf. I. PLoscaru, Lanţuri şi teroare, 
Signata, Timişoara 19942, 123. Autorul, întâlnindu-l pe părintele Friedrich R. în închisoa- 
rea din Sighetul Marmaţiei, îl caracterizează astfel: „Un suflet nobil, discret şi evlavios”. I. 
PLOSCARU, Lanturi şi teroare, 156-159. 

întâmpinați de parohul Iosif Gonciu’ şi de părinţii Ieronim Menges‘, Fran- 
cisc Astalosch® şi Johann Baltheiser.* Pe episcopul Iosif Schubert, eliberat 
şi el din închisoare în acelaşi an, l-am întâlnit ulterior la Timişul de Sus, 
unde avea domiciliu obligatoriu. 

El s-a născut pe 6 iulie 1890 la Bucuresti. În 1916 a fost hirotonit preot, 
iar între anii 1931-1950 a fost administrator, canonic şi paroh la Catedrala 
„Sfântul Iosif” din Bucureşti. La 30 iunie 1950 a fost sfințit episcop in 
clandestinitate de către nunțiul Patrick Gerald O’Hara, în urma Decretu- 
lui emis de Pius al XII-lea la 27.VII.1948, pentru numirea ,,ordinarilor 
substituiti”. 

La 21 februarie 1951 a fost arestat si condamnat la detentie pe viata 
pentru crimă de înaltă trădare. În 1964 a fost eliberat cu regim DO la Timi- 
sul de Sus. La 24 ianuarie 1969 emigrează în Germania, unde moare la 4 
aprilie in acelaşi an. De episcopul Schubert sunt legate două fapte însemnate, 


3 Pr. Gonciu I. s-a născut pe 15.XII.1909 la Cioplea-Bucureşti. A urmat cursurile Semi- 
narului din Bucureşti şi a fost sfințit preot în ziua de 24 iunie 1934. Şi-a luat doctoratul în 
istorie la Münster. La 1 iulie 1940 era paroh de Sinaia, iar la 18.X.1951 a fost numit paroh 
de Piteşti, unde în ziua de 12.X1.1952 a fost arestat. Judecat în „Lotul Sfântul Iosif”, a fost 
întemnițat până în 1964. Mentionez că înainte de 18.X1.1952, data arestării lui MENGEs I., 
acesta, care fusese numit „ordinar substitut” de episcopul Schubert I., la 12.11.1951, con- 
form Decretului lui Pius al XII-lea din 29.VII.1948, a transmis jurisdicția lui Haider F, 
primul, şi celui de-al doilea, Gonciu I. Imediat ce a ieşit din închisoare a fost numit paroh 
la Greci, unde l-am întâlnit prima oară; începând cu 1.XI.1966 a fost paroh al comunităţii 
catolice din Mihail Kogălniceanu, apoi din nou la Piteşti şi Constanţa. Ulterior s-a retras la 
Timişul de Sus, la surorile „Sfânta Agnes”. Acolo am fost găzduit de Sfintia Sa toată luna 
iulie 1980. Cu acea ocazie am cunoscut momentele mai importante din suferințele îndurate 
de el şi de ceilalți preoţi prin închisori. A decedat la 23 iunie 1999 la Timişul de Sus, unde 
a fost înmormântat. 

t Menges H., născut la 25.V.1910; hirotonit la 29.VI.1937; la 12.11.1951 era paroh la 
Predeal. În aceeaşi zi a fost chemat la Bucureşti de episcopul Schubert I., care l-a numit 
„ordinar substitut”, funcție pe care a exercitat-o până la 18.X1.1952, când a fost arestat. 
După eliberarea din închisoare, iulie 1964, se va repatria în Germania. Cf. ARHIEPISCOPIA 
ROMANO-CATOLICĂ DE BUCUREŞTI, Catedrala „Sfântul Iosif”, ARC. Bucureşti 2009, 264. 

5 Astalosch F. s-a născut la 15.IV.1913 la Vatra Dornei. A studiat în seminariile din Iasi 
(1927-1930) şi Bucureşti (1930-1939), fiind hirotonit preot la 9 martie 1940. A activat ca 
paroh sau vicar la Greci, Galaţi, Sinaia, Gura Humorului şi Câmpulung Moldovenesc (1968- 
1997). A murit la 11 iulie 1997 la Câmpulung, unde a fost înmormântat. 

ê Baltheiser J., care în anul 1950, în calitate de vicar la Catedrala „Sfântul Iosif” din 
Bucureşti, a fost chemat de doi tineri să-l înmormânteze pe unchiul lor, pe nume Vasile, ai 
cărui nepoți se declarau. Sicriul era închis, dar pe cruce erau numai două inițiale: „VA”. Cel 
pe care l-a înmormântat în cimitirul Belu era de fapt episcopul Aftenie V, primul martir al 
Bisericii Greco-Catolice. In 1963, în închisoarea de la Dej, părintele Baltheiser îi spunea 
episcopului Ploscaru I. că după ce a fost arestat l-a recunoscut pe unul dintre ,,nepotii” lui 
Aftenie V., care acum era anchetatorul său de la Ministerul de Interne. Din închisoare va fi 
eliberat în 1964, ulterior plecând in Germania, unde a decedat. Cf. I. PLoscaru, Lanturi şi 
teroare, 24-25. 

cu urmări mari pentru Biserica Catolică din România, şi anume: la 12 februa- 
rie 1951 îl numeşte pe parohul de Predeal Hieronymus Menges „ordinar 
substitut”, iar în noiembrie 1950 l-a consacrat clandestin pe Alexandru 
Todea ca episcop greco-catolic în capela de botez a Catedralei, viitor mitro- 
polit de Blaj şi cardinal. Tot in această capelă, în iunie 1999, Papa Ioan 
Paul al II-lea îl va întâlni pe Cardinalul Todea, care era bolnav”. 

Întâlnirea de la Greci a fost un eveniment necunoscut publicului, dar cu 
consecințe benefice şi orientative pentru viata Bisericii de la noi în anii 
1964-1984. Întâlnindu- -se, acei preoți — adevăraţi confessores fidei — spu- 
neau: parcă am ieşit din groapa leilor...! infatigarea şi seninătatea acelor 
preoți ieşiţi din hrubele închisorilor comuniste m-au impresionat profund. 
Lor nu le venea să creadă că se revăd vii, iar noi îi priveam cu venerație şi 
recunoştinţă. 

Era anul când la Roma, la 21.X1.1964, Papa Paul al VI-lea promulga 
Constituţia Lumen gentium. Acolo, la Roma, episcopii îşi făceau auzite vocile 
în aula conciliară, aici, la Greci, se vorbea în şoaptă. Mă gândeam în sinea 
mea: Romae leges conduntur, Iassiis in effectum ducuntur! Într-adevăr, 
nici unul dintre cei pomeniti aici nu participase la Conciliu, dar ei trăiau şi 
aplicau „martiric” învățătura conciliara. 

In anii detenţiei s-au maturizat şi mai mult, şi-au format o constiinta 
creştină clară, matură şi responsabilă despre misterul Bisericii şi al omu- 
lui. Anii trăiţi în temniță le-au confirmat convingerile religioase. Acestora 
aveau să le urmeze atitudinile lor comportamentale, ca tot atâtea expresii 
ale credinţei lor mature. 

Privindu-se, se întrebau: „Eliberați suntem, dar cum şi încotro mer- 
gem?” Metoda şi calea pe care le-au ales atunci împreună au fost cele indi- 
cate de Pius al XII-lea nuntiului Patrick Gerald O’Hara, cu ocazia Decre- 
tului promulgat în ziua de 29 iulie 1948: să nu caute atât un modus vivendi 
cu regimul ateu, ci să pună mai degrabă bazele unei Biserici a catacombelor®. 

Ştiindu-se supravegheați în continuare de Securitate, au decis să recu- 
cerească sufletele, unul câte unul, prin mărturia vieţii, înlocuind o convin- 
gere cu altă convingere, formând astfel în ele conştiinţa credinței. Consti- 
inta nouă, matură, responsabilă, formată în credincioşi, provoca spontan 
atitudinea lor existențială, comportamentală, fata de Dumnezeu, fata de 
Biserică şi față de om. 

Ce cale au urmat pentru a forma constiintele credincioşilor? Calea slu- 
jirii acestora, mai ales, în scaunul de spovadă. Ei au învăţat din suferinţele 


7 ARHIEPISCOPIA ROMANO-CATOLICĂ DE BUCUREŞTI, Catedrala Sfântul Iosif, 88 şi 114 

8 Cf. H. STEHLE, Eastern Politics of the Vatican 1917-1979, Athens, Ohio and London 
1981, 266 ss. Text citat de O. Bozcan, Cronica unui eşec previzibil..., 24. Cf. G. WEIGEL, Mar- 
tor al speranţei. Biografia Papei Ioan Paul al II-lea (1920-2005), Galaxia Gutenberg, Târgu 
Lăpuş 2007, 351 şi 1029, nota 7. 

îndurate în închisori că nimeni nu-şi riscă pierderea serviciului, libertatea, 
sănătatea sau chiar viata, fără să aibă convingeri temeinice. Pe acestea 
voiau să le formeze şi să le transmită prin unicul mijloc de care dispuneau: 
confesionalul, cateheza, mai ales cea euharistică. Toată această slujire teo- 
logică era sprijinită de mărturia unei vieți autentic creştine, sacerdotale. 

Ce înțelegeau ei prin mărturia creştină a vieții? Pentru aceşti mărturi- 
sitori ai credinței, mărturia creştinului este răspunsul dat mărturiei lui 
Dumnezeu despre el însuşi prin Isus Cristos. Mărturia creştină este, înainte 
de toate, primirea Cuvântului lui Dumnezeu ca adevărat; este incredinta- 
rea totală de sine lui Dumnezeu care ni se revelează, dăruindu-ni-se în Fiul 
său. Acestei incredintari îi urmează spontan atitudinea existenţială, adică 
angajarea responsabilă şi matură a persoanei în slujirea lui Dumnezeu şi a 
omului. Mărturia constă, aşadar, în a crede şi în a mărturisi credința, adică 
în a primi mărturia lui Dumnezeu însuşi ca adevărată şi, în acelaşi timp, 
în a-i răspunde cu propria mărturie sau comportare a vieţii”. Mărturia 
creştină este expresia matură şi personală a credinței vii: este manifesta- 
rea existențială a omului nou (Ef 4, 24). 

Iată ce şi-au propus cei adunaţi la Greci: să transmită altora propria lor 
convingere despre Cristos şi despre Biserică, să le facă cunoscută altora 
propria atitudine existențială, propriul mod de a gândi şi de a se comporta 
fata de El, fata de Biserică şi fata de orice om”. 


B. Unde n-am cuvânt, n-am ce căuta 


Al doilea eveniment istoric la care voiesc să mă refer este primul con- 
gres al Frontului Unităţii Socialiste din luna mai 1974 de la Bucureşti. 
Nicolae Ceauşescu i-a invitat la acest congres pe toţi delegații Cultelor reli- 
gioase, inclusiv pe episcopii Petru Pleşca şi Marton Aron. Ambii, din motive 
de sănătate, mi-au înmânat mie invitatiile lor personale, pe atunci fiind 
rectorul Institutului Teologic din Iaşi. 

La Bucureşti, unde venise de la Alba Iulia, episcopul Marton Aron era 
cazat la Arhiepiscopie. În ajunul congresului m-a chemat în camera sa şi 
mi-a înmânat discursul său, pe care dorea să-l pronunţe în aula Palatului 
Republicii imediat după patriarhul Iustin Moisescu, conform programului 
stabilit de Departamentul Cultelor. Înmânându-mi-l, episcopul mi-a zis: 
„Părinte, iată discursul pe care trebuie să-l citeşti mâine în sala Palatului 
Republicii în locul meu. Fii atent să nu schimbi nici un cuvânt...”. 


° Aceasta este, de fapt, doctrina Conciliului al II-lea din Vatican, care începea să fie 
norma ministeriului lor sacerdotal. Cf. Decretul privind activitatea misionară a Bisericii, 
Ad gentes (= AG) nn. 11, 12, 20, 21, 24: EV 1/1111, 1116, 1165 etc. 

0 Cf. LG., n. 38: EV 1/386. 

Din respect fata de cel care ma hirotonise ca preot, am luat discursul 
său şi m-am dus într-o camera alăturată, ca să-l citesc. Totuşi, in drum 
spre cameră, pe coridor, mă întrebam de ce nu i-a dat acest discurs recto- 
rului Institutului Teologic din Alba Iulia, Pr. Iosif Nemeczek, care-l înso- 
tea...? Citindu-l, am găsit, printre altele, aceste cuvinte: „Statul şi Biserica 
sunt mereu laolaltă”. Adverbul ,,laolalta” mi s-a părut că nu sună prea 
bine româneşte. De aceea m-am dus din nou la episcopul Marton Aron şi 
i-am spus: ,,Preasfintite, cuvântul laolaltă e cam stângaci pe româneşte: 
n-ar fi mai bine să-l schimbăm cu conviețuiesc? Episcopul, care era culcat 
în pat, a făcut ochii mari şi, fixându-mă, mi-a zis: „Nu ţi-am spus să nu 
schimbi nici un cuvânt din discurs? Citeşte totul după cum am scris...”. De 
fapt uitasem că propoziția care preceda acest adverb spunea: „Prin urmare, 
nu poate fi vorba de coexistenta în sensul cum se înțelege curent politica 
modernă”. Înroşindu-mă - era şi cazul —, m-am retras sfios, asigurându-l 
că nu voi schimba nici un cuvânt din decur saul, 

A doua zi, pe 24 mai 1974, m-am prezentat la Palatul Republicii. Ținând 
locul episcopului Mărton Aron, organizatorii, conform „invitaţiei” celui pe 
care-l reprezentam, m-au aşezat în rândul al doilea din față, printre gene- 
rali. Mă simţeam printre ei ca Pilat în Crez.. 

În prezidiu era Ceauşescu, care conduced primul Congres al F.U.S. 
Dupa primul cuvant rostit de reprezentantul Partidului Comunist Roman, 
i s-a dat cuvântul rabinului-şef Moses Rosen. „Conducătorul iubit” a avut 
satisfacția de a primi laudele şi aprecierile cele mai alese. 

După Moses Rosen a vorbit patriarhul Bisericii Ortodoxe din România, 
Iustin Moisescu. Afirmația acestuia că „Biserica Ortodoxă Română se 
identifică cu Statul Român şi că impartaseste aceleaşi idealuri” a fost înso- 
tita de aplauzele celor din prezidiu şi ale celor din sală... Sosise momentul 
în care urma să vorbească episcopul catolic Mărton Aron. Deodată, Nicolae 
Ceauşescu s-a sculat în picioare la prezidiu şi a spus: ,, Tovarasi, sunteţi de 
acord ca lucrările congresului să fie transferate în cadrul comisiilor restrânse?” 
Aplauzele celor din sală acceptau indicaţiile prețioase ale Conducatorului... 

Nervos, am părăsit sala congresului şi m-am reîntors la Arhiepiscopie. 
Prezentându-mă la episcopul Mărton Aron, i-am relatat cele petrecute în 
Sala Republicii. Ascultându-mă calm, episcopul mi s-a adresat spunându-mi: 
„Unde n-am cuvânt, n-am ce căuta! Părinte, totuşi, te rog, ia acest discurs, 
multiplică-l şi transmite-l decanilor din Moldova” (Pr. Schurgoth Iosif şi 


1 Adverbul acesta ,,laolalta” l-am înţeles vreo zece ani mai târziu, pe când eram paroh 
al comunităţii catolice din Somuşca-Bacău. Acolo, dimineața, cam pe la ora 5.30, in fata 
casei parohiale, un tractor cu remorcă încărca ,,laolalta” femei, bărbaţi, tinere, bătrâne, cu 
câţiva miei sau iezi, şi-i ducea la diferite loturi ale Gospodăriei colective. Cei incarcati pre- 
cum nişte saci mergeau, vorbeau sau behăiau ,,laolalta...”. 

Pr. Petru Andrei), ceea ce am si facut. De atunci, nici episcopul Marton 
Aron, nici eu n-am mai acceptat o asemenea ,,onoare” care ne-ar fi pus in 
situatia penibila de a sta ,,laolalta” cu altii fara a ne putea exprima optiu- 
nile. Si deoarec cred că v-am facut curiosi, sunt nevoit să reiau discursul 
episcopului Mărton Aron, intitulat: „Poziţia Bisericii Catolice din Româ- 
nia fata de FU.S”: 

„EU.S.-ul, după cum îl arată şi numele, doreşte să unească toate forțele 
sociale. Pentru aceasta au fost invitaţi şi delegații ale organizaţiilor biseri- 
ceşti şi ale cultelor. 

Aceasta mai înseamnă că înaltul Guvern consideră Bisericile şi comu- 
nitatile religioase drept factori care au funcții sociale. 

Invitaţia înseamnă deci încredere, iar încrederea obligă să răspundem 
cu încredere. De aceea, să-mi fie permis să schitez rolul nostru la Frontul 
Unităţii Socialiste, aşa după cum îl vedem noi. 

În cele ce urmează voi pomeni în acelaşi timp de Stat şi de Biserică, însă 
aceasta nu înseamnă că pun semnul egalităţii între ele. 

După concepția noastră, Statul reglementează şi slujeşte convietuirea 
pământească a oamenilor, iar Biserica se ocupă cu oamenii pentru a-i mân- 
tui. Dacă am dori să trasăm un hotar între ele, le-am putea despărți făcând 
abstracţie de om şi considerându-le ca instituţii. Însă dacă pornim de la 
omul concret, trebuie să constatăm că ambele se încorporează în acelaşi 
trup: omul, care este purtătorul Statului şi al Bisericii. 

Prin urmare, nu poate fi vorba de coexistenta în sensul cum se înțelege 
curent în politica modernă. Statul şi Biserica sunt mereu laolaltă până şi 
atunci când nu pot sau nu vor să stea de vorbă unul cu altul. Sunt parte- 
neri reciproci, indiferent că stau fata-n fata ca duşmani sau ca prieteni 
plini de bunăvoință reciprocă, straduindu-se să rezolve problemele în care 
sunt cointeresati. 

Scopul şi posibilităţile Statului şi ale Bisericii sunt diferite, însă ambele 
trebuie să slujească pe om, pe omul întreg ca persoană, ca membru al colec- 
tivitatii, cu calitățile sale trupesti şi sufleteşti, cu toate cerințele şi cu toată 
activitatea sa, deci pe omul cu toate dimensiunile sale. Viața pământească 
se poate organiza şi fără Dumnezeu, însă după convingerea noastră, uma- 
nismul integral cuprinde în sine şi nevoia omului de a fi liber şi deschis 
spre Dumnezeu. 

Biserica se ocupă şi trebuie să se ocupe cu destinaţia finală a omului, cu 
mântuirea sa, însă ea ştie că, din punctul de vedere al acestei destinaţii 
finale, nu e indiferent în ce direcție se dezvoltă viața societăţii şi istoria 
omului. De aceea, Biserica se simte datoare să ia parte la umanizarea lumii, 
şi aceasta, nu în detrimentul misiunii sale, ci spre împlinirea conştiincioasă 
a acestei lumi. 

Biserica se adreseaza, inainte de toate, constiintei umane. Omul trebuie 
să hotărască atitudinea sa fata de lume, ca o ființă vie care trăieşte cu voința 
sa în mod responsabil, liber şi conştiincios, şi aceasta, prin realizarea ordi- 
nii sale sociale adecvate cu ceilalți oameni. 

Membrii Bisericii, credincioşii, nu sunt dispensati de îndatoririle cetă- 
tenesti, însă nici îndatoririle cetăţeneşti să nu-i abată de la realizarea telu- 
lui creştin. Trebuie armonizate aceste îndatoriri şi țeluri ce stau de o parte 
şi de alta, deoarece conştiinţa ne obligă la aceasta. 

Astăzi, în lumea întreagă, oamenii sunt manati de dorința de a scăpa de 
mizerie, de a-şi câştiga existența, să trăiască în condiții sănătoase, să poată 
munci asiguraţi la locul de muncă, feriti de situaţii umilitoare demnităţii 
lor umane, să aibă mereu mai multă răspundere, să fie mai bine formaţi şi 
să se bucure de binefacerile culturii. 

În slujirea acestor idealuri nobile, oferim sincer puterile noastre Fron- 
tului Unităţii Socialiste, şi cerem numai atât, ca în toate problemele ivite 
să putem acționa conform glasului conştiinţei noastre”!2. 

Discursul episcopului Mărton Aron este vocea episcopatului catolic din 
România şi a celor care „nu aveau voce”. De fapt, ideile principale se regăseau 
deja în Statutul de organizare al Cultului Catolic din R.PR., redactat de 
Excelenţa Sa şi episcopul Dr. Iuliu Hosu la 27.X.1948, statut depus la Minis- 
terul Cultelor la 4.X1.1948:5. Privit în lumina Conciliului al II-lea din Vati- 
can, discursul Mgr. Marton Aron reia învățătura conciliară din Constituţia 


12 Cf. E. FERENŢ, Doctrina social-politică a Bisericii Catolice locale din România (inedi- 
tă), Institutul Teologic Romano-Catolic, Iaşi 1974, 84-85. Această lucrare netipărită am 
prezentat-o în luna iulie 1974 vicepreşedintelui Departamentului Cultelor, Nenciu Gh., la 
cererea acestuia, în calitate de rector al Institutului Romano-Catolic Iaşi. Pe atunci, proble- 
ma apărării drepturilor fundamentale ale omului era tema principală a Ostpolitik-ului pro- 
movat de Cardinalul CasARoLI A. în Estul Europei. Am prezentat-o după ce am obținut nihil 
obstat-ul de la episcopul Pleşca Petru, ce se afla internat în spitalul din Oneşti. Concluzia? 
Cei din Departament, „cenzurând-o”, m-au declarat „,nebun”. Mentionez că acelaşi Nenciu 
Gh. a cerut şi episcopului auxiliar de Alba Iulia Jâcâb Antal să prezinte aceeaşi lucrare. Din 
câte ştiu, răspunsul său „diplomatic” conţinea doar două-trei pagini. Indirect, prudent, îl 
trimetea probabil la acest discurs al episcopului Mărton Aron, discurs relativ recent, cunos- 
cut de Departament. Eu, ce-i drept, am fost mai lung la vorbă, dar voiam să mai ,,multiplic” 
încă o dată acest „discurs normativ” al aceluia care mă hirotonise preot la 8.XII.1961 în 
catedrala sa. De aceea l-am intercalat în însăşi concluzia lucrării mele. În ceea ce priveşte 
Ostpolitik-ul la noi, personal gândeam ca Ioan Paul al II-lea. Cf. G. WEIGEL, Martor al spe- 
rantet. Biografia Papei Ioan Paul al II-lea (1920-2005), 349-354. 

13 Cf. ARHIVELE SECRETARIATULUI DE STAT PENTRU CULTE (= ASSC), Dosar nr. 86/ 1951, vol. 
nr. 3, ff. 104-108. Conţinutul acestui Statut se poate vedea în O. Bozcan, Cronica unui eşec 
previzibil..., 396-404. Acest Statut a fost complet revizuit de Ministerul Cultelor şi restituit 
Episcopiei de Alba Iulia la 4.VII.1950 prin scrisoarea nr. 23.331/50. Cf. Documentation Ca- 
tholique / 8 avril 1951, coll. 429-432. 

Gaudium et spes si nu numai". Intemeindu-se pe această doctrină, episco- 
pul Mărton Aron cerea organismului Frontului Unităţii Socialiste din 
R.PR. să recunoască dreptul la libertatea religioasă al persoanei umane. 
Altfel spus, ca în materie religioasă nimeni să nu fie forțat să lucreze împo- 
triva conştiinţei sale, deoarece dreptul la libertatea religioasă se bazează 
pe însăşi demnitatea persoanei umane. Însăşi demnitatea lor de persoane 
dotate cu rațiune şi voinţă liberă îi obligă pe toţi oamenii să caute adeva- 
rul, în primul rând, în ceea ce priveşte religia; să adere adevărului cunos- 
cut şi să-şi ordoneze viata conform exigențelor acestui adevăr". 

Acest drept, întemeindu-se pe însăşi natura umană, cere ca oricare om 
să se bucure de libertatea psihologică şi de imunitatea oricărei constrân- 
geri externe de a căuta adevărul. 

Mgr. Marton Aron cere FUS. „ca în toate problemele ivite să putem 
acționa conform glasului conştiinţei noastre”. Omul, oricare ar fi el, nu 
trebuie să fie constrâns să acționeze împotriva conştiinţei sale. Dar nici nu 
trebuie împiedicat să lucreze conform conştiinţei, mai ales în sfera religi- 
oasă. De fapt, exercitarea religiei, prin însăşi natura ei, constă, mai ales, în 
acte interne voluntare şi libere, prin care omul intră direct în relație cu 
Dumnezeu: actele de acest gen nu pot fi nici poruncite, nici oprite de vreo 
autoritate umană”. 

Însă natura socială a omului cere ca el să exprime în exterior actele interne 
ale religiei, să comunice cu alții în materie religioasă şi să profeseze pro- 
pria religie în mod comunitar!t. 

Aşadar, i se face nedreptate persoanei umane şi înseşi ordinii stabilite 
de Dumnezeu oamenilor, dacă i se neagă omului exercițiul liber al religiei 
în societate, o dată ce se păstrează justa ordine publică. 

Mai spune apoi Mgr. Marton Aron „că omul integral cuprinde în sine şi 
nevoia firii umane de a fi liberă şi deschisă spre Dumnezeu”. De fapt, actele 
religioase prin care, în formă privată sau publică, oamenii se orientează 
spre Dumnezeu depăşesc prin natura lor lucrurile pământeşti. Aşadar, 
puterea civilă, al cărei scop propriu este acela de a actualiza binele comun 
temporal, trebuie să recunoască viata religioasă a cetățenilor şi s-o favori- 
zeze. 


“Cf GS., n. 76: EV 1/1580; DM., nn. 2, 3, 12; AG., n. 13; CD., n. 19: EV 1/619. 

15 Cf. Ioan AL XXIII-LEa, Scris. enc. Pacem in terris / 11.04.1963: AAS., 53 (1963), 260- 
261. Cf. Ioan Paut AL II-LEA, Scris. enc. Redemptor hominis, n. 17/h, Editions du Centurion, 
Paris 1979, 68-69. 

16 Cf. TOMA DE AQUINO, Summa theologiae, I-II, q 91 a 1; q 93 aa 1-2. 

17 Cf. Toma DE AQUINO, Summa theologiae, I-II, q 91 a 4 c; cf. PAuL AL VI-LEA, Nuntius 
radiophonicus / 22.XI11.1964: AAS., 57(1965), 181-182. 

18 Cf. DH., n. 3: EV 1/1049. 

C. Cum indraznesti sa refuzi sarcina partidului? 


În aceste două paragrafe am încercat să prezint succint atitudinea pre- 
otilor eliberaţi din închisoare în 1964, atitudine prin care au decis să reia 
trăsătura ministeriului pastoral exercitat de Mgr. Anton Durcovici chiar 
înainte de a fi arestat: educarea constantă a credinţei şi interiorizarea vie- 
tii în misterul lui Cristos”. Atitudinea episcopului Marton Aron, in schimb, 
era deja aplicarea doctrinei Conciliului al II-lea din Vatican in contextul 
socio-politic românesc: fidelitate necondiționată fata de Biserică şi apara- 
rea drepturilor fundamentale ale omului. Am ajuns astfel la cea de-a treia 
atitudine: aceea a Statului ateu şi a reprezentanţilor săi fata de Biserică şi, 
în general, față de orice om. Poziţia lor reiese din modul de a se comporta 
fata de oricine ar fi refuzat ,,sarcina” partidului. 

In ziua de 11 ianuarie 1980, seara, am primit un telefon de la Casa 
Pătrată din laşi, mai exact, de la tovarăşul secretar Gheorghe Zaharia, 
care mă anunța cu ton poruncitor: „Comitetul de Partid al Municipiului 
Iasi v-a desemnat ca delegat la cel de-al II-lea Congres al F.D.U.S, urmând 
să fiți cooptat în Comitetul Central al Organizatiilor F.D.U.S. Vi s-a scos 
deja biletul de avion, aşa că mâine dimineaţă plecați la Bucuresti pentru a 
lua parte la şedinţa de deschidere a Congresului condus de tovarăşul Nico- 
lae Ceauşescu”. 

L-am întrebat pe tovarăşul Zaharia cum de m-a desemnat într-un astfel 
de post, fără să fiu întrebat dacă accept sau nu. Surprins, îmi răspunde: 
„Cum îndrăzneşti să refuzi sarcina partidului? De douăzeci şi şase de ani 
nu mi s-a întâmplat aşa ceva...”. ,,Vi se întâmplă acum, i-am răspuns 
calm...”. Închizând telefonul, deşi era noapte, în plină iarnă, am plecat din 
localitate. 

Represaliile şi controalele s-au ținut lant, deoarece acestui incident le-au 
urmat altele. În luna octombrie 1981, în calitate de rector al Institutului, 
l-am primit pe părintele greco-catolic Pantelimon Aştilean drept confesor 
extraordinar pe parcursul exerciţiilor spirituale de la începutul anului univer- 
sitar 1981-1982. Deşi situația Bisericii Greco-Catolice din România era bine 
cunoscută de Statul roman”, Departamentul Cultelor considera primirea 


19 Cf. E. Ferent, Martirul iubirii lui Cristos, 19-26. Aceeaşi viata interioară de unire cu 
Domnul prezent real în Sfânta Euharistie au promovat-o în aceeaşi perioadă şi episcopii 
greco-catolici. Cf. I. PLoscaru, Lanturi şi teroare, 9-13. 

% a) Chestiunea privitoare la prezentul tragic al Bisericii Greco-Catolice fusese tratată 
pe larg şi amănunţit şi în ,, Memorialul” înaintat lui Nicolae Ceauşescu de către Paul al VI-lea 
cu ocazia vizitei făcute de el la Vatican la 26 mai 1973. 

b) Nicolae Ceauşescu a primit în ziua de 29 iunie 1979 o Scrisoare din partea lui Ioan 
Paul al II-lea, scrisoare care deplora faptul că Statul român, la 1 decembrie 1948, prin De- 
cretul 358, declarase că „Biserica Română Unită înceta să mai existe”: cf. ASSC., Dosar CC. 

de către mine a acelui preot greco-catolic un delict grav. Directorul Iulian 
Sorin m-a acuzat că am primit „un clandestin, un pantalonar, un felcer”, 
ca să primească Sfânta Spovedanie a studenților, fapt care va fi făcut cunos- 
cut de către Departament Romei. 

Acestui delict i s-a mai adăugat altul si mai grav: consacrarea la Roma 
(6.01.1982) de către Ioan Paul al II-lea a preotului greco-catolic Traian 
Crişan ca arhiepiscop de Grivasto, fiind numit şi Secretar al Congregației 
pentru Cauzele Sfinților. Consacrarea Mgr. Crişan T. a fost considerată de 
Sinodul Bisericii Ortodoxe din România, întrunit între 10-11 ianuarie 
1982, „o imixiune nepermisă în treburile interne ale Bisericii Ortodoxe 
Române ca şi ale României, tara suverană şi independentă”. 

Sfântul Sinod a solicitat Papei loan Paul al II-lea să-şi reconsidere pozi- 
tia. Ulterior, patriarhul Moisescu Iustin i-a trimis papei o telegramă care a 
fost publicată în ziarul „România liberă” la 14 ianuarie 1982. Acţiunea de 
protest a patriarhului s-a făcut cu asentimentul Statului, ceea ce explică şi 
opoziția vehementă a celor din Departamentul Cultelor?! 

Funcţionarii Departamentului Cultelor primiseră „sarcina” de a atrage 
clerul romano-catolic într-o acțiune comună de dezaprobare şi respingere 
a celor declarate de Ioan Paul al II-lea în predica sa din 6 ianuarie 1982, 
predică ținută cu ocazia consacrării Mgr. Crişan T. Drept răspuns, după 
apariția telegramei din „România liberă” din 14.01.1982, la Institutul Teo- 
logic Romano-Catolic din laşi, aflându-ne în timpul Octavei mondiale de 
rugăciuni pentru unirea Bisericilor, am luat apărarea Sfântului Părinte, 
exprimându-ne astfel acordul cu inițiativa sa şi dezaprobând reacția şi acu- 
zele ce i se aduceau în „România liberă”. Mai mult, mi-am manifestat dorința 
să initiem o scrisoare de protest către Patriarh, care semna telegrama din ziar”. 


al PCR., vl. VI. Textul scrisorii tradus din limba franceză se poate vedea în O. Bozcan, 
Cronica unui eşec previzibil..., 433-436. 

c) Explicaţia atitudinii mele față de poziţia atât de ostilă a Departamentului Cultelor 
fata de Ioan Paul al II-lea era şi aceea că, începând cu 16 octombrie 1978, mi-am modificat 
poziția fata de Ostpolitik: Ioan Paul al II-lea cunoştea Biserica din spatele Cortinei de Fier 
mai bine decât Casaroli A., ca unul care se născuse şi trăise acolo. Însuşi cardinalul Casaroli 
a spus odată despre Ioan Paul al II-lea: ,,As vrea să-l ajut pe papă mai mult, dar îl simt atât 
de diferit”. Cf. G. WEIGEL, Martor al speranței, o. c., p. 351. 

21 Cf. ASSC., Dosar Cultul Romano-Catolic, Raport din 20.01.1982. 

22 Cf. ASSC., Dosar Cultul Romano-Catolic: Notă / 22 ianuarie 1982, semnată de Inspec- 
torul de specialitate pentru judeţul Iaşi, Călăraşu Gh. Tot acolo, în ASSC., Dosar Consiliul 
de Miniştri, Interne / 1982: Notă din 30 ianuarie 1982. Eu posed în original „Nota din 29 
ianuarie 1982”: „Atitudinea preotului Romano-Catolic Ferent Eduard”, semnată de Secre- 
tarul Zaharia Gh., de la Municipiul Iaşi, şi de Inspectorul Călăraşu Gh. Mai multe date 
despre acest fapt se pot vedea şi în O. Bozcan, Cronica unui eşec previzibil..., 112-113. Per- 
sonal am văzut în consacrarea Mgr. Crişan T. de către Ioan Paul al II-lea un act de apărare 
deschisă a celor persecutați din România, cum făcuse şi cu Tomášek F. din Cehoslovacia. 

Represaliile n-au intarziat. Am fost chemat de urgenta la Departamen- 
tul Cultelor din Bucuresti. Astfel, la 28 ianuarie 1982, în loc să conduc 
Academia tomistă pe care o pregătisem, eram interogat de Ioan Popescu, 
Directorul Direcţiei Relaţii Culte”, şi de Iulian Sorin, Director Secţia Stu- 
dii, de fata fiind tot Biroul Executiv al Departamentului Cultelor. În acel 
miniproces, capetele de acuzare care mi-au fost imputate erau: 

1. Insuficienta trăire şi simtire românească cauzată de menţinerea legă- 
turilor directe cu Vaticanul, „adevărat cancer internaţional”; 

2. Reticenta fatisa fata de educaţia cetateneasca-patriotica a studenţilor 
si fata de primirea ,,specialistilor” din afara Institutului Teologic pentru a 
sustine expuneri sociale si istorice seminaristilor; 

3. Aprecierea ca ,,in scoala condusa de el se impune prea mult comu- 
nism”; 

4. Incitarea studenţilor împotriva textului telegramei Sinodului Bisericii 
Ortodoxe din 14.01.1982; 

5. Primirea unui ,,pseudopreot” catolic, care face parte din gruparea 
clandestină greco-catolică, ignorând legislaţia în vigoare; 

6. Nu a manifestat receptivitate la nici una dintre recomandările Depar- 
tamentului Cultelor; 

7. Actioneaza direct pentru cultivarea printre studenți a ideii ,,reactiva- 
rii” uniatiei; 

8. Neaderarea la politica internă şi externă a Statului român; 

9. Refuzul de a-şi da acordul pentru iniţiativele „marelui militant paci- 
fist” Nicolae Ceauşescu; 

10. Nerecunoasterea „situaţiei normale” în care Biserica Romano-Cato- 
lică din tara îşi desfăşoară misiunea evanghelică. 


Un dicton scolastic spune: opposita iuxta se posita magis elucescunt — 
„cele opuse aşezate fata în fata se manifestă mai clar”. De aceea, după ce 
am prezentat poziția preoţilor eliberaţi din închisoare în 1964 şi pe aceea 
a lui Mărton Aron fata de FU.S., pentru a le ilustra si mai clar, le-am ada- 
ugat atat atitudinea ostilă a Statului român ateu față de Biserică, cât şi 
râvna Departamentului Cultelor în a executa inițiativele „marelui mili- 
tant pacifist”. 

Această râvnă a Departamentului Cultelor, care s-a folosit de toate mijloa- 
cele pentru a transforma Biserica şi instituţiile ei în relee de transmitere a 


23 Popescu I., începând din luna octombrie 1977, a preluat in Departament funcția de 
Director al Direcţiei Relatiilor dintre Culte. Aici, ca şi la Paris, în calitate de Sef al Secţiei 
Consulare (1969-1977), s-a ocupat de comunităţile religioase ale românilor din emigrație şi 
de relaţiile externe ale cultelor. Experiența acumulată l-a ajutat ca după Revoluţia din 1989 
să deschidă şi să conducă Banca Religiilor... Să se vadă şi O. Bozcan, Cronica unui eşec 
previzibil..., 340-343 şi ASSC., Dosar Externe / 1984, Raport Popescu I. 

tezelor oficiale guvernamentale, a doctrinei voalat marxiste către societate”, 
a fost frânată nu numai de episcopii catolici care au preferat să fie închişi 
şi ucişi decât să creeze o Biserică Catolică schismatică — fără Romanul Pon- 
tif —, dar şi fără alte personalități demne de amintit în acest moment isto- 
ric. Împotriva ofensivei „pacifiste” comuniste au acţionat adevăraţi martu- 
risitori ai credinței ca: Vicarul general de Alba Iulia, Luigi Boga”, arestat 
în noaptea de 10-11 mai 1950; Mgr. Augustin Pacha, episcop de Timişoara%, 
care le adreseaza in ziua de 4 iunie 1950, Solemnitatea Preasfintei Treimi, 
o scrisoare memorabila credinciosilor sai, scrisoarea sa reprezentand ulti- 
mul act magisterial local al unui episcop catolic inca nearestat; va fi arestat 
la 18 iulie 1950, la vârsta de 82 de ani. A urmat procesul „lotului Sfântul 
Iosif” din Bucureşti (11/17 septembrie 1951), acea odioasă parodie a drep- 
tatii când au fost condamnaţi Augustin Pacha, Iosif Schubert, Boroş Waltner 
şi Pr. Gatti, franciscan italian, „pentru înaltă trădare”. 

În sfârşit, nu-l putem uita pe episcopul Dr. Marcu Glaser (25.IV.1880- 
25.V.1950), administrator apostolic al Diecezei de Iasi (18.X.1944), apoi vicar 
general al episcopului Anton Durcovici şi din nou administrator apostolic 
al Diecezei de Iaşi după 26.VI. 1949. 

Imediat ce a apărut Scrisoarea Vicarului general de Alba Iulia Alois 
Boga (24.IV.1950), adresată Ministrului Cultelor, la ora trei dimineaţa, 
Mer. Marcu Glaser a fost chemat la telefon de Securitatea din Iasi, impu- 
nându-i-se să le dea poruncă preoţilor parohi să nu le citească credincioşi- 
lor acel document. Mai mult, a fost chemat de urgență de către Ministerul 
Cultelor la Bucureşti, pentru a discuta asupra „încadrării” Bisericii Romano- 
Catolice în cadrul noii legalitati. Mgr. Marcu Glaser nu numai că a refuzat 
o astfel de invitație suspectă, dar le-a reconfirmat şi le-a reamintit preoţilor 
şi credincioşilor poziția sa, proclamată deschis în predica de la Solemnitatea 


24 Mă refer la promovarea de către Departamentul Cultelor a clericilor catolici care se 
dovedeau receptivi la tezele guvernamentale şi virtuoşi ai soluţiilor hibride, participând la 
mişcările pacifiste care cereau „încadrarea” Bisericii Romano-Catolice în ordinea legală a 
Patriei şi participarea ei la toate binefacerile acestei legalitati; Congresul de la Târgu Mureş 
(27.IV. 1950); Congresul de la Gheorgheni (6.1X.1950); Adunarea generală extraordinară de 
la Cluj (15.V 1951). Cf. P GHERMAN, L’ame roumaine écartelée, 169-187. 

25 Boga L., împreună cu Vicarul general de Iasi, Mgr. Glasser M., au adresat Ministrului 
Cultelor o Scrisoare de protest împotriva adunării pacifiste de la Târgu Mureş, scrisoare 
care cuprinde nucleul doctrinei Bisericii Romano-Catolice despre pace. Cf. Civiltă Cattolica 
/ 15 iulie 1950. Se poate vedea textul şi în P GHERMAN, L’ame roumaine écartelée, 165-168. 

26 A. PACHA, Scrisoarea pastorală În ceasul deosebit de grav / 4.VI.1950: cf. P GHERMAN, 
L’ame roumaine écartelée, 172-176. Procurorul militar, colonelul Ardeleanu A., îl acuză pe 
Mgr. Pacha A. ca făcând parte din „reţeaua de spionaj a Vaticanului, deoarece, urmând 
obiectivele lui Pius al XII-lea, i-a excomunicat pe preoţii catolici care aderasera la mişcarea 
pacifistă”. Cf. P GHERMAN, L'ame roumaine écartelée, 189. Aceşti preoți pacifişti erau numiţi 
în Cehoslovacia „paxterieri”. 


30 DIALOG TEOLOGIC 25 (2010) 


Înălţării Domnului (18 mai 1950). La predică, Mgr. Glaser M., a declarat: 
„Congresul de la Târgu Mureş era un aranjament comunist şi interzicea 
astfel aderarea la apelul pentru pace de la Stockholm”. Supus maltratări- 
lor de zi cu zi ale Securităţii, a avut un atac de apoplexie în urma căruia a 
decedat la Iaşi în ziua de 25 mai 1950. Moartea sa fiind cauzată de maltra- 
tările comuniştilor, este cu adevărat moartea unui confessor fidei”. 


Concluzie 


Ca magistra vitae, istoria acestor evenimente şi comemorarea lor ne 
învaţă şi ne îndeamnă să aprofundăm adevărul complet despre Cristos, 
Mântuitorul lumii, prezent şi activ în Biserică şi în lume, dar şi despre om, 
prima cale pe care Biserica trebuie s-o parcurgă, îndeplinindu-şi misiu- 
nea. Acest om fiind calea principală a Bisericii, calea vieţii şi a experienţei 
sale cotidiene, a misiunii şi a muncii sale, cere ca Biserica timpului nostru 
să se reînnoiască mereu şi să devină mai conştientă de situaţia lui de astăzi. 

Ea trebuie să fie conştientă atât de posibilitățile pe care le are de a-l 
sluji pe omul integral, cât şi de amenințările şi pericolele care se prezintă 
omului. Prin însăşi misiunea ei, Biserica trebuie să facă din viața umană 
una mai umană, conducând-o la împlinirea finală a vocației sale de om”. 
Dar acceptarea ,,situatiei” omului în lumea contemporană nu trebuie să ne 
facă să neglijăm participarea vie la aspiraţiile sădite în inima omului, aspi- 
ratii care au ca scop autentica demnitate a omului integral. În acelaşi timp, 
dificultățile, încercările şi chiar persecuțiile întâlnite de-a lungul anilor nu 
trebuie să devină focare de criză, ci ocazii, prilej şi punct de plecare pentru 
noi cuceriri pe drumul Poporului lui Dumnezeu, care a păşit în mileniul al 
treilea pe aceste meleaguri. Biserica noastră locală de Iasi trebuie să rămână 
Biserica unei mărturii responsabile şi mature, aceea a predecesorilor noş- 
tri martiri”. De la ei am învățat că o istorie fără cultură şi fără Dumnezeu 
este o catastrofă. De aceea, statului român, cu care voim să slujim omului 
integral, îi spunem şi noi, cei de astăzi, că-l vrem pe Dumnezeu în familie, 
în şcoli, în cărți, la televiziune şi radio, deoarece istoria noastră nu poate fi 
înțeleasă fără a face referință la Dumnezeu. 

Istoria rămâne, aşadar, mama şi învăţătoarea vieții noastre. Martirii şi 
confesorii noştri din primul şi cel de-al doilea mileniu ne învaţă să privim 


21 Cf. P GHERMAN, L’ame roumaine écartelée, 169-170 şi 172. Cf. A. MORARU — I. RĂCHITEANU, 
Păstorii Diecezei de Iaşi şi rectorii Seminarului diecezan, Sapientia, Iasi 2004, 27. 

28 Cf. IOAN PAUL AL II-LEA, Scris. enc. Redemptor hominis / 4.03.1979, Editions du 
Centurion, Paris 1979, 55-56, 73. 

29 Ioan PAUL AL II-LEA, Scris. enc. Redemptor hominis, n. 18 / b, p. 71. 

30 Cf. R. NETZHAMMER, Antichităţile creştine din Dobrogea, Editura Academiei Române, 
Bucuresti 2005, 12-59. Cf. E. Ferent, Pneumatologia, ARC, Bucureşti 1999, 240-266. 

şi să înțelegem ființa tainică a Bisericii de astăzi şi a viitorului numai în 
relaţie cu Biserica din trecut. Ei sunt părinții moderni ai mileniului al trei- 
lea, lumini călăuzitoare ale Bisericii noastre locale pe drumul credinței şi 
maeştri pentru viata. 

Astăzi, din păcate, se încearcă din nou să ni se falsifice istoria ori să ni 
se confişte memoria prin dezinformare metodică şi prin deformarea reali- 
tatil. 

Biserica nu trebuie să se lase instrumentalizata în scop politic şi să aibă 
curajul să gândească şi să exprime numai adevărul despre ea însăşi şi des- 
pre om, calea principală a misiunii sale de evanghelizare. 


BISERICA SI STATUL IN ROMANIA CONTEMPORANA 


Pr. Prof. Dr. Emil DUMEA 
laşi 


Introducere 

În istoriografia ortodoxă recentă, etnogeneza poporului român este aso- 
ciată cu încreştinarea sa. A devenit aproape o paradigmă folosirea frazei 
„poporul român s-a născut creştin”. Pe teritoriul României, încă din Evul 
Mediu, instituţiile Bisericii Ortodoxe şi cele ale statului s-au dezvoltat împre- 
ună, iar istoria juridică a României pune în evidență împletirea continuă 
dintre cele două instituţii: acesta este unul dintre motivele pentru care 
Biserica Ortodoxă Română păstrează o poziție privilegiată, iar statul îi 
apără şi îi promovează interesele. 

În a doua jumătate a secolului al XIX-lea, în timpul domniei lui Alexan- 
dru loan Cuza, atât în interiorul Bisericii, cât şi la nivel politic, se vor face 
simțite efectele liberalismului şi ale modernizării societăţii. 

Prima Constituţie modernă a României, adoptată în 1866, consideră liber- 
tatea de religie o libertate absolută şi un drept esenţial ce trebuie garan- 
tatt. Constituţia definea libertatea de religie ca fiind o garantie pentru toate 
religiile ce pot fi practicate, cu condiția ca acestea să nu intre în conflict cu 
ordinea publică şi cu moralitatea?; de asemenea, se afirma în mod explicit 
că cetățenia nu este determinată de apartenenţa la o religie. Constituţia 
afirma că Biserica Ortodoxă Română, independentă şi autocefală, este „Bise- 
rica dominantă a Statului”? şi îi recunoştea pe mitropolit şi pe episcopii 
ortodocşi în calitate de membri ai Senatului“. 

Dispoziţii asemănătoare vor fi stabilite şi de Constitutiile din 1923 şi 
19385. Constituţia din 1923 stabilea principiul egalității şi reafirma că cetă- 
tenia nu trebuie să depindă de apartenenţa religioasă; declară ca liberta- 
tea de conştiinţă este o libertate absolută şi că toate religiile au garanţia de 
libertate şi de protecţie, cu condiţia să respecte ordinea publică, moralitatea 


1 Constituţia din 1866, Tit. II, art. 5, în „Monitorul-Jurnal Oficial al României”, n. 142, 
1-13 iunie 1866. 

2 Constituţia din 1866, Tit. II, art. 21. 

3 Constituţia din 1866, Tit. II, art. 21. 

t Constituţia din 1866, Tit. II, art. 76. 

5 Constituţia din 1923, in „Monitorul Oficial”, nr. 282, 29 martie 1923; Constituţia din 
1938, in „Monitorul Oficial”, partea I, nr. 42, 20 februarie 1938. 

6 Constituţia din 1923, Tit. II, art. 5, în „Monitorul Oficial”, nr. 282, 29 martie 1923. 

şi legile organice ale Statului”. Această Constituţie recunoştea două Bise- 
rici nationale („Biserici româneşti”): Biserica Ortodoxă Română şi Biserica 
Greco-Catolică; se afirmă că, „deoarece ortodoxia este religia marii majori- 
tati a Românilor, Biserica Ortodoxă este Biserica dominantă în Statul român, 
iar Biserica Greco-Catolică are întâietate fata de celelalte culte”®; se stabi- 
leşte că structura şi principiile organizatoare ale Bisericii Ortodoxe Române 
sunt determinate de o lege specială şi că Biserica, în calitate de instituţie, 
este pusă „sub controlul Statului”; conferă, în mod automat, statutul de 
membri ai Senatului mitropolitului, episcopilor Bisericii Ortodoxe Române 
şi celor ai Bisericii Greco-Catolice; de aceleaşi drepturi se bucurau şi repre- 
zentantii de vârf ai celorlalte religii, cu condiția să aibă cel putin 200.000 
de membri; între aceştia era admis şi reprezentantul minorităţii musulmane. 

Constituţia din 1938 va reafirma aceste dispoziţii şi va interzice în mod 
explicit orice fel de propagandă politică din partea preoților şi a reprezen- 
tantilor cultelor’. 

Constitutiile comuniste din 1948, 1952 si 1956 pastreaza, in mod for- 
mal, dispoziţiile cu privire la libertatea de religie”, la egalitate şi principiul 
de nediscriminare. În realitate, Partidul Comunist Român a adoptat o pozi- 
tie extrem de ostilă fata de toate religiile, in mod particular fata de religia 
catolică. Dacă Biserica Romano-Catolică putea să-şi continue activitatea în 
condiții restrictive şi mereu controlată, Biserica Greco-Catolică a fost des- 
fiintata în mod abuziv prin decretul 358 din 01.X11.1948, iar bisericile şi 
multe dintre imobilele sale au fost trecute în proprietatea şi administrația 
Bisericii Ortodoxe Române, care în acest proces a colaborat cu autorităţile 
comuniste şi care până astăzi nu a retrocedat Bisericii Greco-Catolice nici 
măcar 10% din bisericile şi imobilele care i-au fost distribuite în mod sama- 
volnic de statul comunist". 

În această perioadă, toate ordinele călugăreşti catolice şi greco-catolice 
au fost desființate, iar şcolile şi instituţiile de învățământ confesional au 
fost închise. Nu se cunoaşte cu exactitate numărul celor care au fost închişi 
în închisorile comuniste din motive religioase, deoarece autoritățile au invocat 
mereu alte motive: trădători de ţară, legionari, conspiratori, apartenența 


7 Constituţia din 1923, Tit. II, art. 7. 

8 Constituţia din 1923, Tit. II, art. 22. 

% Constituţia di 1938, în „Monitorul Oficial”, partea I, nr. 42, 20 februarie 1938. 

1 Constituţia Republicii Populare Române, art. 27, în „Monitorul Oficial”, partea I, nr. 
87, 13 aprilie 1948; Constituţia Republicii Populare Române, art. 84, în „Buletinul Oficial 
al Marii Adunări Naţionale a Republicii Populare Române”, nr. 1, 27 septembrie 1952; 
Constituția Republicii Socialiste Române, art. 30, în „Buletinul Oficial al R. S. R.”, nr. 1, 21 
august 1965. 

11 Biserica Greco-Catolică a revendicat retrocedarea a peste 2.600 de proprietăţi, dar 
până în 2000 i-au fost restituite doar 136. 

lor la organizatii oculte care puneau in primejdie siguranta Statului. Un 
lucru este sigur: toți reprezentanții diferitelor religii şi confesiuni care au 
adoptat o poziție deschisă împotriva ideologiei comuniste au fost arestaţi şi 
condamnați, printre ei numărându-se atât catolici, greco-catolici, cât şi orto- 
docsi, luterani, evanghelisti, martori ai lui Iehova, dar cei care au avut cel 
mai mult de suferit sunt de departe membrii Bisericii Greco-Catolice şi ai 
ordinelor călugăreşti catolice, care au fost arestaţi în masă (au fost arestaţi 
12 episcopi greco-catolici, dintre care 7 au murit în închisorile comuniste, 
şi mii de membri, preoți sau laici, ai acestei Biserici). De asemenea, au fost 
închise şi unele mănăstiri ortodoxe, dar, în general, acestea şi-au putut 
continua activitatea, deşi într-un mod restrictiv (numărul de candidați la 
viata monahală, ca şi în cazul celor care doreau să devină preoți catolici, 
era strict controlat de autoritățile statului). 

În timpul celor patruzeci de ani de comunism, Partidul Comunist Român 
a căutat să descurajeze desfăşurarea practicilor religioase prin tot felul de 
măsuri administrative şi juridice şi prin introducerea în şcoli a educaţiei de 
inspirație marxist-leninistă şi apoi ceauşistă, care propovăduia o ideologie 
atee agresivă. 

Pe de altă parte, pentru a-şi camufla în fata Occidentului această politica 
represivă cu privire la libertatea religiei, Statul comunist a permis continua- 
rea practicilor religioase pentru unele confesiuni, care au trebuit însă să se 
conformeze cu cadrul legislativ restrictiv impus de autorităţi, iar reprezen- 
tantii de vârf (mitropoliți, episcopi) trebuiau să fie recunoscuţi de Prezi- 
diul Marii Adunări Naţionale şi să presteze jurământ de credință în fața 
ministrului Cultelor”. 

Prin Decretul 177 din 1948 au fost recunoscute de Stat doar 14 confesi- 
uni, celelalte fiind trecute în ilegalitate, situaţie care a rămas neschimbată 
până în 1989. Dacă Biserica Greco-Catolică a fost imediat recunoscută 
după evenimentele din decembrie 1989, nici un alt grup religios nu a reuşit 
să facă acelaşi lucru până în 2006, atunci când au fost recunoscute 18 culte 
în România, prin Legea nr. 489/2006 privind libertatea religioasă şi regi- 
mul general al cultelor”. 


Contextul sociologic 


La recensământul din 1992, 86,8% din locuitorii României s-au declarat 
ortodocşi, 5% catolici, 3,3% protestanți, 1% greco-catolici, 0,5% baptiști, 


12 Vezi în Anexe, Decretul 177 din 4 august 1948, pentru regimul general al cultelor 
religioase, art. 21. 

13 Vezi în Anexe, Legea nr. 489/2006 privind libertatea religioasă şi regimul general 
cultelor, publicată în „Monitorul Oficial”, partea I, nr. 11/08.01.2007. 

0,3% ,,apartenenti la alte grupuri evanghelice” şi 0,1% creştini ruşi de rit 
vechi. Alte grupuri care aveau sub 0,3% din populația României includeau 
penticostali, creştini ai Evangheliei, evrei, musulmani, creştini armeni, 
atei, agnostici şi alte persoane care nu şi-au declarat propria religie”. 

Rezultatele acestui recensământ au fost contestate ulterior de grupurile 
religioase minoritare, care au susținut că în unele cazuri cei care au efectuat 
recensământul au polemizat cu cetățenii referitor la apartenenţa lor religi- 
oasă sau, pur şi simplu, au înregistrat în mod arbitrar o altă afiliere religioasă. 

Alte studii, mai recente, au evidențiat atitudinea generală a românilor 
fata de religie. O cercetare efectuată în toamna anului 1998 arăta că 60% 
din populația României frecventează lăcaşurile de cult cel putin o data pe 
luna. Un alt studiu, desfăşurat în 2000, a arătat că Biserica Ortodoxă 
Română se bucură de încrederea a 69% din cetățenii României, urmată de 
armată - 39,6%, mass-media — 19,5% şi poliție — 12%. 

În cadrul recensământului efectuat în 2002, cetăţenii din România se 
declarau: 86,7% ortodocşi, 4,7% catolici, 3,7% apartenenti la protestan- 
tism, 1,5% apartenenti la penticostalism şi 1% greco-catolici. 


Caracteristicile principale ale relaţiilor 
dintre Stat şi Biserică în România 


Relaţiile dintre Stat şi Biserică în România sunt caracterizate de pre- 
zenta elementelor specifice ambelor sisteme tradiționale de relaţii dintre 
Stat şi Biserică, cel cooperativ/concordatar şi cel separatist/neconcordatar. 
Pe de o parte, Guvernul României se implică în favoarea unor comunități 
religioase privilegiate (în majoritatea cazurilor ajutoarele guvernamentale 
vizează proiectele ce aparțin Bisericii Ortodoxe, dar, în unele cazuri, sunt 
acordate ajutoare şi celorlalte confesiuni), ajutându-le să-şi construiască 
noi biserici, să le restaureze pe cele deja existente, să finanțeze activităţile 
religioase şi salariile clerului!'$. Pe de altă parte, Statul este acela care deter- 
mină definirea unui grup religios sau refuză să recunoască grupurile reli- 
gioase netraditionale. 

Spre deosebire de celelalte Constituţii, cea a României nu defineşte Sta- 
tul ca fiind laic, secular sau sacru şi, de asemenea, nu stabileşte o netă sepa- 
rare între Stat şi Biserică. Cu toate acestea, un studiu atent al textelor 
constituționale dovedeşte contrariul, adică se descoperă existența unei 


14 National Commission of Statistics. Statistical Yearbook of Romania, 1993, 106-107. 

15 Studiul a fost condus de MEDIAPRO la cererea organizației Open Society Network. 

16 Cooperarea prezentă în sistemul actual este asemănătoare cu cea stabilită de 
Concordatul francez din 1801, conform căruia unele Biserici privilegiate erau favorizate, cu 
condiţia că trebuiau să se supună controlului din partea statului. 

complexe influente religioase in sfera publica. In consecinta, conform Con- 
stitutiei, România este un Stat secular, dar nu laic”. 


Libertatea religiei 


Constituţia din 1991 (conținutul acesteia cu privire la libertatea conşti- 
intei, ce se regăseşte la Articolul 29, va fi reluat integral de actuala Consti- 
tutie revizuită a României, intrată în vigoare la 29 octombrie 2003, la Arti- 
colul 29) a definit libertatea religioasă din două perspective: din perspecti- 
va libertăţii şi autonomiei grupurilor religioase fata de Stat (numită şi li- 
bertate de religie „negativă”, adică acolo unde Statul nu poate interveni!) 
şi din perspectiva libertăţii „pozitive”, acolo unde Statul garantează exer- 
citarea liberă a religiei, toleranța religioasă, educaţia religioasă şi ajutorul 
acordat comunităţilor religioase recunoscute de Stat. Conform Articolului 
29 al Constituţiei, libertatea de religie cuprinde libertatea de manifestare 
a gândirii, opiniilor şi convingerilor religioase, libertatea de conştiinţă şi 
libertatea de cult. 

Articolul 29 din Constituția României revizuită, aprobată în urma Refe- 
rendumului desfăşurat între 18 şi 19 octombrie 2003, confirmată de Hotă- 
rârea Curţii Constituţionale nr. 3 din 22 octombrie şi intrată în vigoare la 
29 octombrie 2003, afirmă cu privire la libertatea conştiinţei: „(1) Liberta- 
tea gândirii şi a opiniilor, precum şi libertatea credințelor religioase nu pot 
fi îngrădite sub nici o formă. Nimeni nu poate fi constrâns să adopte ori să 
adere la o credinţă religioasă contrară convingerilor sale. (2) Libertatea 
conştiinţei este garantată; ea trebuie să se manifeste în spirit de toleranță 
şi de respect reciproc. (3) Cultele religioase sunt libere şi se organizează 
potrivit statutelor proprii, în condiţiile legii. (4) În relaţiile dintre culte 
sunt interzise orice forme, mijloace, acte sau acțiuni de învrăjbire religioasă. 
(5) Cultele religioase sunt autonome față de stat şi se bucură de sprijinul 
acestuia, inclusiv prin înlesnirea asistenței religioase în armată, în spitale, 
în penitenciare, în azile şi în orfelinate. (6) Părinţii sau tutorii au dreptul 
de a asigura, potrivit propriilor convingeri, educaţia copiilor minori a căror 
răspundere le revine”. 

În Legea nr. 489 din 2006 privind libertatea religioasă şi regimul gene- 
ral al cultelor (care a abrogat decretul nr. 177/1948 pentru regimul general 
al cultelor religioase, publicat în „Monitorul Oficial” al României, nr. 178 
din 4 august 1948), se afirmă clar în Articolul 9: „(1) În România nu există 


x» 


17 Cf. G. ANDREESCU, „Pentru o lege a libertăţii de conştiinţă religioasă”, Revista Română 
de Drepturile Omului, nr. 17, 1999. 

18 Constituţia României, art. 29, alin. 3, şi art. 29, alin. 5, în „Monitorul Oficial”, partea 
I, n. 233, 21 noiembrie 1991. 

religie de stat; statul este neutru față de orice credință religioasă sau ideo- 
logie atee. (2) Cultele sunt egale in fata legii şi a autorității publice. Statul, 
prin autoritățile sale, nu va promova şi nu va favoriza acordarea de privi- 
legii sau crearea de discriminări față de vreun cult”. 


Funcțiile publice 


Separarea dintre Stat şi Biserică stabilită de Constituţie!” intră în con- 
flict cu dispozițiile în baza cărora funcționarii publici trebuie să presteze 
jurământul religios”. Tipurile de jurământ cerute de aceste legi variază” 
de la jurământul religios la jurământul deschis, adică lipsit de conditionari 
sau conotații religioase, prevăzut pentru necreştini. Aceste jurăminte sunt 
obligatorii, iar aceia care ocupă funcțiile publice importante trebuie să res- 
pecte indicațiile stabilite în legătură cu statutul lor particular. 


Libertatea religioasă si regimul general al cultelor în România 


Pentru o cunoaştere mai îndeaproape a ultimelor modificări în materie 
de libertate religioasă, poate fi utilă prezentarea, printr-un scurt istoric, a 
Legii nr. 489 din 2006, privind libertatea religioasă si regimul general al 
cultelor, prezentare care sintetizează drumul parcurs de legislația roma- 
nească în materie”. 

„Timp de 15 ani de la căderea regimului comunist, România nu a avut 
o reglementare privitoare la libertatea religioasă, în conformitate cu Con- 
stitutia, cu convențiile, acordurile şi tratatele internationale la care Roma- 
nia este parte şi cu noile realități sociale şi religioase, ci s-a acționat con- 
junctural, în lipsa unui act normativ actualizat în domeniu. 

În perspectiva integrării europene, a fost necesar ca România să adopte 
o lege care să reglementeze regimul comunităților religioase în conformi- 
tate cu reglementările similare din state ale Uniunii Europene si cu reali- 
tatile interne specifice. 

În acest sens, încă din luna martie 2005 au avut loc întâlniri cu reprezen- 
tanti ai cultelor religioase, iar în lunile aprilie-mai 2005 au avut loc patru 
runde de dezbateri cu reprezentanții cultelor. Reprezentanții a 16 culte au 
semnat la 31 mai 2005, alături de reprezentanții Ministerului Culturii şi 


1 Constituția României, art. 29. 

2 Jurământul depus de Preşedintele României şi de membrii Guvernului se încheie cu 
fraza: „Aşa să-mi ajute Dumnezeu!”. Vezi art. 82 si art. 104. 

21 De exemplu, soldații din Armata Română trebuie să depună jurământul religios (Le- 
gea nr. 46 din 1996, art. 8, în „Monitorul Oficial”, nr. 120, 11 iunie 1996). Alți funcționari 
publici (judecători, forte de ordine) şi cei care profesează unele meserii (avocați, notari, 
medici si farmacisti) sunt obligați să pronunțe jurăminte asemănătoare. 

22 Vezi site-ul oficial al Secretariatului de Stat pentru Culte: www.culte.ro. 

Cultelor, un text de proiect care in perioada 1 iunie-1 iulie 2005 a fost adus 
la cunoştinţa opiniei publice, în conformitate cu Legea privind transparența 
decizională în administrația publică, ocazie cu care au fost formulate o 
serie de observaţii, dintre care unele au fost incluse în forma finală a pro- 
iectului. 

Mai mult, tocmai în vederea popularizării pe plan intern şi internatio- 
nal a proiectului de lege, Ministerul Culturii şi Cultelor a organizat în peri- 
oada 12-13 septembrie 2005 simpozionul internaţional „Libertatea religi- 
oasă în context românesc şi european”, la care au participat reprezentanţi 
ai unor organisme internationale precum Comisia Europeană pentru Demo- 
cratie prin Drept (Comisia de la Venetia), ai OSCE, precum şi specialişti de 
marcă din Europa şi Statele Unite. Totodată, au fost invitate un număr 
important de organizaţii şi instituţii din România. 

Au fost solicitate puncte de vedere de la prestigioase instituții precum 
ODIHR/OSCE şi Comisia Europeană pentru Democraţie prin Drept (Comi- 
sia de la Veneţia). Aceasta din urmă a analizat textul proiectului de lege în 
cadrul celei de-a 64-a sesiuni plenare ce a avut loc în perioada 21-22 octom- 
brie 2005 şi a redactat opinia sa favorabilă, recomandând o serie de îmbu- 
natatiri ale proiectului de lege. 

În cadrul procedurilor parlamentare din Senat, Comisia juridică de numiri, 
disciplină, imunităţi şi validări şi Comisia pentru drepturile omului, culte 
şi minorități au elaborat un raport comun de admitere a proiectului de lege 
cu o serie de amendamente. Amendamentele admise au fost susținute şi de 
către reprezentanții Guvernului prezenţi la dezbateri. 

Proiectul a fost adoptat de către Senat la 21 decembrie 2005 prin adop- 
tare tacită, în conformitate cu dispoziţiile art. 75, alin. 2 din Constituţia 
României. Dezbaterile au durat în comisii din februarie până la 7 decem- 
brie 2006. 

În poziţiile formulate iniţiatorii au arătat că acest model nu este specific 
doar României, ci se încadrează in mai largul model european al reglemen- 
tării relaţiilor stat-culte. Declaraţia a 11-a a Tratatului de la Amsterdam, 
reluată şi în proiectul de Constituţie Europeană, prevede libertatea state- 
lor membre ale Uniunii Europene, cărora li s-a alăturat şi România, de a-şi 
reglementa potrivit propriei tradiţii regimul cultelor pe teritoriul național. 

Austria, cu un procentaj de 0,2%, şi Cehia, cu 0,1%, sunt cele mai apro- 
piate ca mod de reglementare de situaţia din România. Belgia cere în cadrul 
procedurilor administrative de recunoaştere a unor noi culte existența a 
unui număr de 10.000 de credincioşi dintr-o populaţie de circa 5 milioane 
de locuitori (aprox. 0,4%). Alte state, precum Germania sau statele concor- 
datare, nu au stabilit un procentaj, lăsând la propria apreciere a unor auto- 
ritati ale statului ridicarea la primul palier al drepturilor a unor organizaţii 

religioase [in Romania este necesar un procentaj de 0,1% din populatia 
României pentru a fi recunoscut un cult de către Stat - n. a.]. 


Funcționarea îndelungată pe teritoriul național pentru acordarea unor 


drepturi se regăseşte, de asemenea, în legislația unor state europene pre- 
cum Portugalia (30 de ani spre a fi recunoscută ca organizaţie autohtonă), 
Ungaria (funcționarea timp de 30 de ani ca organizație religioasă) sau Litu- 
ania (funcționarea timp de 25 de ani)”. 


La acest punct credem că este util să reproducem articolele cele mai 


importante ale textului de lege care stabilesc condiţiile pentru recunoaste- 
rea unui cult religios în România: 


Art. 17. — (1) Calitatea de cult recunoscut de stat se dobândeşte prin hotărâre 
a Guvernului, la propunerea Ministerului Culturii şi Cultelor, de către asocia- 
tiile religioase care, prin activitatea şi numărul lor de membri, oferă garanţii de 
durabilitate, stabilitate şi interes public. (2) Recunoaşterea statutelor şi codu- 
rilor canonice se acordă în măsura în care acestea nu aduc atingere, prin conti- 
nutul lor, securității publice, ordinii, sănătății şi moralei publice sau drepturi- 
lor şi libertăţilor fundamentale ale omului. 


Art. 18. — Asociaţia religioasă care solicită recunoaşterea calității de cult va 
formula o cerere în acest sens la Ministerul Culturii şi Cultelor, însoţită de 
următoarea documentaţie: a) dovada că este constituită legal şi funcționează 
neîntrerupt pe teritoriul României ca asociaţie religioasă de cel puţin 12 ani; b) 
listele originale cuprinzând adeziunile unui număr de membri cetăţeni români 
cu domiciliul în România cel putin egal cu 0,1% din populația României, con- 
form ultimului recensământ; c) mărturisirea de credinţă şi statutul de organi- 
zare şi funcţionare, care să cuprindă: denumirea cultului, structura sa de orga- 
nizare centrală şi locală, modul de conducere, administrare şi control, organele 
de reprezentare, modul de înființare şi desființare a unităţilor de cult, statutul 
personalului propriu, precum şi prevederile specifice cultului respectiv”. 


O modificare, survenită în cadrul textului de către Comisia juridică şi Comisia 
pentru drepturile omului, culte şi minorități a Camerei deputaţilor, a fost com- 
pletarea textului Guvernului, ce reglementa că „în România sunt interzise orice 
forme, mijloace, acte sau acţiuni de defăimare şi învrăjbire religioasă”, cu inter- 
dictia expresă a „ofensei publice aduse simbolurilor religioase”. Această modi- 
ficare, adoptată de Parlament, a fost criticată de unele asociaţii umaniste din 
România, care considerau că astfel se limitează libertatea de exprimare. Preci- 
zăm că textul introdus nu are o componentă penală, ci doar un caracter decla- 
rativ, pentru ca libertatea de exprimare să nu afecteze un domeniu atât de 
sensibil precum credința religioasă. Contextul în care această completare a fost 


n 


n 


23 Site-ul oficial al Secretariatului de Stat pentru Culte, www.culte.ro: Prezentarea Legii 
489/2006. 
4 Legea nr. 489/2006, Secţiunea a II-a: Recunoaşterea calității de cult. 

adusa textului Guvernului este cel al scandalului international provocat de 
publicarea caricaturilor profetului Mahomed. 


Această prevedere este în egală măsură constituțională şi europeană. Ea con- 
stituie o aplicare a prevederii din art. 29 (2) din Constituţie, ce precizează: 
„Libertatea conştiinţei este garantată, ea trebuie să se manifeste în spirit de 
toleranță şi de respect reciproc”. Plenul Camerei Deputaţilor a votat proiectul 
de lege în data de 13 decembrie 2006, cu majoritatea covârşitoare de 220 de 
voturi, cu doar o abţinere şi un vot împotrivă. Preşedintele României a promul- 
gat legea prin Decretul nr. 1437/27.12. 2006, legea dobândind numărul 
489/2006, şi a fost publicată în Monitorul Oficial nr. 11/08.01.2007. 


Textul legii este structurat în patru capitole. 


I. În primul capitol, intitulat „Dispoziţii generale”, libertatea religioasă este 
definită şi reglementată de textele convențiilor şi tratatelor internaționale cu 
privire la drepturile fundamentale ale omului. S-au avut, cu precădere, în vedere 
dispoziţiile art. 9, 10, 11 din Convenţia Europeană a Drepturilor Omului, art. 
18, 19, 20 şi 26 din Declarația Universală a Drepturilor Omului, art. 13 din 
Pactul Internaţional cu privire la drepturile civile şi politice, Declaraţia Adunării 
Generale ONU privind eliminarea tuturor formelor de violență şi de discriminare. 


În cadrul libertăţii religioase, dreptul la liberă asociere are un conținut larg şi 
generos, statul protejând atât grupările religioase, ai căror membri nu consideră 
necesar să exercite libertatea lor în cadrul unei structuri cu personalitate juri- 
dică, cât şi structurile religioase cu personalitate juridică, anume cultele şi aso- 
ciatiile religioase. 


Pe scurt, s-au stabilit două niveluri de recunoaştere a religiilor [0,1% din popu- 
latia României pentru culte şi cel putin 300 de membri pentru asociaţiile reli- 
gioase, n. a.], fiecăruia dintre cele două regimuri juridice corespunzându-i anu- 
mite drepturi şi obligaţii. Diferenţa dintre cele două regimuri decurge din 
utilitatea publică pe care statul o recunoaşte cultelor fata de alte grupări reli- 
gioase, conform unor criterii de durabilitate şi stabilitate. Atât în forma asoci- 
atiilor religioase, cât şi în forma cultelor, este asigurată libertatea religioasă în 
toate componentele ei, atât la nivel individual, cât şi colectiv, singura distincție 
între cele două structuri fiind acordarea sprijinului direct al statului. 


II. Cel de-al doilea capitol al legii, intitulat „Cultele”, reglementează: a) relaţiile 
dintre stat şi culte, b) dobândirea calității de cult; c) personalul; d) patrimo- 
niul; e) învăţământul organizat de culte. 


a) Premisa de bază a relaţiei dintre Statul român şi culte este aceea de recu- 
noaştere a rolului spiritual, educațional, social-caritativ, cultural şi de parte- 
neri sociali pe care îl au cultele, precum şi a statutului acestora de factori ai 
păcii sociale. 

Fundamentele raporturilor dintre statul roman si culte sunt autonomia aces- 
tora, neutralitatea, echidistanta şi nondiscriminarea statului fata de ele, pre- 
cum si cooperarea statului si cultelor in domeniile de interes comun. 


b) Calitatea de cult se dobândeşte în temeiul unei hotărâri de guvern, la propune- 
rea Ministerului Culturii şi Cultelor, de către asociaţiile religioase care, prin acti- 
vitatea şi numărul lor de membri, au oferit garanţii de durabilitate şi stabilitate. 


c) În materie de personal se recunoaşte specificitatea raporturilor între perso- 
nalul clerical şi cultul ca persoană juridică ca fiind probleme interne ale cultu- 
lui, supuse propriei jurisdicții. 

d) Statul intervine cu privire la spațiul de înmormântare pentru membrii dife- 
ritelor culte, lăsând în sarcina consiliilor locale obligaţia de a înființa cimitire 
comunale şi orăşeneşti care să corespundă necesităților reale. 


e) Alături de problematica predării religiei în învățământul de stat şi de proble- 
matica învăţământului teologic, textul de față face referire la învățământul 
confesional, a treia formă de învățământ reglementată de către Constituţia 
României modificată. 


III. Al treilea capitol al legii, intitulat „Asociaţiile religioase”, reglementează o 
nouă instituţie juridică, cea a asociaţiilor religioase, persoane juridice alcătuite 
din cel putin 300 de membri, cetățeni români cu domiciliul în România, care se 
asociază în vederea manifestării unei credinţe religioase. Acest sistem cu două 
trepte în materia reglementării regimului juridic al organizaţiilor religioase cu 
personalitate juridică, respectiv cult şi asociaţie religioasă, este specific majori- 
tatii statelor din Uniunea Europeană. 


IV. Ultimul capitol, „Dispoziţii tranzitorii şi finale”, stabileşte faptul că acele 18 
culte care sunt deja recunoscute şi funcționează în România nu necesită o nouă 
procedură de recunoaştere”. 


În încheierea acestei prezentări a Legii 489/2006, Secretariatul de Stat 
pentru Culte îşi exprima satisfacția că, „în momentul imediat premergător 
aderării României la Uniunea Europeană, legea adoptată de Parlament 
abrogă Decretul comunist nr. 177/1948 privind regimul general al cultelor. 
Astfel, un domeniu atât de sensibil şi de important precum cel al vieţii reli- 
gioase este acum reglementat în conformitate cu realitatea românească, 
respectând, în acelaşi timp, exigenţele europene”. În fata acestei afirmaţii, 
se naşte firesc întrebarea: dacă a fost ”un domeniu atât de sensibil şi de 
important”, de ce a trebuit să aştepte 18 ani până când să fie reglementat, 
iar o lege comunistă să fie abrogată? Nu dorim să fim subiectivi, dar se 
pare că tocmai aderarea României la Uniunea Europeană a fost conditio- 
nată şi de acest aspect. 


5 Site-ul oficial al Secretariatului de Stat pentru Culte, www.culte.ro: Prezentarea Legii 
nr. 489/2006. 

În încheiere trebuie să precizăm ca, deşi în Capitolul II, Secţiunea 1, 
Relaţiile dintre Stat şi culte, art. 9, se precizează că "în România nu există 
religie de stat; statul este neutru față de orice credință religioasă sau ideo- 
logie atee”, Biserica Ortodoxă Română este singura nominalizată atunci 
când este tratat rolul pe care îl au Bisericile în istoria şi societatea româ- 
nească: „art. 7. (2) Statul român recunoaşte rolul important al Bisericii 
Ortodoxe Române şi al celorlalte Biserici şi culte recunoscute de istoria 


națională a României şi în viata societăţii româneşti”. 


JUSTITIA POLITICA SI ,, VINOVATIA” DE A FI CATOLIC 
IN ANII REGIMULUI COMUNIST 


Dr. Danut DOBOS 
laşi 


În ultimii ani, Departamentul de Cercetare Istorică de pe lângă Episco- 
pia Romano-Catolică Iaşi a abordat o serie de teme de istorie recentă, cu 
precădere din perioada 1948-1964, care a coincis cu anii regimului stalinist 
al lui Gheorghe Gheorghiu-Dej. Această perioadă a fost desemnată de spe- 
cialişti drept epoca distrugerii României clasice şi a structurilor sale umane, 
sociale şi instituționale. 

Printre instituţiile vizate de represiunea comunistă s-a aflat şi Biserica 
Romano-Catolică, situată încă de la instaurarea regimului Dej pe o poziţie 
de rezistență anticomunistă activă. Exponentii acestui curent aveau să devină 
treptat victime politice ale regimului, fiind arestaţi, deferiti tribunalelor 
militare şi mai apoi internați în închisori de exterminare, în lagăre de depor- 
tare şi chiar în aziluri psihiatrice. Chiar în cazul în care probele din dosa- 
rele de urmărire penală erau apreciate drept insuficiente, persoanele în 
cauză nu erau puse în libertate, fiind internate în închisori şi lagăre, în 
baza unor aşa-zise „condamnări administrative” pronunţate de o comisie 
militară a Ministerului de Interne, formată din generalii Vladimir Mazuru, 
Alexandru Nicolschi şi Gheorghe Pintilie. Una dintre victimele acestei sinis- 
tre comisii a fost episcopul martir Anton Durcovici. După doi ani în care 
anchetatorii s-au străduit să-i confectioneze un dosar penal, au fost nevo- 
iti, în absenţa probelor, să renunţe la ideea unui proces, fie acesta chiar cu 
uşile închise. Justiția comunistă confirmă ideile filosofului englez John 
Locke, care, asemenea altor naturalişti, considera că justiția nu este de 
natură divină, ci o născocire pur umană. 

Documentele de arhivă descoperite în ultimii ani dezvăluie faptul că 
deciziile politice privind arestarea preoţilor şi ierarhilor catolici au fost 
luate în cadrul Biroului Politic al Partidului Muncitoresc Român, dominat 
în acea perioadă de lideri precum Gheorghe Gheorghiu-Dej, Emil Bodnă- 
ras, Ana Pauker, Vasile Luca, Teohari Georgescu, Alexandru Drăghici, Iosif 
Chişinevschi şi Alexandru Moghioroş. lată şi câteva probe care îi incrimi- 
nează pe liderii comunişti. În februarie, respectiv aprilie 1948, Gheorghe 
Gheorghiu-Dej a ținut două discursuri în care a atacat deopotrivă Sfântul 
Scaun şi „cercurile catolice” din România, care nu aveau o „atitudine potri- 


vită” cu regimul democrat-popular, iar în mai 1949 acelaşi Dej îi îndemna 

pe şefii Securităţii să contribuie la izolarea „vârfurilor” clerului catolic de 
restul preoţilor şi de credincioşi. Cu acel prilej, Dej menţiona următoarele: 
„Va trebui să luăm măsuri tari şi să arestăm câţiva capi”. La aceeaşi dată, 
Ana Pauker propunea un plan de măsuri care viza compromiterea unor 
preoți catolici, inclusiv prin înscenarea unor infracțiuni precum traficul de 
valută. Câteva luni mai târziu, în noiembrie 1949, Ana Pauker şi Gheorghe 
Gheorghiu-Dej insistau asupra ideii fabricării unor probe compromițătoare 
la adresa preoților şi ierarhilor Bisericii Romano-Catolice. Se cuvine men- 
tionat faptul că liderii comunişti menționați mai sus decideau direct în 
cazul trimiterii preoților şi ierarhilor catolici în fata tribunalelor militare, 
iar în unele cazuri chiar lichidarea fizică. De exemplu, cu prilejul şedinţei 
liderilor comunişti din mai 1954 s-a dispus eliberarea din închisori a unor 
episcopi romano-catolici, iar Dej declara în fața celor prezenți că deținea 
informaţii conform cărora arhiepiscopul de Bucuresti, Alexandru Theodor 
Cisar, fusese ucis imediat după Festivalul Mondial al Tineretului, desfăşu- 
rat la Bucureşti la finele anului 1953. 

Una dintre strategiile aplicate de regim a fost practica arestării „în loturi” 
a preoților catolici, urmată de procesele-farsă în care au fost implicate 
principalele organe de represiune comunistă — Securitatea, Procuratura şi 
tribunalele militare. Pe lângă acuzaţia principală de nonaderenta la prin- 
cipiile regimului comunist, Securitatea a pus pe seama preoților catolici 
fapte şi acțiuni de nuanţă „subversivă”, menite să probeze activitatea de 
„uneltire contra ordinii sociale” în cadrul unor presupuse organizații poli- 
tice subversive şi anticomuniste. În realitate, Securitatea, aflată în imposi- 
bilitatea probării vinovatiei preoţilor, a luat decizia fermă de a anihila în 
mod brutal orice potenţial exponent al rezistenței anticomuniste active, 
iar simulacrele de justiție erau menite să justifice în ochii populaţiei priva- 
rea de libertate a respectivelor persoane. 

În epoca regimului Dej, Securitatea română a dezvoltat ideea unei „con- 
spiratii catolice” împotriva noului regim democrat-popular, având la bază 
convingerea că, sub „masca religiei”, Biserica Romano-Catolică ar fi desfa- 
surat „activități duşmănoase” la adresa Republicii Populare Române. In 
realitate, Securitatea nu a făcut altceva decât să pună în aplicare un ordin 
venit din partea autorităţii politice de a anihila prin orice mijloc o institu- 
tie de veche tradiţie în România, percepută astfel drept o pavăză pentru cei 
care ar fi putut să-şi revendice, la un moment dat, dreptul la libertatea de 
conştiinţă. Tot Securitatea a fost aceea care in epoca regimului Dej a pre- 
meditat sentintele proceselor politice, magistrații militari nefăcând altceva 
decât să le pună în aplicare în mod mecanic. Din acest motiv, judecata pro- 
priu-zisă devenise o simplă formalitate, procesele nefiind altceva decât însce- 
nări judiciare, prin încălcarea flagrantă a oricărui principiu de justiţie. 

Astfel, probatoriul in cauza era constituit din declaratiile obtinute de la 
inculpati şi martori prin presiuni fizice şi psihice, iar prezența avocaţilor 
din oficiu, unelte aflate la dispoziția completului de judecată, avea menirea 
să probeze respectarea dreptului legal la apărare al acuzaților. După cum 
se cunoaşte, marile procese politice in care au fost inculpati şi judecați 
preoți catolici s-au desfăşurat în perioada 1950-1954, fiind reluate în 1958, 
după o scurtă perioadă de destindere politică în România. 

Voi prezenta în continuare cazul procesului judecat în ianuarie 1952 de 
Tribunalul Militar Bucuresti, când pe banca acuzaților s-au aflat episcopul 
Alexandru Todea, viitorul episcop Gheorghe Guțiu, preoții Ştefan Tătaru, 
Mihai Rotaru, Martin Mihoc, Gheorghe Vameşiu, Gheorghe Dumitraş şi 
Emil Ritti, alături de două călugărițe şi trei laici greco-catolici. Cei trei- 
sprezece inculpati în lotul „Todea-Tătaru-Rotaru” au fost preluaţi de o 
echipă de anchetatori condusă de Gheorghe Enoiu, fiind mai apoi supuşi 
torturii în scopul obţinerii de declaraţii mincinoase care urmau să fie folo- 
site împotriva lor la simulacrul de proces aflat în pregătire. In rezumat, cei 
treisprezece au fost acuzați de a-i fi ajutat material pe preoții greco-catolici 
din rezistență, de a-i fi încurajat moral pe credincioşii greco-catolici care 
refuzau trecerea la ortodoxie, de a fi transmis Sfântului Scaun informări 
privind „organizarea clandestină” a preoţilor greco-catolici, de a fi con- 
damnat aşa-zisele adunări „democratice” ale unor preoți intruniti la Târgu 
Mureş, Gheorgheni şi Cluj, de a fi informat Sfântul Scaun cu privire la locul 
în care se aflau ascunşi unii preoți urmăriți de Securitate, de a fi găzduit 
preoți, călugărițe şi laici urmăriţi de forțele de represiune, de a fi distribuit 
circularele unor episcopi, catalogate de autorități drept „manifeste antico- 
muniste”, de a fi acționat drept curieri ş.a. 

În timpul procesului, cei şase avocaţi din oficiu au solicitat circumstanţe 
atenuante pentru inculpati, pe motiv că adevăratul vinovat era Vaticanul, 
iar „fanatismul religios” al preoţilor era rezultatul „influenței nefaste” a 
Bisericii Catolice. Cu toate acestea, avocații au solicitat pedepsirea preoti- 
lor inculpati printr-o „sentință dreaptă” şi „în folosul clasei muncitoare”. 
La dezbateri nu au fost solicitati martori, iar la proces judecătorii militari 
nu au ținut seama de declaraţiile date de cei treisprezece inculpati, care 
contraziceau declaraţiile scrise ale acestora din faza penală premergătoare. 
A fost, de asemenea, ignorată şi declaraţia de la proces a preotului Ştefan 
Tătaru, conform căreia simulacrul de proces era îndreptat în mod vădit 
împotriva Bisericii Romano-Catolice, iar declaraţiile scrise fuseseră obti- 
nute prin tortură. Acuzati de delicte grave, precum „agitaţie publică” şi 
„înaltă trădare”, cei treisprezece au fost condamnaţi la ani grei de închi- 
soare şi la muncă silnică pe viata. Ca urmare a regimului concentrationar, 
unii preoți, deşi gratiati de restul pedepselor în 1964, au murit în perioada 
imediat următoare. 

La 22 august 2002, printr-un gest extrem de rar al justiției române, 
procurorul general al României, Tănase Joița, a răspuns unui memoriu al 
Asociaţiei Juriştilor Greco-Catolici din Dej, care solicita recursul în anulare 
împotriva Sentintei 104 şi a Deciziei 1818 din 1952, cerând instanței 
supreme achitarea celor treisprezece condamnaţi ilegal în lotul „Todea- 
Tătaru-Rotaru”. Ca urmare a acestei acțiuni juridice, la 2 octombrie 2002, 
prin Decizia 4127, Curtea Supremă de Justiţie, Secţia Penală a admis recur- 
sul în anulare, motivând că sentința şi decizia din 1952 fuseseră pronunțate 
prin încălcarea legii. De asemenea, Curtea Supremă de Justiție a anulat, 
punct cu punct, toată motivaţia care a stat la baza condamnărilor politice 
din 1952, arătând că nu fuseseră întrunite elementele de înaltă trădare şi 
că activităţile celor treisprezece nu fuseseră de natură a periclita siguranța 
statului. Cu privire la informaţiile trimise în Occident, Curtea a apreciat 
că acestea nu aveau caracter secret, fiind strict de natură religioasă şi soci- 
ala. În încheierea motivatiei sale, Curtea Supremă de Justiţie menţiona că 
prin trimiterea unor informaţii în Occident preoții respectivi adoptaseră o 
atitudine critică față de puterea comunistă, fără a fi periclitată siguranța 
statului, iar acțiunile acestora de ajutorare a altor preoți, călugărițe şi laici 
aveau caracter umanitar. Se cuvine salutată această acțiune a justiţiei române 
democratice, chiar dacă este vorba de o reparaţie juridică şi morală tardivă. 
Unicul supraviețuitor al procesului este fostul anchetator, tortionarul 
Gheorghe Enoiu, care nu pare a fi deranjat nici de justiţie şi nici de remuşcări. 

În perioada de după 1989 s-au consemnat puține cazuri în care a fost 
promovat recursul în anulare împotriva unor sentinţe politice pronunţate 
în epoca regimului Dej. Un caz similar cu cel deja prezentat a fost înregis- 
trat în 1997, când, în baza unei cereri din 1991 aparținând arhiepiscopului 
Adalbert Boros, procurorul general al României, Vasile Manea Drăgulin, a 
înaintat recursul în anulare împotriva Sentintei 1228 şi a Deciziei 4232 
din 1951, pronunţate de Tribunalul Militar Bucureşti şi, respectiv, Curtea 
Militară de Casaţie şi Justiţie, prin care episcopii Augustin Pacha, Iosif 
Schubert şi Adalbert Boros, alături de alti opt preoţi şi laici, au fost con- 
damnati la ani grei de temniță. Prin Decizia 681 din 19 martie 1997, Cur- 
tea Supremă de Justiţie — Secţia Penală - a admis recursul în anulare, 
anulând totodată sentința ilegală din 1951. 

Procesul lotului „Pacha-Schubert-Gatti” a fost puternic mediatizat in 
presa comunistă internă şi externă, inclusiv prin broşura propagandistică 
intitulată Procesul unui grup de spioni, trădători şi complotişti în slujba 
Vaticanului şi a centrului de spionaj italian. Astfel, opinia publică a fost 
intoxicată cu fapte şi acţiuni incredibile puse pe seama celor unsprezece 
condamnați, precum trădarea de tara, uneltire contra securităţii externe a 
statului, spionaj şi instigare la comiterea de acte de teroare şi sabotaj. 

Motivația deciziei Curţii Supreme de Justiţie arată că instanțele militare 
din 1951 nu putuseră dovedi aşa-zisele crime şi delicte, că nu fuseseră întru- 
nite elementele constitutive ale infracțiunilor reținute în seama celor unspre- 
zece preoți, episcopi şi laici şi că judecătorii militari au pronunțat condam- 
nările fără ca probele administrate să confirme acuzaţiile invocate la proces. 

Cele două acte reparatorii ale Curţii Supreme au spălat oarecum onoa- 
rea pătată a justiţiei române, care fusese aservită regimului de către Petru 
Groza la ordinul lui Stalin, cel care stipulase trei ani pentru comunizarea 
definitivă a României şi nimicirea „duşmanilor poporului”, ajungându-se 
astfel la încălcarea flagrantă a drepturilor omului în România şi la decapi- 
tarea elitei politice, militare şi social-culturale a țării, după cum arată isto- 
ricul Dinu C. Giurescu în cartea sa Uzurpatorii. Un punct culminant a fost 
atins prin adoptarea unei aberaţii din Codul Penal sovietic, care pedepsea 
în aceiaşi termeni intenția şi fapta în sine, precum şi nedenuntarea. Din 
nefericire, delimitarea justiției democratice din ultimele două decenii de 
justiţia politică din anii regimului Dej, departe de a fi constantă, pare a fi 
fost episodică, având în vedere faptul că, pentru acelaşi tip de fapte „con- 
fectionate” de anchetatorii penali ai Securităţii şi atribuite altor preoți şi 
ierarhi catolici, s-a aplicat o măsură cu totul diferită. Situaţia s-a agravat 
după ce în anul 2004 recursul în anulare a fost eliminat din Codul de Pro- 
cedură Penală, punându-se astfel capăt prematur tentativelor de reabilitare 
juridică a foştilor deținuți politici şi luptători anticomunisti. 

În pofida acestei situaţii, în anul 2005, Arhiepiscopia Romano-Catolică 
Bucuresti a solicitat procurorului general al României, Ilie Botos, introdu- 
cerea unei căi de atac împotriva Sentintei 1234 din 24 octombrie 1953 a 
Tribunalului Militar Bucureşti şi a Deciziei 870 din 13 iunie 1954 a Tribu- 
nalului Militar pentru unităţile M.A.I. Bucuresti şi rejudecarea procesului 
la Curtea Supremă de Justiţie. În 1953 au fost condamnaţi la ani grei de 
închisoare Monseniorul Vladimir Ghika şi preoţii Egon Francisc Xaveriu 
Haider, Andrei Asaftei, Iosif Gunciu şi Hieronim Menges, alături de un 
grup numeros de laici romano-catolici. „Ce se mai poate spune despre închi- 
sori?... Teroare, foamete, suferinţe, frig, munca fortata...”, scrie Sterie Chi- 
timia (cf. D. Andreica, Drumuri în întuneric, Fundaţia Academia Civică, 
1998, 212). Dintre aceştia, Mons. Ghika şi preotul Haider au murit în închi- 
soare, în timp ce ceilalți, pe lângă anii grei de închisoare, au avut de suferit 
domiciliul obligatoriu cu privatiunile sale fizice şi psihice greu de imaginat. 
Procesul din 1953, tipic acelor vremuri, a reprezentat o înscenare judiciară, 
cu avocaţi din oficiu transformați în acuzatori şi cu martori mincinoşi ale 
căror mărturii au fost obținute prin presiune. Membrii lotului „Ghika- 
Menges-Asaftei” au fost condamnaţi în realitate pentru legăturile eclezias- 
tice obişnuite, inerente, cu Sfântul Scaun, cu Nuntiatura Apostolică din 

Romania, cu unele personalitati ecleziastice din Occident, cu persoane de 
confesiune catolică din legatiile Franţei, Italiei şi Elveţiei, ceea ce în ochii 
magistraţilor militari ai vremii echivala cu „trădarea de patrie”. 

Este important de precizat că memoriul din 2005 al Arhiepiscopiei a 
invocat drept precedent cazul lotului „Pacha-Schubert-Gatti”, care, din rati- 
uni similare, fusese reabilitat de justiția română în 1997. Din nefericire, 
Procuratura Generală a refuzat să se implice în adoptarea unei soluţii corecte 
în acest caz, astfel încât a rămas neschimbată injustitia criminală comisă in 
anul 1953 de către instanţa aflată la ordinele comandamentului politic al 
unui regim totalitar. 

O situaţie şi mai complicată a fost aceea a procesului politic în care în 
octombrie 1950 a fost judecat lotul preotului martir Dumitru Sandu Matei, 
care a primit în final pedeapsa capitală, fiind apoi executat prin impuscare 
la Jilava, la 21 februarie 1951, alături de alti doi nevinovaţi. De aproape 13 
ani mă ocup de problema acestui dosar „de siguranță națională” şi, de aceea, 
sunt în măsură să-mi reconfirm, în mod public, concluzia că „dosarul de 
spionaj şi înaltă trădare preot Dumitru Sandu Matei şi alţii” a fost fabricat 
în întregime de Securitate din dorința de a compromite Biserica Romano- 
Catolică, opozantă a regimului totalitar. De la început, intenţia Securităţii 
din laşi a fost aceea de a implica Episcopia Romano-Catolică din Iaşi într-un 
proces public, însă, din lipsă de probe, a fost initial nevoită să renunțe. 
Intenţia a fost ulterior preluată de Centrala Securităţii din Bucuresti, care, 
animată de ideea organizării unui proces anticatolic de răsunet, a pus la 
cale, probabil în colaborare cu consilierii N.K.VD., un scenariu de spionaj 
dezvoltat în aşa-numitul proces al Legatiei Franței, avându-l ca personaj 
central pe preotul Dumitru Sandu Matei. Prin acest proces, regimul Dej 
realiza trei obiective dintr-odată: închiderea Legatiei Franţei la Bucuresti, 
discreditarea Bisericii Romano-Catolice simultan cu justificarea deciziei 
anulării unilaterale a Concordatului, precum şi anihilarea unor nuclee ale 
rezistenţei anticomuniste de la Iasi şi Bucureşti. 

În anul 1996, în baza evidenţei nevinovatiei preotului Dumitru Sandu 
Matei şi după cercetarea dosarului, Episcopia Romano-Catolică Iasi a soli- 
citat Procurorului General al României recursul în anulare împotriva sen- 
tintei nedrepte din 1950. Nu s-a primit însă nici un răspuns la aceasta soli- 
citare legitimă, iar în 2008, după eliminarea recursului în anulare din Codul 
de procedură penală, a fost înaintată Procurorului General al României o 
nouă cerere privind revizuirea procesului din 1950. În loc să găsească o 
cale specială de atac față de sentința din 1950, Procuratura Generală a 
trimis în copie referatul din martie 1997 prin care se recomanda adoptarea 
soluției de nepromovare a recursului în anulare împotriva sentinței din 
1950. Referatul din 1997 menţionează că instanțele din 1950 „au stabilit 

corect starea de fapt si vinovatia inculpatului preot Dumitru Sandu Matei”. 
In aceste conditii, astazi, in 2009, un erou al luptei anticomuniste — preotul 
Dumitru Sandu Matei — , acuzat de a se fi opus regimului comunist din 
România, rămâne pentru autoritatile democrate din Romania ,,tradator” 
si ,,spion”. In realitate, este vorba de o crimă cu autori cunoscuţi, rămasă 
nepedepsită. 

Se mai cuvine făcută o precizare în acest caz. În acelaşi an 1997 am avut 
prilejul să-l cunosc la sediul Direcţiei Instantelor Militare pe procurorul 
care, în mod superficial, reanaliza respectiva cerere de recurs în anulare, 
colonelul magistrat Slabu, pensionar, solicitat să se ocupe de caz, dar care, 
surpriză, conform mărturiei colegului său de birou, participase în anul 
1950 la procesele respective. Mărturia a fost făcută publică tot în 1997, de 
la tribuna Parlamentului, de dl senator Petru Caraman. Este interesant de 
remarcat faptul că în acelaşi an, 1997, într-un caz similar, cel al lotului 
„Pacha-Schubert-Gatti”, procurorul general Vasile Manea Drăgulin pro- 
movase o soluție radical diferită. 

Aş dori să prezint, în încheiere, încă un caz din seria proceselor politice, 
unul petrecut în anul 1963, cu doar un an înainte de sfârşitul proceselor 
staliniste. Procesul a făcut parte din cel de-al doilea val al prigoanei declan- 
şate de Gheorghe Gheorghiu Dej pe fondul desfăşurării revoluţiei antico- 
muniste din Ungaria din 1956 şi al începerii retragerii trupelor sovietice 
din România în 1958. Prin reluarea proceselor politice după o scurtă peri- 
oadă de destindere, Dej luase decizia de a anihila orice tentativă de opoziție 
şi rezistență anticomunistă, transmițând întregii societăți mesajul ferm că 
nu avea să tolereze evenimente de genul celor petrecute în Ungaria. Lide- 
rul comunist transmitea, totodată, un mesaj şi Uniunii Sovietice, şi anume 
acela că regimul comunist din România era stăpân pe situaţia social-politică 
chiar şi fără sprijinul trupelor sovietice. Acestui nou val al represiunii i-au 
căzut victime în 1963 un grup masiv de preoţi franciscani, judecaţi pe rând 
la Bacău de Tribunalul Militar Bucureşti aflat în deplasare, în cadrul a trei 
loturi din care au facut parte, printre alţii, preoții Mihai Damoc, Iosif Che- 
laru, Iosif Budău, Ştefan Apostol, Petru Dâncă, Iosif Duman şi Petru Albert. 
A fost vorba, ca de obicei, de o nouă farsă judiciară, înscenată cu scopul 
pedepsirii preoților catolici care refuzau să se adapteze la realitățile comu- 
niste ale țării. Excluşi din „paradisul comunist”, aceştia au fost pedepsiţi 
în mod exemplar şi izolaţi în închisori cu scopul de a fi reeducati. Cu justi- 
tia politică subsumată, regimul Dej a organizat aceste ultime procese ca un 
avertisment, cu scopul anihilării gândirii şi expresiei libere în cazul mem- 
brilor clerului Bisericii Romano-Catolice. 

Drept probe la proces au fost prezentate o serie de instrucțiuni biseri- 
ceşti primite de la Roma, corespondenţă ecleziastică oficială şi personală 

interceptata de Securitate, extrase din reviste de teologie, enciclice papale, 
volume de teologie, istorie şi filosofie, caiete cu rezumate de predici, valori 
constând în bani şi aur, alături de o probă specială — un cingul alb francis- 
can. Pentru a lovi în credibilitatea Bisericii Catolice şi a Ordinului Fraților 
Minori Conventuali, rechizitoriul procurorilor militari nu a urmărit să 
pună în lumină presupusele culpe politice inventate, ci, pur şi simplu, să-i 
compromită pe preoții franciscani aflați în boxa acuzaților, prezentaţi 
drept lacomi şi avizi de bani, strângători de averi, evazionişti, imorali etc. 
În fine, procesele din 1963 dovedesc existenţa unei operațiuni paralele a 
Securităţii, şi anume aceea de a depista şi confisca în mod abuziv unele 
valori, inclusiv aur, aflate în posesia unor reprezentanţi ai Bisericii Catolice. 

În încheiere, să spunem doar că în faţa acestor mărturii istorice conclu- 
ziile sunt lesne de tras şi fiecare îşi poate face propria imagine cu privire la 
regimul comunist. Victimele comunismului nu sunt însă percepute drept 
modele de toată lumea, justiția a închis capitolul reabilitărilor juridice o 
dată cu eliminarea din Codul de Procedură Penală a recursului în anulare, 
autorităţile le ignoră la fel ca opinia publică, cărțile de istorie de asemenea, 
noile generaţii nu le cunosc aproape deloc, iar anumite voci tributare tre- 
cutului le impietează şi astăzi memoria, amplificând astfel crimele de care 
s-a făcut vinovată Securitatea. 

Un lucru rămâne cert: victimele comunismului vor rămâne modele de 
trăire a credinţei pentru întreaga noastră Biserică, iar aceasta, în opinia 
noastră, trebuie să continue eforturile de recuperare a acestei părți tragice 
din memoria sa. Memoria Bisericii locale se cuvine făcută cunoscută, deoa- 
rece în centrul său se află eroi şi martori în sensul biblic al cuvântului. 

În timpul Războiului Rece, abordările clasice ale filozofiei politice (Han- 
nah Arendt’, Carl Friedrich, Zbigniew Brzezinski’, Eric Vogelin’, Karl Jas- 
perst, Raymond Aaron’) sau cele ale faimosilor autori precum Simone Weil, 
Thomas Mann‘, Waldermar Gurian au identificat un număr de caracteris- 
tici comune celor două forme de totalitarism: fascismul şi comunismul”. 
Menţionăm aici aceste lucrări pentru că aceste caracteristici nu au fost 
contestate mai târziu, nici măcar după căderea Zidului Berlinului. Prima 
dintre caracteristicile distinctive este o ideologie oficială consistând într- 
un corp de doctrină, acoperind toate aspectele vitale ale existenței umane, 
la care a fost forțat să adere, cel puţin pasiv, oricine trăia sub respectivul 
regim totalitar. Această ideologie a fost utopică, pretinzând să creeze o 
nouă lume şi un om nou. A doua caracteristică distinctivă este existența 
unui singur partid de masă, adesea condus de către o singură persoană, 
„un dictator” (Hitler, Stalin, Ceauşescu), organizată ierarhic şi oligarhic. 
Partidul şi-a asumat un rol conducător în societate, chiar şi asupra organi- 
zării guvernării birocratice împreună cu care a format aşa-numita nomen- 
clatură. A treia caracteristică distinctivă a modelului este un sistem politic 
de teroare politieneasca, susținut, dar şi controlat de către partid. Acest 


1 Hannah ARENDT, The origins of Totalitarianism, Brace Janovich, New York-Harcourt 
1951. 

2 Carl FRIEDRICH, Zbigniew Brzezinski, Totalitalitarian dictatorship and autocracy, 
Harvard University Press, New York-Washington-Cambrige 1956. 

3 Eric VOGELIN, The origins of Totalitarianism, in Publishes Essays (1953-1965), XI, ed. 
Ellis Sandoz, Columbia 2000, 15-23. 

4 Hannah ARENDT — Karl Jaspers, La philosophie n'est pas tout à fait innocente, Lettres 
choisies et présentés par Jean-Luc Fidel, Petite Bibliothéque Payot, 2006, 44-45, 49-52, 58. 

5 Raymond Aaron, Démocratie et totalitarisme, Gallimard, Paris 1965. 

6 Thomas Mann a proclamat în ziarul său ca „nazismul este un bolşevism german”. 

7 Ambele fete ale totalitarismului (fascismul şi comunismul) au fost deja reliefate înainte 
de Al Doilea Război Mondial de către Fight against the totalitarianism, a lui Karl JASPERS, 
publicată în 1931, v. Die geistige Situation der Zeit, De Gruyter, Berlin 1933, Ellie HALEvy, 
L’ére des tyrannies, 1936, republicată de Gallimard în 1990, Franz BoRKENAU, The 
totalitarian enemy, Londra 1940 etc. 

sistem a fost orientat impotriva claselor sau grupurilor sociale ori rasiale, 
funcționând arbitrar prin sisteme de supraveghere şi reţele de informa- 
tori. Al patrulea factor este sistemul de control absolut şi monopolul asu- 
pra mass-media (presă, radio, televiziune, edituri), exercitat prin cenzură 
şi folosit ca un instrument de propagandă ideologică. În cele din urmă, alte 
caracteristici distinctive pot fi identificate în controlul asupra armatei şi în 
economia directă caracterizată prin coordonarea birocratică centralizată. 
Aceste caracteristici, ce pot fi găsite în clasicul The Origins of totalitaria- 
nism (1951) a lui Hannah Arendt, sunt matricea unei întregi tradiții aca- 
demice a anilor '50-'60. Participarea istoricilor la această dezbatere a 
îndreptat atenția asupra întruchipărilor concrete ale acestor regimuri in 
diferite tari, asupra diferitelor continente sau a diferitelor epoci (principa- 
lele puncte de cotitură - înainte şi după cel de Al Doilea Război Mondial — 
fiind moartea lui Stalin şi Primăvara din 1968). Sfidând clasificarea în 
termenii unei singure discipline academice precum istoria, sociologia, şti- 
intele politice sau filozofia, The origins of Totalitarianism prezintă o uimi- 
toare interpretare a curentelor intelectuale moderne europene şi eveni- 
mentele politice. Încă dificil de rezumat în întregime, conturarea climatu- 
lui cărții a mortului viu, a acelor ființe „neînsufleţite” care au experimen- 
tat toată forța terorii totalitariste în lagărele de concentrare, pătrunde 
mult mai adânc în conştiinţa unor cititori a lui Arendt decât cele mai 
şocante fotografii cu trupurile distorsionate ale unor oameni deja morţi. 
Astfel de cititori şi-au dat seama că există chinuri mai rele decât moartea, 
chinuri pe care Arendt le-a descris în termeni de dorință de moarte a celor 
care în timpurile de dinainte s-au gândit că au fost condamnaţi la pedepsele 
eterne ale iadului. Ea crede că această viziune despre iad nu trebuie luată 
literar şi nici alegoric, pentru că, deşi de-a lungul secolelor de credință 
creştină oamenii şi-au demonstrat incapacitatea de a realiza cetatea lui 
Dumnezeu ca o locuinţă pentru ființele umane, acum ei au arătat că a fost 
într-adevăr posibilă stabilirea iadului pe pământ mai degrabă decât în viața 
de dincolo. 

Conceptul de totalitarism? a înviat incontestabil după 1989, şi aceasta 
s-a văzut, mai ales, în timpul anilor '90, prin noile abordări ale comparati- 
ilor dintre regimul nazist şi sovietic. Menţionăm aici, de exemplu, opinia a 


8 Vezi Hannah ARENDT, The origins of Totalitarianism, fifty yers later, abordarea specială 
din „Social researches”, LXIX, nr. 2, 2002, editat de Arien Mack şi Jerome Kohn, cu o 
selectie nepublicata din scrierile lui Hannah Arendt care imediat au urmat publicarii lui 
The origins of Totalitarianism. 

® Conceptul de totalitarism a fost folosit pentru prima dată de Mussolini în 1925 pentru 
a defini puterea absolută a statului fascist şi primatul puterii politice, v. Olso Leonard 
Schapiro, Totalitarism, Pall Mall, Londra 1932. 

doi cercetători germani, Ernest Nolte! şi Rainer Zitelmann, care au mers 
atât de departe in comparatia lor, încât au considerat similare cele două 
regimuri. Nolte considera că genocidul rasial nazist a urmat îndeaproape 
genocidul de clasă bolşevic, care l-a precedat, iar Rainer Zitelmann, în car- 
tea sa din 1991 Die Totalităre Seite der Moderne, a observat aceeaşi fata 
totalitară a modernităţii în cele două regimuri. Jean Kernshaw şi Moshe 
Levvin, de cealaltă parte, au făcut în comparatia lor dintre dictatura stali- 
nistă şi nazistă (Cambridge University Press 1997) o analiză profundă a 
limitelor conceptului de totalitarism aplicat la cele două tipuri de regim. 
Argumentele cele mai importante ale criticii lor sunt următoarele: concep- 
tul de totalitarism aplicat regimurilor nazist şi stalinist poate fi folosit pen- 
tru a sublinia două similitudini între cele două tipuri de dictatură: puterea 
absolută a regimului asupra subiecţilor lui şi distorsiunea structurilor de 
guvernare. Imediat ce începem o analiză a sistemului politic poststalinist, 
conceptul de totalitarism poate fi folosit pentru a descrie mai degrabă o 
fază violentă, revoluţionară şi tranzitorie decât caracteristicile ce privesc 
experiențele de viata ale cetăţenilor ce trăiesc sub aceste regimuri. Con- 
form lui Jean Kernshaw, diferențele cruciale sunt determinate de natura 
autorităţii din cele două regimuri. În timp de Hitler era indispensabil pen- 
tru nazism, comunismul poate exista foarte bine şi fără Stalin. Această 
observaţie nu se referă la natura celor două personalităţi dictatoriale, ci la 
tipurile diferite de autoritatea pe care le reprezentau. Pot fi menționate 
două momente importante în evoluția acestei dezbateri istorice — Histori- 
kerstreit. Primul este stabilirea centrului de istorie contemporană de la 
Potsdam (1992), prin care se intenționează facilitarea unui profund studiu 
comparativ între cele două Germanii, între statul nazist şi cel comunist. Al 
doilea este relansarea dezbaterii de către istoriografia franceză în timpul 
anilor 1997-1998, mai ales prin dialogul epistolar dintre Ernest Nolte şi 
Francois Furet"! şi prin numerele special dedicate în ziarul Comentariul”. 
Francois Furet a evidenţiat relevanta primei sugestiei a lui Hannah Aren- 
dt: cele două regimuri au fost o noutate în comparaţie cu cele ce le-au pre- 
cedat, peste care ele au crescut şi pe care le-au distrus. Totodată, în timp 
ce expune limitele unei astfel de analize despre caracteristicile comune, 


1 Ernest Norte, Streitpunkte: heutige und künftige Kontroversen um dem nationalsoci- 
alismus, Propylăem, Frankfurt am Main 1993. 

1 Francois FURET, Le passé d'un illusion: Essays sur l’idée communiste au XX” siècle, 
Robert Laffonte-Calmann Lévi, 1997, 189; Francois Furet — Ernest NoLrE, Fascisme e 
communisme, Paris 1998. 

* Sur le fascisme, communisme et l’histoire du XX°™ siècle, dossier de „Commentaire”, 
vol. XX, 1997; vezi de asemenea Marc FERRO, ed., Fascisme e comunisme deux régimes dans 
le siécle, Paris 1999. 

Furet observă o eroare in a compara doar national-socialismul şi Rusia 
stalinistă, fără a integra modelul lui Mussolini printre exemplele de fas- 
cism şi modelul maoist, român, cambodgian şi nord-coreean printre exem- 
plele de dictatură. Pe lângă această anatomie diferită a regimurilor, a doua 
chestiune pusă în discuție de Ernest Nolte şi împărtăşită de Francois Furet 
este dezvoltarea istorică şi genetică a celor două regimuri. De vreme ce nu 
putem deduce nazismul din comunism, aşa cum face Nolte”, nici nu putem 
fi siguri de faptul că cele două regimuri au rădăcini şi au înflorit din solul 
democratiilor moderne ale căror boli sunt. 

Nimeni nu se poate îndoi astăzi, la 20 de ani după căderea comunismu- 
lui, de faptul că cele două forme de totalitarism nu au fost tratate la fel la 
nivelul memoriei istorice. Este evident pentru opinia întregului public şi 
pentru lumea academică faptul că poporul evreu vrea să păstreze unicita- 
tea experienței Shoahului şi să o opună oricărei forme de genocid. Impor- 
tanti învăţaţi catolici precum Paul Claudel, Jacques Maritain sau cardina- 
lul Lustiger au împărtăşit această viziune, văzând în misterul suferinței 
poporului evreu anumite semne ale alegerii divine, prin urmare, şi ale uni- 
citatii sale. „Shoahul a avut loc şi a devenit o pată de nesters în istoria seco- 
lului”, aşa cum a scris Papa Ioan Paul al II-lea“. În martie 1998, un docu- 
ment al Comisiei Vaticanului pentru Relaţiile cu Evreii, cu o introducere 
făcută de către papa însuşi, îi cheamă pe creştini la conştientizarea şi recu- 
noasterea specificului Holocaustului. Prin aceasta admite existența unui 
crescând antiiudaism promovat de Biserică în trecut. Receptarea docu- 
mentului a fost diversă!5. O idee similară a fost repetată de către Cardina- 
lul Ratzinger, care a afirmat că „cea mai recentă şi dezgustătoare experiență 
a Shoahului a fost perpetuată în numele unei ideologii anticreştine, care a 
încercat să lovească credința creştină în rădăcinile ei abrahamice, în popo- 
rul lui Israel”!6. 

Discrepanta dintre cele două memorii a fost explicată în faimoasa 
L’hypermnésie du nazisme et amnesia du communisme (Hipermnezia nazis- 
mului şi amnesia comunismului)! a lui Alain Besançon. Cauzele acestei 


13 Ernest NoLrE, The past that will not pass away, 71, tradus din Historkerstreit, Mün- 
chen-Ziirich, seria Pipper, 1987: „Nu a fost «arhipelagul gulag» un predecesor al Auschwit- 
zului? Nu a fost clasa criminală a bolşevicilor precursorul logic şi faptic al crimei rasiale 
practicate de socialiştii naționali?” 

14 Scrisoarea lui Joan Paul al II-lea din 12 martie 1998, ataşată la „Noi ne amintim: o 
reflecţie despre Shoah”. 

15 Michel Ramaut, The Church’s Bluff: Jews and Christian, content for the recognition, 
Bayard, Paris 2007. 

16 Joseph RATZINGER, ,,L’eredita di Abramo dono din Natale”, in L’Osservatore Romano, 
29 decembrie 2000, traducere în engleză de către SIDIC, Roma. 

17 Alain Besancon, Le maleur du siecle. Sur le communisme, le nazism et l’unicité de la 
Shoah, Paris 1998. 

orbiri sunt multe. Cea mai puternica este standardul dublu aplicat astazi 
celor două ideologii. Corectitudinea politică exercită o presiune masivă 
asupra antisemitismului, iar negationismul/revizionismul este penalizat. 
Grupurile nazi sunt oricum ilegale în lumea civilizată, iar comunitatea 
țărilor democratice exercită o presiune importantă asupra ţărilor unde 
există partide de extremă dreapta. De cealaltă parte, toleranța arătată comu- 
nismului este şi mai evidentă, doar cu singurul exemplu constant evocat 
ce-l contrazice — McCarthysmul american al anilor '50. Persistenta comu- 
nismului ca ideologie deja imbratisata de partidele binecunoscute în viata 
publică în Europa de Est, dar şi de către regimul din Cuba, Coreea de Nord 
sau China, oricum nu reprezintă un şoc. Modul ambiguu în care opinia 
publică şi politicienii din țările democratice s-au raportat la genocidul cul- 
tural comis de China comunistă, o temă recent adusă în atenția publică, 
conduce la concluzia că opinia publică nu poate recunoaşte aici o serioasă 
infracțiune rasistă de care comunismul ar trebui să fie vinovat. 

A doua cauză este geopolitică. Memoria Europei unite este deja divizată 
de experienţele prin care au trecut diferitele ei tari. În ţările fostului bloc 
estic, variate grade în care „încercarea comunismului” a impus o lustratie 
asupra foştilor angajaţi şi colaboratori ai poliției politice au impus direct 
consecințele asupra formării, propagării şi menţinerii memoriei comunis- 
mului'®. Relaţiile pe care țările Europei de Est le au cu trecutul lor comu- 
nist variază foarte mult, după cum se vede în modurile diferite de a se 
raporta la responsabilii actelor de violență sau ai violărilor drepturilor 
umane şi fata de membrii forțelor organizate în vederea represiunii. Ger- 
mania, pe de o parte, şi România şi Rusia, pe de altă parte, reprezintă cazuri 
extreme. În Germania, cei responsabili sunt tratați în acord cu codul legal 
şi cu instituțiile care există deja, în timp ce în România şi în Rusia foştii 
membri ai aparatului de stat şi ai forțelor comuniste de represiune benefi- 
ciază de un fel de imunitate şi îşi continuă carierele, în unele cazuri chiar 
sus, în fruntea statului!?. În schimb, situaţia este radical diferită de cea pe 
care o găsim în Polonia, Ungaria şi Republica Cehă, unde există deja o 
opoziție organizată fata de puterea comunistă, operând in diverse moduri, 
precum insurecția armată şi mobilizarea de masă sau de uniune. Tipurile 
de relație cu trecutul comunist, aşa cum o arată ori în cărțile de istorie, ori 
în unele cazuri, curţile de justiție, pot fi văzute drept continuări a ceea ce 
erau modelele comuniste de funcționare, dar şi ale erodării şi ale colapsului. 
În cazul Rusiei nu trebuie să fim duşi în eroare de numărul mare de disidenti 


18 Stéphane Courtois, Cartea neagră a comunismului: infracțiuni, teroare, represiune, 
tradus din franceză de Jonathan Muphy şi Mark Kramer, Mass: Harvard University Press, 1999. 

19 Katheriene VERDERY, Vieţile politice ale trupurilor moarte. Reînhumare şi schimbare 
postsocialistă, New York, Columbia University Press, 1999. 

activi din anii 1970-1980: în nici un caz ei nu au constituit un grup cu o 
fundamentare ideologică comună (exceptând ostilitatea lor fata de puterea 
comunistă) sau un partid politic din umbră cu un program al său, şi nu 
trebuie să ne imaginăm că ei au fost o adevărată amenințare pentru regim; 
mai mult, rolul lor în dezintegrarea regimului a fost neglijabil. Comunismul 
european a murit din cauza propriilor lui contradicții, a incapacității sale 
de organiza şi controla transformările sale. 

În țările Europei de Est, vectorii acestui proces de memorie au fost, mai 
ales, societatea civilă, lumea academică şi însăşi victimele. În cazurile în 
care autorităţile statului au participat la acest proces, aşa cum s-a întâm- 
plat în România, astfel de autorităţi au folosit o abordare academică, şi nu 
o gestionare legală a fenomenului. De aceea, există o potenţială tulburare 
a memoriei, potențială din cauză că o parte a populaţiei nu poate să asimi- 
leze noile înțelesuri produse de sfârşitul comunismului. 

De cealaltă parte, transferul şi asimilarea unei astfel de memorii în ma- 
nualele din Est şi în procesul de învățământ implicate în sistemele educa- 
tionale favorizează această memorie să dezavantajeze memoria holocaus- 
tului. În acelaşi timp, Europa de Vest respectă standardele politice şi 
morale impuse opiniei publice şi instituțiilor de către memoria Shoahului, 
dar partial sau total ignoră memoria comunismului, sau o subordonează 
memoriei Războiului Rece. Într-adevăr, avem nevoie de o nouă reflecţie 
asupra conceptului conflictual de memorie. E evident că, la prima privire 
aceeaşi persoană, unul şi acelaşi popor, poate experimenta ambele fețe ale 
totalitarismului. Un exemplu pentru prima categorie este Marianne Bubber- 
Neuman, închisă atât în lagărele naziste, cât şi în cele sovietice, şi un 
exemplu pentru a doua categorie este Polonia, ocupată simultan de Rusia 
şi Germania, dar şi România şi Ungaria, tari care au trecut succesiv prin 
experiența deportării evreilor, dar şi prin represiunea comunistă. După 
opinia noastră, exemplul acestor trei țări ca obiect de studiu poate fi de 


2 Românii care au creat un muzeu de istorie pentru victimele comunismului în fosta 
închisoare de la Sighet sunt consideraţi de aceste critici că au făcut acest lucru cu o referință 
explicită la crearea unui memorial al Holocaustului de la Auschwitz. Ei înşişi spun că pro- 
iectul lor a fost deosebit de dificil de realizat din cauza ostilitatii neocomunistilor, chiar din 
cauza surselor lor puţine şi a sărăciei arhivelor, dar şi a imunitatii de care se bucurau foştii 
membri ai Securităţii (fosta poliție politică). Putem vedea aici tendința pentru două discur- 
suri antagonice: unul susținând că a vorbi despre crimele comunismului şi a face trimitere 
spre un fel de proces Nürnberg pentru comunism înseamnă a obscura Shoahul. Un altul, 
conform căruia realitatea Shoahului este folosită pentru a interzice orice denuntare radicală 
a comunismului. În Germania, tara care in mod succesiv a experimentat totalitarismul 
nazist şi comunist, întâlnim ceea ce poate fi descris ca o situaţie contradictorie. Chiar ime- 
diata încadrare a fostei GDR într-o republică democratică ce ea însăşi s-a ridicat dintr-un 
proces forțat de separare de trecutul ei — trecutul ei nazist — înseamnă că criticismul comu- 
nismului a dispărut mai degrabă aici decât în orice alt loc, H. MOLLER ed., Der Rote Holocaust 
und die Deutschen: die debate und das ,,Schwarzbuch des Kommunismus”, München 1999. 

aceeaşi importanță metodologică majoră ca şi studiul paralel al Germaniei 
naziste şi al Rusiei staliniste, principala comparaţie cu o teoretică dimen- 
siune ce a atras atenția cercetătorilor interesaţi. Mai mult, memoria con- 
flictului acestor două experiențe trăite succesiv de acelaşi popor, printre 
care au existat atât victime, cât şi tortionari, luminează/reliefează un aspect 
care este pe cât de enigmatic, pe atât de semnificativ: gradul de adeziune 
la regimul totalitarist, dar, în acelaşi timp, şi gradul de rezistență. Memo- 
ria rezistenței include nu doar ceea ce este drept, victime şi persecutați, 
dar şi aşa-numitele „insule de separație”, familia, Biserica, universităţile. 
Indignarea morală, neangajarea civică, scrupulele religioase, fervoarea patri- 
otică sau antagonismul de clasă sunt parti ale complexului corp al rezis- 
tentei totalitariste. 


O abordare catolică 


Ca experiență antropologică a ceea ce e trecător, memoria depinde de 
semnificațiile concrete ale transferului de la o generaţie la alta. O perspec- 
tivă pozitivă a experienţei ultimilor 20 de ani arată un dezechilibru major 
între cele două componente ale memoriei transmiterii: favorizarea conti- 
nutului academic al cercetării în cazul memoriei comunismului şi favoriza- 
rea tehnicilor anamnetice (amintire)?! în cazul memoriei Shoahului. Cu 
trecerea timpului, este evident că ambele au gestionat riscul major de a 
deveni „muzee de exhibitii”, pe când martorii direcți se imputinau din ce 
în ce mai mult. A pune mărturia de viaţă în inima procesului memoriei, 
însoţită de identificarea unor „lieux des mémoires”, în sensul teoriei lui 
Pierre Norrat”, reprezintă o urgenţă. O generaţie de tineri care poate încă 
să-i vadă şi să-i asculte pe martorii vii va fi un viu instrument de transmi- 
tere pentru generaţiile viitoare care nu vor mai avea oportunitatea şi care 
vor trebui să-şi sedimenteze locuri ale memoriei. 

Revizia teoretică a modelelor puternice construite aşa de departe, din 
punctul de vedere al construirii unei Europe unite, este de-a dreptul nece- 
sară. Modelul de filozofie politică al unui unic totalitarism cu două fețe 
bazat pe diferenţe istorice trebuie să fie redimensionat în acord cu modelul 
european cultural al diversității, recunoscut anonim ca un factor definitoriu 


21 Despre anamneza comunistă, a se vedea Stefan TROcst — Ulf BRUNNBAUER, eds., Zwi- 
schen Nostalgie, Amnesie und Allergie: Erinnerung an den Comunismus in Stidést Europa, 
Köln, Weimar, Böhlau Verlag 2006. 

22 Pierr Norrat, Entre mémoire et histoire, Les leiux des memoires, vol. I, La Republique, 
Paris, Gallimard 1984, p. XXVI. 

23 Jean REDSKINSKY — Margiuerite BosseL-Lacos — PR. DAsEN, La rechercherche inter 
culturelle. Actes du deuxième Congres D’ARIC, I-II, Paris, Harmatan, Paris 1989; Franz 
KALTENBECK — Peter HEIGEL, ed., Trauma and Meomory: Cross/Cultural perspective, Passagen 
Verlag, 2007. 

al identităţii Europei reunite. Acest model cultural reliefat de către magis- 
teriul Bisericii Catolice prin enciclicele lui Ioan Paul al II-lea se bazează 
antropologic şi istoric pe unitatea valorilor creştine privite şi trăite în diver- 
sitatea culturală a continentului nostru. Cu alte cuvinte, valoarea euristică 
a modelului cultural al diversității prezintă avantajul menţinerii unui 
echilibru dinamic între recunoaşterea unității axiologice şi a diversităţii 
culturale, ultima semnificaţie a unei serii complexe de factori, mai impor- 
tanta decât diversitatea istorică, fiind prin esenţa ei mai degrabă o diviziune 
decât un factor de coeziune. Diversitatea culturală rezidă în modul în care 
fiecare popor şi-a format memoria istorică a experiențelor colective”. 

In 1982, într-un discurs ţinut la Santiago de Compostella, Papa Ioan 
Paul al II-lea îndemna printr-o emoţionantă exortatie la o identitate euro- 
peană comună, bazată pe originile ei creştine, pe moştenirea culturală şi 
pe o memorie împărtăşită: 

Deci eu, loan Paul, fiu al poporului polonez, care consideră mereu că Uniunea 
Europeană, pentru originile, tradiţiile, cultura şi relaţiile vitale, se află între 
latinitatea latină şi cea slavonică dintre slavi, eu, succesorul lui Petru în servi- 
ciul Romei, scaunul pe care Cristos a luat loc în Europa şi pe care Europa îl 
iubeşte pentru eforturile lui în a răspândi creştinismul în lume, eu, Episcop al 
Romei şi păstor al Bisericii universale, de la Santiago strig cu iubire pentru 
tine, bătrână Europa: „Regăseşte-te pe tine insati, fii tu insati, retrăieşte-ți 
rădăcinile, trăieşte din nou valorile autentice care au făcut glorioasă istoria ta 
şi benefică prezenţa ta pe alte continente. Reconstruieste-ti unitatea spirituală, 
într-o atmosferă plină de respect față de alte religii şi într-o libertate genuină. 
Dă Cezarului ceea ce este al Cezarului şi lui Dumnezeu ceea ce este al lui Dum- 
nezeu. Nu fi mândră de realizările tale, ale căror consecințe negative le-ai uitat, 
nu fi deprimată de pierderea cantitativă a măreției tale in lume sau de criza 
culturală şi socială prin care treci. Tu încă poţi fi un far de civilizație şi un cata- 
lizator al progresului pentru lume. Celelalte continente privesc la tine, iar tu 
aştepţi răspunsul pe care Cristos i l-a dat sfântului Iacob: «Eu pot»”. 


Ultima carte, Memorie şi identitate (2005), este o deosebită meditație în 
care Ioan Paul al II-lea a încredințat umanităţii ultimul său mesaj, este o 
reflecţie asupra misterului răului întrupat în marile sisteme totalitare ale 
sec. al XX-lea, precum nazismul şi comunismul. Este o relatare autobiogra- 
fică a unui om care are memoria personală a experienței colective, care a 
luptat şi a învins răul: 


2 „Dacă memoria istorică a Europei va trece peste idealurile Iluminismului, noua sa 
unitate va avea temelii superficiale şi instabile” (discurs ţinut reprezentanţilor lumii cultu- 
rale la Castelul din Praga, 21 aprilie 1990); ,,... Bărbaţii şi femeile acestui bătrân continent 
răvăşit de istorie trebuie să redobândească conştiinţa a ceea ce a fundamentat idea lor comună, 
a ceea ce continuă să fie marea lor memorie divizată” (discurs ținut în fata Consiliului Euro- 
pei, 8 octombrie 1988). 

M-am dăruit experienței personale a ideologiei răului. Este ceva ce rămâne 
indelebil în memoria mea, ceva ce nu pot uita. Mai întâi au fost naziştii. Ceea 
ce am putut vedea în acei ani a fost de-a dreptul teribil. Oricum, multe aspecte 
ale nazismului la acel nivel de fapt au rămas ascunse. Nimeni nu a perceput 
actuala dimensiune a răului care se înfuria în Europa. Nici măcar aceia dintre 
noi care au fost chiar în centrul acelui vârtej. Noi am trăit scufundati într-o 
imensă erupție a răului şi doar gradual am început să realizăm întreaga ei extin- 
dere. Cei responsabili pentru aceasta au făcut într-adevăr multe eforturi pen- 
tru a ascunde lumii faptele lor malefice. Atât naziştii, în timpul celui de-al 
Doilea Război mondial, cât şi comuniştii din Europa de Est încercau să ascundă 
ceea ce ei au făcut poporului... Mai târziu, războiul s-a terminat şi m-am gândit 
în sinea mea: „Domnul Dumnezeu a dat nazismului 12 ani de existenţă, iar 
după aceea acest sistem s-a prăbuşit”. Vedem deci că aceasta a fost limita impusă 
de providenta divină unei astfel de nelegiuiri... dacă a supraviețuit comunis- 
mul mai mult şi dacă exista chiar înainte de el, atunci, m-am gândit eu, că în 
perspectiva unei dezvoltări ulterioare trebuie să existe un sens în toate astea. 
Toate acestea mă fac să mă gândesc că răul e, într-un anumit fel, necesar lumii 
şi omului. Se întâmplă, de fapt, ca în anumite situaţii concrete ale existenţei 
umane răul să se dovedească folositor într-o anumită măsură, deoarece creează 
oportunitățile pentru bine. Nu a descris oare Johann Wolfgang von Goethe 
răul ca „parte a acelei forțe care vrea întotdeauna răul, dar face întotdeauna 
binele?”?5 


Memorie şi identitate este o cercetare despre fundamentele etice ale demo- 
cratiei şi despre drepturile omului, despre identitatea Europei, puternic 
influențată de către creştinism până la scindarea cauzată de către Ilumi- 
nism, despre misiunea Bisericii, care păstrează în ea însăşi memoria isto- 
rie umane. Definind memoria atât ca personală, cât şi ca fapt colectiv, loan 
Paul al II-lea evidențiază că memoria formează percepţia fiecărei identități 
individuale şi că, în acelaşi timp, conferă un profil unic uni popor?%. 

O altă contribuţie istorică a Papei loan Paul al II-lea la o memorie recon- 
ciliata este conceptul de „purificare a memoriei”. A fost un pas semnifica- 
tiv făcut în contextul penitentei pentru Biserica Catolică în anul 2000, cu 
scopul de a cere iertare pentru greşelile comise de către Biserică de-a lun- 
gul istoriei (cruciadele, cruciadele albigenze, Shoahul, Inchiziția, relaţiile 
cu Bisericile orientale, musulmanii omorâţi de cruciați, sclavia, nedrepta- 
tile comise împotriva femeilor etc.) şi de a ierta. Ziua iertării — care in mod 
structural face legătura cu comemorarea ecumenică a martorilor credinței 


25 IOAN PAUL AL II-LEA, Memorie et identité, Flammarion, Paris 2005, 11. 

26 IOAN PAUL AL II-LEA, Memorie et identité, 171. 

27 Cf. Philippe Moreau Desrarces, Repetance et reconciliation, Paris, Presse de Science 
Po., 1999, 37: „Iertarea nu vine cu uşurinţă în politică. Ea este un semn de slăbiciune, un 
risc futil. Cineva îi poate ierta doar pe cei care nu mai pot fi consideraţi periculoşi”. 

în secolul al XX-lea (7 mai 2000) — in principal a dorit să sublinieze excep- 
tionalul act istoric de a cere iertare şi de a ierta. „Ne cerem iertare pentru 
diviziunile dintre creştini, pentru folosirea violenței pe care cineva a prac- 
ticat-o în serviciul adevărului şi pentru atitudinile de neîncredere şi ostili- 
tate avute fata de membrii altor religii”, a spus Ioan Paul al II-lea în omilia 

sa%. În opinia lui Ioan Paul al II-lea, reconcilierea merge mână în mână cu 
iertarea sinceră, nu atât a şterge şi uita trecutul, cât, mai ales, a trăi inte- 
ligent şi în armonie în prezent. Reconcilierea determină o manieră de a 
privi trecutul care face posibilă trăirea în prezent. Departe de a fi doar o 
dorință de a da pagina, ea mijloceşte măsuri active de a revizita trecutul şi 
a înregistra istoria astfel încât să-i permită unei societăți o dată ravasite sa 
trăiască confortabil ea însăşi şi în pace cu alții. În acelaşi timp, Papa loan 
Paul al II-lea cerea iertare pentru păcatele comise împotriva catolicilor 
descriind acțiunea sa ca o încercare de a „purifica memoria” de istoria tristă 
aurii şi a rivalitatii. In 2000 am inceput un proiect global la dorinta perso- 
nala a papei, cu scopul de a căuta şi a pune împreună istoriile persecuției 
suferite de către creştinii de pretutindeni din lume. Cu această dorință, 
Sfântul Părinte nu a făcut decât să indice o modalitate nouă de a construi 
şi prezerva memoria martirajului creştin, alături de cea canonică, utilizată 
vreme de secole de Biserică, şi anume ridicarea la cinstea altarelor. Fireşte, 
una nu o exclude pe cealaltă. În fond, alcătuirea unui dosar pentru cei can- 
didati la beatificare sau sanctificare a presupus, începând cu prevederile 
Conciliului de la Trento, adică încă de la sfârşitul secolului al XVII-lea, o 
cercetare minuțioasă şi adunarea unor informaţii de ordin biografic abso- 
lut comparabilă cu efortul ştiinţific de astăzi, menit să restituie memoria 
unor persoane. Comemorarea anuală a unui sfânt martir al credinței inclus 
în calendarul Bisericii presupune rememorarea lui publică anuală, conti- 
nuă şi fixă. Noutatea inițiativei ocazionate de jubileu a constat însă, pe de 
o parte, în lărgirea considerabilă a cercului celor demni să fie consemnați ca 
rezistenți sau drepţi, iar pe de altă parte, în descoperirea unei memorii vii 
a persecuțiilor la care creştinii au fost supuşi în secolul al XX-lea, întrupată 


28 Marek A. Cichoski, în cartea sa Putere şi memorie, Cracovia 2005, afirmă că în anii 
‘90, din cauza căderii comunismului, credința referitoare la sfârşitul istoriei aduna mulțimi 
de susținători din Polonia. Părea că identitatea şi memoria au încetat să fie factori impor- 
tanti în construirea unei ordini noi, postnationale şi postistorice în care elita națiunilor 
individuale şi instituţiile supranationale trebuie să sigileze actele finale ale reconcilierii. În 
câteva decenii, această specială „vacanţă din istorie” în ceea ce priveşte problema diferite- 
lor identități, tradiții şi memorii a revenit cu o forță dublă. Aceasta s-a întâmplat deoarece 
relaţia dintre putere şi memorie derivă din originea ei, din condiția umană. Edward Stourton, 
John Paul II: Man of history, Hodder&Stroughton, Londra 2006, 1; Izraely cabinet minis- 
ter rabbi Michael Melchior despre vizita papei în martie 2000 la monumentul Yat Vashem: 
„A fost dincolo de istorie, dincolo de memorie.” 

în fenomene, practici, atitudini, comportamente, grupuri, organizaţii, sis- 
teme etc. În acest fel, nu numai că Biserica îşi gestionează propria memo- 
rie la un nivel central, dar izbuteşte să mobilizeze, cu rezultate remarcabile, 
şi Bisericile locale în acest efort. Cele două niveluri, cel mondial şi cel local, 
corespund, pe de o parte, identităţii catolice universale şi, pe de altă parte, 
identităţii culturale naționale a fiecărei Biserici locale. Mai există şi o a 
doua modalitate de articulare a memoriei rezistenței catolice şi creştine în 
general. Integrarea acestui proces de recuperare şi valorificare a memoriei 
rezistenței creştine (instituționale şi personale) în ansamblul construcției 
unui patrimoniu al memoriei nationale sau europene constituie ultima 
consecință semnificativă a proiectului declanşat în anul 2000. Din această 
perspectivă, rezistența creştină primeşte nu numai o semnificație moral- 
spirituală, ci şi una social-istorică, în măsura în care apare ca înrădăcinată 
în ethosul şi istoria unei colectivități. 


DUPA 20 DE ANI. 
EVIDENTE SI OCULTARI ALE PERSECUTIEI 
BISERICII GRECO-CATOLICE ROMANE UNITE CU ROMA 
DIN 1948 SI PANA ASTAZI 


Pr. Conf. Dr. loan MITROFAN 
Blaj 


„O mie de ani înaintea lui Dumnezeu, 
ca o clipă care a trecut şi nu mai 
este...” (Ps 89,4) 


Blajul, cătunul din 1737 care înconjura un castel de vânătoare din acele 
îndepărtate vremuri, devenit Blajul redeşteptării naționale o dată cu stabi- 
lirea regedintei episcopale greco-catolice, mi-a oferit înalta cinste de a va 
saluta (prin şi din încredințarea Preafericirii Sale Lucian Mureşan - Mitro- 
polit Arhiepiscop Major al Bisericii Române Unite cu Roma, Greco-Catolice), 
întorcând după multi ani cuvântul de binete Te salut, Mică Romă, pe care, 
plecat de pe aceste meleaguri, l-a rostit neegalatul poet Mihai Eminescu. 

Am spus cu psalmistul ce puţin înseamnă două decenii şi totuşi cât de 
mult pentru o viață de om; şi ar fi, totodată, trist dacă totul s-ar termina 
prin trecerea noastră la cele veşnice! Două decenii au însemnat mult şi au 
rărit simţitor rândurile celor care ar fi putut mărturisi istoria ultimelor 
şase-şapte decenii de istorie pe care au împărtăşit-o şi cu care au pecetluit 
pământul şi identitatea neamului românesc, pentru a cărei demnitate de 
națiune şi-au dat silinta şi când a fost nevoie viata. 

O frântură din această istorie lungă, complicată şi de multe ori încâlcită 
de prea multă gâlceavă pentru a demonstra câteodată chiar nedemonstra- 
bilul încerc să o exprim în cele ce urmează. Bine că la suprafaţa istoriei 
rămân de regulă faptele meritorii şi că despre morţi se vorbeşte numai de 
bine. 

Biserica noastră — constituită ca Biserică românească de rit bizantin in 
marea familie a creştinismului catolic — are o istorie relativ scurtă, cu putin 
peste trei sute de ani (1697-2009) şi este constituită ca Biserică sui iuris, 
fiind ridicată la rang de Arhiepiscopie Majoră sub Pontificatul Papei loan 
Paul al II-lea/Benedict al XVI-lea, în decembrie 2005. 

Istoria sa răsare din humusul cu fertilitate creştină a valahilor de pe 
meleagurile transilvane care secole de-a rândul au aşteptat clipa să fie recu- 
noscuti in aria lor de dăinuire la fireasca şi îndrituita demnitate de națiune. 

Si insistenta bătălie cu vicisitudinile istoriei i-a adus biruința; nu ma voi 
intoarce prea mult in timp, deoarece e plina istoria de argumente pro si 
contra meritelor acestei Biserici şi a neamului românesc din interiorul arcu- 
lui carpatic şi zone limitrofe acestuia... 

Este totuşi de reţinut — după cum ne-am obişnuit — o periodizare sche- 
matică a acestei istorii, cam astfel: 

1. de la Unirea cu Roma (din 1700) a românilor (aflați în anii dezbinării 
creştinismului de la 1054 sub influența răsăriteană) până la 1848 (anul mari- 
lor mişcări şi tendinţe de restructurare între imperii şi națiuni europene); 

2. de la 1848 la 1918, an al unirii Provinciilor româneşti într-un stat 
unitar; 

3. de la 1918 la 1948, anul desființării samavolnice şi fără posibilitate de 
apărare a Bisericii Române Unite cu Roma, prin Decretul Statului nr. 
358/1948; 

4. de la 1948 la 1989, anul reaparitiei la suprafața societăţii româneşti a 
acestei Instituţii prin abrogarea (parțială) — o data cu alte legi nedrepte - a 
Decretului de desființare a sa. 

5. de la 1989 şi până la zi, adică ultimele două decenii de refacere a 
structurilor instituţionale şi de eliminare — în măsura posibilului - a con- 
secintelor oprimării sale. 

Această periodizare are ca scop să sublinieze că Biserica Română Unită 
cu Roma, Greco-Catolică, este o instituţie cu o istorie bogată în evenimente, 
chiar dacă nu întotdeauna fericite; mai ales în a doua jumătate a secolului 
trecut, a participat la marea competiție a rezistenței în fața sistemului 
comunist impus în Europa răsăriteană, alături de celelalte Biserici Unite, 
persecutate şi ele cam în acelaşi fel, alături şi de Biserica Romano-Catolică 
în diferitele sale nuantari nationale. 

Sunt convins că cele trei elemente subliniate în titlul prezentului Semi- 
nar trebuie să constituie suportul orientativ al unei dezvoltări extinse doar 
atât cât să nu lase confuzii. 

Trebuie să fac o precizare: eu nu sunt aici în calitate de istoric, ci, mai 
curând, sunt un traitor al unei frânturi din istoria recentă a BRU, fiind 
contemporan perioadei de la desființarea BRU şi până acum. 

Legat de schema de istorie prezentată, aş adăuga că fiecare perioadă se 
caracterizează prin ceva anume: de la începuturi, BRU s-a confruntat cu 
oponenți din interior şi din afară care nu au văzut cu ochi buni acest pas al 
Unirii; dacă a fost unul de conştiinţă creştină şi de dorință de emancipare 
națională, ar trebui să avem ochi şi inimă deschisă şi să vedem şi partea 
bună a pasului respectiv. Când li se reproşează — şi asta s-a întâmplat în 
destule situaţii — că greco-catolicii au dezbinat neamul românesc, ar trebui 
să fie recunoscută evidenţa că, de fapt, proveniența acestora nu este una 

străină de trupul neamului, pentru că unitii nu au venit de nicăieri, ci stra- 
moşii lor ortodocşi de la 1700 au găsit de bună — la alegere din patru alter- 
native posibile - Unirea cu Roma, punând, desigur, anumite condiții (care 
constituie elementele definitorii în actul de unire, act căruia îi este uneori 
contestată existența sau cel putin autenticitatea!). 

Într-o colecție de muzeu de la Braşov se păstrează un document scris cu 
litere întortocheate ale epocii, cuprinzând condiţiile de lămurire (în epocă) 
a celor ce vor să aleagă una dintre religiile recepte şi precautiile pentru a 
nu se exercita vreo influență asupra voinţei libere a cetățenilor în alegerea 
confesiunii. Documentul este redat integral ca anexă a prezentului. În el se 
precizează că ,,... individual... declară in mod liber... în sensul de a exprima 
fiecare cu care religie vor sau vrea fiecare să se unească şi în acest sens se 
vor înregistra fiecare după nume”. 

Şi, fără a răscoli resentimente, contestatarii şi cei care au incitat pe 
români la neunire nu au fost, în primul rând, românii rămaşi în tradiția 
ortodoxă, ci imperiile care înconjurau acest teritoriu şi aveau nevoie de 
păstrarea unei stări de fapt convenabile intereselor lor. Au făcut-o în aşa 
măsură până la clătinarea serioasă a Unirii printre românii ardeleni în 
primele decenii ale secolului al XVIII-lea. 

Cât despre exponentii care s-au confruntat cu Unitii şi care astăzi (pentru 
meritele deosebite de a-i fi înfruntat pe conationalii lor de altă confesiune) 
sunt declaraţi sfinți, am folosit în unele ocazii calificativul de măciucari, 
deoarece argumentatia lor nu era de factură teologică, ci de confruntare 
belicoasă. 


N.B.: Nu sunt necesare argumente istorice deosebite ca să deducem că pe pămân- 
tul românesc se confruntau şi atunci interese imperiale, altfel nu avea ce căuta 
călugărul sârb Visarion să-i răzvrătească pe românii rămaşi ortodocşi împotriva 
românilor uniți abia constituiți ca Biserică românească; nu aveau ce căuta apoi 
convențiile diplomatice la Ecaterina a Rusiei pentru a veni în ajutor ortodoxiei, 
după cum nu avea sens desmântarea = dezorientarea, desfătuirea tinerilor care 
voiau să se înroleze în detaşamentele de grăniceri din zonele de graniță ale impe- 
riului austriac pentru a-şi asigura o soartă materială mai bună. Toate acestea şi 
altele asemenea au creat victime omeneşti şi azi unii oponenți la acele evenimente 
sunt socotiți între sfinți... Nu sunt deranjat de cinstirea eroilor şi chiar ridicarea 
la cinstirea în Biserică, dar sunt atâtea mărturii care nu întotdeauna, pe lângă 
fapte de eroism în istorie, au avut şi o conduită personală strălucitor de creştină. 


Scrisorile din Scaunul [vladicesc] din Sălişte (1775) sau cea de la Braşov 
până la Dobra (1756) adresate mitropolitului din Carlovitz, prin care se 
plâng de „răul ce ne cade asupra noastră de la popii cei uniți... că ne prind 
în arest şi ne căsnesc... [încât] ne-am pustiit toți şi case şi moşii şi şedem 
fugiți prin păduri, fiindcă nouă ne trebuie popii cei uniți până la moarte etc.” 

(fragment din opusculul Ca toți să fie una, apărut după anul 1989, fără an 
şi fără autor) dovedesc o polarizare a contestatarilor Unirii către Ortodoxia 
sârbească; celelalte ,,solutii” şi comparații propuse de lucrare ni se par cel 
puţin jignitoare, inclusiv prin denaturarea denumirii date Bisericii Române 
Unite cu Roma, Greco-Catolică. Codul Canonic al Bisericilor Orientale 
numeşte generic toate Bisericile Catolice din Răsărit aflate în comuniune 
canonică cu Scaunul pontifului roman, dar fiecare Biserică are un nume al 
său, care merită să fie respectat; nicidecum nu este de acceptat o atitudine 
depreciativa şi intoleranta fata de o realitate, chiar dacă i se spune Uniatism. 

Pe de altă parte, aş mai pune în lumină sau umbră (depinde de unghiul 
din care se priveşte) şi prea demodatele (sau nefondatele) acuze aduse greco- 
catolicismului că el este cauza pentru care generalul Buchow a dărâmat cu 
tunurile sute de mănăstiri ortodoxe din Ardeal; nu este plauzibil ca guver- 
natorul Provinciei să fi primit ordinele de la cineva din Biserica abia înche- 
gată şi care se lupta în planul ideilor să-i convingă pe români despre Unire 
şi sensul ei. Ordinea în teritoriu a păstrat-o imperiul aşa cum a socotit-o el. 

Poate o referire la acelaşi text anonim ar fi o grăitoare exprimare a cul- 
pabilizării nemeritate aduse unitilor: 


Aşadar, în anul 1700... Este momentul in care, la inițiativa şi cu ajutorul habs- 
burgilor de la Viena, stăpânitori în Transilvania, s-a încercat şi s-a reuşit rupe- 
rea de la credința ortodoxă strămoşească a unei parti a preoţilor şi a credincio- 
şilor români din Transilvania. Li s-a promis că, dacă se vor face catolici, se vor 
bucura de privilegii ca şi popii catoliceşti, vor scăpa de iobăgie şi vor intra în 
grațiile împăratului austriac. Nu pentru a li se asigura mântuirea, ci pentru a-i 
stăpâni mai uşor, i-au făcut habsburgii pe români catolici. Şi nu i-au făcut pe 
toţi, ci doar pe aceia care s-au încrezut în ei. Căci nu toţi s-au încrezut. Şi ce s-a 
întâmplat? Pe cei care n-au scăpat să se unească cu Roma i-au prigonit, le-au 
distrus mănăstirile cu tunurile, le-au desființat mitropolia, le-au luat bisericile 
şi au declarat sus şi tare că ortodocşii nu mai există. 


Mai mult de o jumătate de secol ortodocşii au trăit o viata ilegală, în catacombe, 
fără ierarhie, fără preoți sau cu preoţi trăind în ascunzatori, în frică permanentă 
şi sub prigoană. Abia în anul 1761, văzând că totuşi ortodocşii se incapataneaza 
să existe, să-şi păstreze legea strămoşească, după răscoalele sfinților Sofronie 
şi Visarion, li s-a permis să aibă un episcop ortodox. Li s-a dat însă un sârb, 
Dionisie Novacovici, deci mai mult un episcop de formă. Drept reşedinţă nu 
i-au dat casă în oraş, precum palatele catolicilor şi ale celor care se uniseră cu 
Roma, ci o casă țărănească cu două odăi, care se poate vizita şi astăzi în Răşinari. 


Crede cineva că în anul 1761 li s-a dat ortodocsilor vreo biserică înapoi? Ca li 
s-a dat voie să-şi restaureze vreo mănăstire dintre cele distruse cu tunurile? 
Nici vorbă. Au fost distruse tot cu tunurile, şi cele care mai supravietuisera, 
cum a fost Sâmbăta de Sus, ctitorie a domnitorului muntean Constantin Brân- 
coveanu, care a fost distrusă în anul 1785. Şi era în afară de orice îndoială că 

toate bisericile şi toate mănăstirile fuseseră zidite de ortodocşi. Fusesera ale 
lor. Ele au fost trecute însă la uniatia catolică o dată cu preoții şi credincioşii 
care se lăsaseră catolicizati. Aşadar, Bisericile urmaseră comuniunea. Acolo 
unde comunitatea rămăsese toată ortodoxă, numai acele biserici au putut fi 
folosite după anul 1761 de către ortodocşi. 


Iată numai câteva date istorice care trebuie cunoscute. Cum să porţi un dialog 
cu cei din strana cealaltă, dacă ei nu vor să-şi aducă aminte de aceste realități? 
Poate că anumite comparații ar putea ajuta la soluţionarea litigiilor de azi. Aşa 
cred ortodocşii. In anul 1761, când s-a putut restaura Episcopia ortodoxă din 
Transilvania, s-a pornit de la realitățile existente în acel moment. Acest lucru îl 
cer ortodocşii astăzi. Să se aplice aceeaşi măsură, fără violență, fără a încerca 
să se molesteze constiintele credincioşilor ortodocşi. Ortodocşii nu au încercat 
să molesteze, în anul 1761 şi după aceea, constiintele celor ce se catolicizaseră. 
I-au lăsat în voia conştiinţei şi dorinței lor. Nici nu le-au cerut bisericile. Unde 
a fost nevoie, şi-au făcut altele. 


Ne întrebăm: pentru a intra în dialog, n-ar trebui să ne aducem aminte de aceste 
adevăruri? Dar partea catolică orientală de rit bizantin nu vrea. Nu suportă să li 
se aducă aminte. Şi o spun deschis. Pentru ei istoria începe mult mai târziu, ca 
şi cum până atunci unitii ar fi existat din eternitate. Or, ei există doar de la anul 
1700. Si cum există! Probabil acest cum îi deranjează. Ortodocsii, fără acest 
cum, nu pot înţelege cum s-ar putea dialoga. Nici istoric, nici moral, nici juridic etc. 


Pe marginea acestui text s-ar putea reflecta; facem o singură observație, 
şi anume că toate acuzele ce reies din text sunt valabile nu doar pentru 
anul 1700, ci şi pentru anul 1948 şi, uneori, chiar şi pentru anul 2009! Mai 
ales că grija pentru prea zilnica pâine (bunăstare) nu era un motiv minor 
nici atunci, în anul 1700, după cum nu este nici astăzi hic et nunc. Aspira- 
tia de a scăpa de mizeria socială pare motivată, chiar dacă nu aceasta adu- 
cea mântuirea... 

Cât priveşte viaţa de catacombe, este greu de uitat că la acest tratament 
au fost supuşi preoții rezistenți la înglobarea forțată în ortodoxie în anul 
1948 şi chiar la încarcerarea lor dacă îndrăzneau să mai slujească şi erau 
descoperiți. Mai mult, sufereau şi cei care îi primeau în casele lor şi le asi- 
gurau supraviețuirea în condițiile de prigoană. 

Razmeritele [sf.]lui Visarion şi Sofronie s-au derulat fata de cei care „s-au 
lăsat convinşi de promisiunile catolicilor”, refacerea episcopiei ortodoxe 
s-a făcut, de fapt, tot cu acordul împărătesei de la Viena... iar episcopul „de 
formă” fiind sârb, subliniază legătura de atunci a ortodocşilor din tara cu 
ierarhia de la Carlovitz, din Serbia... Acolo apelau pentru ajutor şi de acolo 
le-a fost trimis. Cât despre locuința modestă a ierarhului ortodox, de la 
Rasinari, aceasta se poate compara cu cea a episcopilor uniţi de la Făgăraş, 
până la mutarea acestei regedinte în castelul de vânătoare de la Blaj. 


DUPA 20 DE ANI. EVIDENTE SI OCULTARI ALE PERSECUTIEI... 67 


Faptul ca bisericile trecute o data cu preoţii şi credincioşii la Unire nu 
au fost revendicate pare verosimil, deoarece au trecut de bunăvoie şi cu 
totul şi au rămas aşa. Nu s-a întâmplat la fel în anul 1948, când, într-un 
stat national constituit de curând, păstorii (episcopi, preoți, călugări) au 
fost haituiti sau făcuți ostatici şi apoi închişi sau constrânşi de starea mate- 
rială precară la care îi împinsese desființarea propriei Biserici la semnarea 
trecerii. Locul celor refractari a fost luat de preoţii ortodocşi care au exer- 
citat pe atunci asupra creştinilor greco-catolici un prozelitism consecvent 
chiar în bisericile acestora. Se introduce prea uşor ideea că ei au revenit şi 
că nu s-au simţit niciodată altfel decât ortodocşi. O dovedesc după 60 de 
ani realităţile triste din teritoriu. Acum, stăpânii pe situaţie se pot erija în 
sfătuitori şi nemulțumiți de prozelitismul catolic. Se pot întreba, prin 
urmare, cinic despre cum trăiesc astăzi uniți?! Dar să ne oprim... similitu- 
dinile şi atitudinile criticabile abundă. 

Este vorba să conchidem totuşi că în anul 1948 nu a mai fost vorba de o 
alegere, ci de un dictat: răzbăteau ecourile evenimentelor similare din 
Ucraina şi din alte tari cuprinse în lagărul socialist. Ca primă manifestare 
a începutului contestării dreptului la existență l-a constituit Adunarea din 
3/15 mai de la Blaj, unde au vorbit episcopul de la Sibiu Nicolae Bălan şi 
oamenii politici, iar episcopului loan Suciu i s-a interzis să cuvânteze „la el 
acasă!”. Au urmat Legea cultelor... pentru a exista un temei legal de desfi- 
intare a eparhiilor greco-catolice şi, în final, decapitarea: a episcopilor deve- 
niti ostatici la Dragoslavele şi apoi bandiți în închisorile comuniste. Pentru 
care motiv? Pentru că au rămas credincioşi convingerilor religioase şi idea- 
lurilor de neatârnare a poporului din care făceau parte. Era aceasta o crimă? 

Ne spun versurile patriotice cum s-au jertfit ostaşii pentru patrie la 
Griviţa, la Plevna, la Smârdan, cum au căzut şi cum „Cu douăzeci de-odată-n 
car la groapă ne vor duce / Şi bun e Domnul de-om avea la cap o cruce” 
(Rugămintea din urmă, de George Coşbuc). 

Pentru greco-catolicii prezenţi la Alba Iulia la 1 decembrie 1918, buni 
români, vrednici creştini, aveau să urmeze în locul Plevnelor: Aiudul, Piteş- 
tiul, coloniile de muncă de la Canal, Gherla, Sighetul ş.a., unde, în mod 
sigur, nu au avut „la cap o cruce”. 

Şi, dacă ne gândim bine, la scurtă vreme a început dialogul dintre Bise- 
rici, iar printre subiectele de clarificat era şi uniatismul care deranja, în 
măsura în care, cu toată persecuția, mai supravietuia. Cu ce vor fi greşit 
aceştia spre a nu mai avea dreptul la viata şi la un viitor decent, ci să fie 
doar tolerati ca nişte osanditi abia gratiati?! 

Din anii 1964, supravietuitorii Gulagului romanesc au devenit suprave- 
gheatii societăţii şi pana la moarte li s-au numărat paşii şi puţinele buca- 
turi de pâine cu care, din mila unora, şi-au astâmpărat foamea, sărăcia şi 
marginalizarea. 


68 DIALOG TEOLOGIC 25 (2010) 


Vine apoi, in plina democratie, dupa teoretica reconsiderare, al doilea 
val de persecutie. Spune poetul in continuare: ,,Tu vei vedea iar satul tau, 
şi casa voastra-n vale”... dar lor nu li s-a mai permis să intre în casele din 
care au fost haituiti, ci li se cere mereu doar să renunţe. Să renunțe din 
nou si din nou... într-un al treilea val, pentru că ce-ar putea însemna o 
recentă propunere legislativă reiterată prin Camere ca acolo unde nu sunt 
constituite comunități, patrimoniul greco-catolicilor să treacă în folosința 
Bisericii strămoşeşti... În felul acesta, pe bună dreptate, greco-catolicii 
sunt preocupaţi de cum trăiesc, cum sunt lăsaţi să nu trăiască. 

Merită să fie menţionată aici importanţa activităţii vlădicului Inocenţiu 
Micu Clain doar pentru intenţiile sale de a-şi vedea plebea valahă ridicată 
la demnitatea de națiune şi pentru care îndrăzneală a trebuit să-şi sfâr- 
şească viața departe de pământul natal şi oraşul Blaj pe care el l-a „proiec- 
tat” în jurul catedralei-simbol. 

Dacă de pe urma petitiilor făcute la mai-marii vremii din Principat şi 
din imperiu nu s-au obținut rezultatele scontate, metoda suplicilor practi- 
cată de vlădicul Inocenţiu a fost înlocuită cu una mai simplă, cea a eman- 
cipării românilor prin cultură. Aceasta explică de ce referirile se fac adese- 
ori la corifeii şi la Şcolile Blajului deschise în anul 1754 pentru vlăstarele 
românilor, cu asigurarea gratuitatii şi a nivelelor de studii elementare, lice- 
ale şi de rang superior. 

Încadrată în curentul european al Iluminismului, această orientare a 
şcolii româneşti se caută azi a fi atribuită ca acţiune meritorie întregii nati- 
uni, şi prin aceasta se ocultează adevărații promotori ai emancipării româ- 
nilor ardeleni într-o perioadă grea a istoriei. 

Parcurgând etapele marcate de Revoluţia de la 1848 şi Marea Unire de 
la 1 Decembrie 1918 de la Alba Iulia, s-a spus şi sunt bucuros să o repet aici 
ca un dat că, de fapt, ideile materializate prin Actul Unirii de la Alba s-au 
zămislit la Blaj şi s-au exprimat pe Câmpul Libertăţii prin strigătul multi- 
mii: Vrem să ne unim cu țara]. 

Nu aş dori să subliniez vreo dimensiune războinică a unitilor ardeleni, 
deoarece sunt de un neam cu românii din celelalte provincii, dar tenacita- 
tea cu care au căutat să pună în operă ideile legate de originea nobilă şi 
continuitatea vietuirii lor pe acele meleaguri (idei prezente şi la cronicarii 
moldoveni şi pe care le-au aprofundat în studiile lor la Roma şi în alte şcoli 
din apus) au polarizat forțele şi ideologia care au dus la împlinirea Statului 
unitar. 

N-aş vrea să scap din vedere încă o idee care mi-a rămas în minte, şi 
anume că românii sub asupririle străine au fost întotdeauna solidari; după 
anul 1918 însă, simțindu-se de acum majoritari, atitudinea fraţilor orto- 
docşi s-a schimbat mult; chiar dacă Constituția României închegată în stat 

national unitar prevedea Bisericii Romane Unite demnitate şi merite isto- 
rice şi naționale, majoritatea a fost mereu preocupată ca nu cumva această 
Entitate unită să se bucure de prea mari drepturi. Pe baza unor asemenea 
micimuri s-a contestat Concordatul (1948) şi s-au introdus ideile de majo- 
ritar şi minoritar şi s-a clădit chiar odioasa persecuție a Unitilor de către 
un stat subordonat intereselor unor ideologii străine, în colaborare (este 
dureros, dar trebuie să o spun şi ar fi şi mai corect dacă s-ar autosesiza de 
acest lucru) cu conducerea ortodoxiei româneşti. 

Stabilindu-se drepturi discretionare ale statului prin Departamentul 
Cultelor asupra Bisericilor, Legea cultelor din vara anului 1948 (Decretul 
nr. 177/4 august) urmărea motivarea pensionării forțate a ierarhilor recal- 
citranti la „revenirea în ortodoxie”. 

În următorul pas, prin Decretul 358 din 1 decembrie 1948, să fie inter- 
zisă Biserica Unită cu toate organizaţiile centrale şi statutare, iar prin 
Hotărârea de Miniştri nr. 1719 din 17 decembrie 1948, se prevedea împăr- 
tirea patrimoniului BRU între diferitele ministere. La Art. 3 scrie: 


Averea mobilă şi imobilă... se va destina diferitelor departamente sau instituţii 
şi anume: La punctul e) scrie: Catedralele, bisericile, capelele şi clădirile afec- 
tate cultului divin, ca şi mănăstirile şi schiturile cu curţile şi terenurile încon- 
jurătoare, Bisericii Ortodoxe Române sau diferitelor ei părți componente pe 
teritoriul cărora se află aceste bunuri. 


Şi-a luat, aşadar, BOR partea sa de moştenire: bisericile şi casele paro- 
hiale împreună cu credincioşii care au fost în fapt vitregiti de păstorii lor 
-alungați sau închişi, sau constrânşi de componenta supravieţuirii la com- 
promis. Oare aceasta nu a însemnat o constrângere împotriva voinței şi 
propriei conştiinţe? Nu a însemnat prozelitism?! Sau a refuzat cumva Bise- 
rica Ortodoxă această „însărcinare”, acest dar? 

Zadarnic încercăm acum să fardăm o istorie a compromisurilor şi asfixi- 
erea unei Biserici-surori făcând o şi mai ineptă afirmaţie că prin Decretul 
desființării sale s-a produs un act de reparație a greşelii pe care imperiul a 
făcut-o impunând unirea la 1700. Da, eram sub un imperiu şi am ajuns 
inrobiti de alt imperiu, sub care nu au făcut românii ce au vrut; de aceea, 
este evident că au suferit multi (mult mai multi creştini ortodocşi, de la 
vlădică la opincă, fiind, evident, majoritari!) români, dar nu face nimeni o 
analiză calitativ-spectrală asupra cauzalitatii. Oricum nu au suferit cei 
care s-au aplecat în fața noii ideologii, dar, ce durere, au ajuns să fie în 
bună măsură instrumente în mâna puterii laice. 

Ce căutau ierarhii uniţi în vila patriarhiei de la Dragoslavele, încercuiți 
de pază şi sârmă ghimpată, în frig, foame şi izolare? Nu poate spune nimeni că 
erau la odihnă sau oaspeţi ai patriarhului!!! În aceste condiții, este verosimil 

că, la o ,,invitatie” a acestora de a trece la ortodoxie, unul dintre ierarhii 
sechestrati i-a răspuns patriarhului: „Dacă am fi convinşi că o astfel de 
ortodoxie este Biserica adevărată a lui Cristos, am fi fost de mult împreună; 
dar dumneavoastră nu ati venit la noi cu spiritul dragostei şi ne ţineţi in 
frig, foame şi arest. Negreşit că acestea nu sunt metodele lui Cristos”. 

Ca o ameninţare a ,,Ocrotitorului” a venit concluzia că, dacă nu vor 
accepta propunerea, patriarhul îşi va lua mâna ocrotitoare de deasupra lor. 

La plecarea de la această întrevedere a fost auzită constatarea patriar- 
hului: aici este vorba de convingeri, nu de interese... Iar ierarhii au ajuns 
în scurtă vreme în sistemul penitenciar, cu toate suferințele şi mizeriile de 
acolo. 

PS.: loan Ploscaru în repetate rânduri a reprodus afirmaţia Papei Pius 
al XII-lea: „Este un caz unic în istorie ca din întregul episcopat arestat nici 
un episcop să nu defectioneze. Şi Isus Cristos a avut 12 apostoli, ca şi epis- 
copatul greco-catolic român, dar unul dintre ai săi a trădat. Aici însă, nici 
unul”. 

Revenind la situaţiile de presiune din partea imperiilor, s-ar putea spune 
că ierarhia ortodoxă a acționat la o comandă internă, dar culmea contra- 
dictiei este ca, dacă la 1948 s-au „anulat” acțiunile imperiului austriac prin 
înglobarea forțată în ortodoxie (atât de inocent numită „revenire”!), aceste 
măsuri s-au aplicat la porunca altui imperiu. 

După anul 1990 s-a constatat nu cu mare bucurie că greco-catolicii şi 
greco-catolicismul nu au pierit şi îşi revendică dreptul la o existență demnă. 
Oare este nevoie de încă 300 de ani pentru ca românii să le acorde români- 
lor ce li se cuvine? Unde sunt imperiile? Cine le-a rămas moştenitor pentru 
prigoană şi distrugere? Nu cumva acum ar trebui să ne aducem aminte că 
suntem creştini şi că cel cu două haine trebuie să dea şi celui care nu are? 
Şi cu atât mai mult, dacă una i-a aparținut celuilalt, să i-o restituie?! Tre- 
buie subliniat că raptul şi complicitatea la deposedare forțată nu reprezintă 
un izvor de drept! În acest mod de a perpetua o stare de fapt, citim istoria 
în mod subiectiv şi partinic. 


Problema dialogului 
a. Începuturile 


În lumea modernă modalitatea rezolvării diferendelor prin dialog a deve- 
nit o metodă. În domeniul relaţiilor dintre Bisericile creştine, mai ales ale 
celor creştine din Apus şi Răsărit, această metodă s-a dezvoltat în preajma 
Conciliului al II-lea din Vatican, urmând ca în anul 1980 să se înceapă un 
dialog teologic între Biserica Romano-Catolică şi Bisericile ortodoxe, „pe 
picior de egalitate”, fiind acesta considerat ca una dintre coordonatele 

majore ale aproprierii şi colaborării dintre Biserici si popoare!, stând la 
baza oricăror tratative de rezolvare paşnică a neînțelegerilor. 

Merită subliniate coordonatele şi perspectiva acestui dialog (aşa cum 
era văzută atunci), care „la momentul voit de Dumnezeu va duce cele două 
Biserici — Ortodoxă şi Romano-Catolică - la restabilirea comuniunii 
euharistice”?. 

Se precizau atunci dificultățile acestui dialog care pretindea ca aceste 
Biserici să fie absolut pe picior de egalitate (de cinstire, de sinceritate, de 
smerenie, de dragoste menită să refacă unitatea). Totodată, se scoteau în 
evidență motivul principal al despărțirii — primatul papal — şi modalitățile 
de a începe dialogul, fie încercând să se rezolve problemele „în litigiu” (pri- 
matul, infailibilitatea, Filioque, prozelitismul şi uniatismul), fie în mod indi- 
rect, cultivând punctele care apropie aceste Biserici. 

Primii paşi pe calea dialogului i-a făcut Apusul, la 5 iunie 1960, când 
Papa loan al XXIII-lea a înființat Secretariatul pentru promovarea unităţii 
creştine; au fost apoi invitaţi orientalii la lucrările Conciliului al II-lea din 
Vatican (1962-1965). Lipsa unităţii ierarhice a orientalilor a dovedit-o faptul 
că invitarea la Conciliu prin Patriarhia Ecumenică nu a dat roade, trebuind 
ca invitatiile să se facă separat pentru toate Bisericile ortodoxe autocefale. 

Trebuie scoase în evidență unele neajunsuri ale dialogului abia început, 
care după recunoaşterea hirotonirilor datorită sfintelor Taine s-a lovit de 
obstacolele disciplinare care menţin prozelitismul şi primatul şi, de aseme- 
nea, insistă asupra uniatismului, căruia i-a fost dedicat decretul Orienta- 
lium ecclesiarum. Profesorul Dumitru Stăniloaie insista pe incompatibili- 
tatea sau excluderea reciprocă între uniatism şi ecumenism?. 

Din anul 1964 s-au reluat relaţiile dintre papă şi întâistătătorii Biseri- 
cilor ortodoxe autocefale, prin schimb de scrisori irenice şi înființarea la 
Viena a fundaţiei Pro Oriente sub patronajul cardinalului Franz König, 
care a organizat primul simpozion cu participare catolică şi ortodoxă în 
anul 1965. 

După conciliu, ortodocşii constată că Apusul a cam renunţat la puterea 
absolută a papei, acordând o mai mare importanţă colegiului episcopilor, 
pe care îl aseamănă cu sinodalitatea ortodoxă; s-a organizat şi o vizită a 
Papei Paul al VI-lea la Constantinopol, în anul 1967, făcută patriarhului 
Atenagora I, căruia i-a înmânat un document asupra unității Bisericii, iar 
în document se recunoşteau Biserica Ortodoxă ca Biserică-soră şi, de ase- 
menea, validitatea sfintelor Taine. 


1 Cezar VASILIU, Pregătirea, începerea şi perspectivele dialogului teologic dintre Biserica 
Ortodoxă şi Biserica Romano-Catolică, IBMBOR, Bucureşti 1918, 376-377. 

2 Cezar VASILIU, Pregătirea, începerea şi perspectivele dialogului teologic, 376-377. 

3 Cezar VASILIU, Pregătirea, începerea şi perspectivele dialogului teologic, 380. 

Biserica Romano-Catolică s-a mai pronunțat şi in problema intercomu- 
niunii euharistice, pe care ortodocşii nu o acceptă, ci o socotesc „o soluţie 
artificială, sacrificând adevărata unire şi comuniune cu Cristos a celor ce 
se împărtăşesc din acelaşi potir, căci aceia care adoptă intercomuniunea nu 
sunt într-o comuniune totală, ci rămân despărțiți din punct de vedere al 
credinței şi al identităţii lor ecleziale”*. 

Rezultatele primelor întâlniri au scos în evidenţă (o spun ortodocşii) că 
Biserica Romano-Catolică nu a înțeles să înceapă dialogul pe picior de ega- 
litate, ceea ce a temperat entuziasmul initial, astfel că, la a treia întâlnire 
ecumenică de la Rhodos, din noiembrie 1964, BOR s-a pronunțat pentru 
un nou mod de relaţie, fiecare parte abținându-se de la acțiuni ofensive şi 
dăunătoare pentru cealaltă parte, renunțarea la uniatism şi la pretenţia de 
a restabili uniatia acolo unde ea s-a destrămat. Chiar daca nota definitorie 
a relaţiilor era dialogul dragostei, asemenea pretenţii dovedesc altceva. 
Unitilor li se refuza dreptul la existență... 

În anii care au urmat, 1972-1973, vizitele au continuat şi patriarhul de 
la Constantinopol s-a pronunţat că ortodoxia respinge pretenția Romei la 
un primat de jurisdicție universală, toţi episcopii fiind egali, iar autorita- 
tea supremă ar fi Conciliul ecumenic. 

Un fapt îmbucurător l-a constituit ridicarea anatemelor dintre Roma şi 
Constantinopol (la 7 decembrie 1965) şi constituirea de ambele părți a 
unor comisii teologice pentru a desfăşura dialogul. Printre cele zece teme 
propuse pentru prima întâlnire de la 29 martie 1978 era menţionată şi 
sfânta Euharistie ca Taină centrală a Bisericii, iar la întâlnirea Papei Ioan 
Paul al II-lea cu patriarhul Dimitrios I, papa a menţionat: „Comuniunea în 
rugăciune ne va conduce la deplina comuniune în euharistie...” 


N.B.: Am ţinut să mentionez aceste două afirmaţii din acel timp al începutului 
dialogului teologic şi ecumenic pentru a putea constata, prin comparație, deviația 
de la fondul problemei ecumenice, care, după evenimentele acestor ultimi ani şi a 
înăspririi separării de la împreuna-slujire, a schimbat centralitatea euharistică şi 
a înlocuit-o cu dimensiunea social-caritativă, direcție spre care este împins acum 
dialogul dintre Bisericile din Apus şi Răsărit. Chiar se menţionează că Kuharistia 
nu constituie obiectivul central al refacerii unităţii!!! 


b. Situaţia dialogului la noi în tara 


Legat de întâmplările din anul trecut (2008), an în care ÎPS Nicolae de 
la Timişoara „a greşit” împărtăşindu-se din acelaşi potir cu unitii, este de 
menționat că în anul 1980 acest înalt ierarh a reprezentat Biserica Ortodoxă 


4 Cezar VASILIU, Pregătirea, începerea şi perspectivele dialogului teologic, 386. 
5 Cezar VASILIU, Pregătirea, începerea şi perspectivele dialogului teologic, 387. 

Română la Patmos şi în comisiile de specialitate şi a putut fi considerat 
printre inițiatorii demersurilor practice spre un dialog echilibrat. 

Împărtăşirea cu uniaţii era mai anul trecut aproape un motiv de cateri- 
sire, dar, pe de altă parte — vorbind despre Euharistie şi recunoaşterea reci- 
procă a Tainelor —, un interlocutor insinuant l-a întrebat atunci dupa eve- 
niment: „Cu ce v-aţi împărtăşit?”. Avea oare nevoie de o declaraţie care 
să-l încrimineze privind „erezia catolică” şi contestarea în consecință a 
sacramentelor? Nu poate fi explicat răspunsul ezitant al ierarhului: „Cu ce 
era acolo, în potir”. Oare nu cu Cine era acolo?! 

Chiar dacă răsturnarea acestui ierarh incomod (pentru ierarhia ortodoxă 
română, pentru motivul că, în mod diferit de ceilalți frați ai săi, a înțeles să 
restituie greco-catolicilor bisericile) nu a reuşit, iar calificativele josnice 
folosite de propagandisti în acel timp sunt degradante pentru cei care le-au 
proferat, cu ceva tot s-au ales ortodocşii, că au găsit un motiv suplimentar 
la vârf să-i izoleze pe greco-catolici de comunităţile mixte în care nu mai au 
loc nici la sacramentalii alături de preoții ortodocşi. Lucratura a fost moti- 
vată de o refacere a disciplinei clerului, care slăbise, pasămite în ultima 
vreme! Vine firesc întrebarea: nu este şi acesta un mod de a le îngreuna 
greco-catolicilor prezența publică? De a-i marginaliza şi a-i considera chiar 
eretici, aşa cum scrie Molitfelnicul din anul 1982! 

Legat de posibilitatea ca în comisiile mixte din partea catolicilor să par- 
ticipe şi unitii ca membri, partea ortodoxă a subliniat că această prezență 
„nu înseamnă deloc o recunoaştere a Bisericilor unite sau a principiului 
(metodei) uniatismului. Punctul de vedere catolic era: pentru ca contencio- 
sul «uniatismului» să nu fie tratat fără ei, nici în detrimentul lor”. 

Este de conexat aici şi o „întâmplare” de la Balamand, unde ca invitat 
neoficial era şi un unit român. Acesta a fost umilit şi obligat de către mitro- 
politul Antonie de la Sibiu să-şi ceară iertare public pentru că îndrăznise 
să critice atitudinea mitropolitului ortodox fata de BRU după anul 1989. 
Nici vorbă să fi avut drept de vot sau de opinie la acea întrunire. 

Aceste amănunte ne dau senzația că nu suntem în fața unui dialog al 
dragostei. 

Printre piedicile progresului în dialogul ecumenic sunt menționate încă 
instituția papei, pretenţia catolicismului că este Biserica deţinătoare a depli- 
natatii mijloacelor de mântuire, uniatismul ca semn al lipsei de dragoste din 
partea catolicilor şi contestarea capacităților de a-şi mântui proprii credincioşi. 

Se speră că în momentul voit de Dumnezeu vor cădea obstacolele din calea 
unirii şi se va realiza rugăciunea lui Cristos „ca toţi să fie una” (In 17,21). 
Numai că Dumnezeu l-a lăsat pe om liber în toate şi i-a dat şi minte. De ce 
amână să le folosească? Oare din bună intenție sau pentru că nu doreşte 
realizarea libertăţii? 

c. Problema dialogului in cauza patrimoniului BRU, GC 


Se stie ca legal, in anul 1989, BRU, GC i s-a permis sa iasa din catacombe 
la lumina zilei. Cum? Ca orice ocnas: decimată, desconsiderata şi pusă in 
mijlocul drumului liber, dar fara permisiunea sa se apropie de propria casa 
din care a fost scoasa cu forta. 

Dupa asezarea primelor evenimente, si nu in timpul ravasirii din decem- 
brie 1989, greco-catolicii si-au cerut ce era al lor... si n-au primit. Li se 
anulase dreptul de moştenire sau de reintrare in posesie, fiii lor fiind faptic 
adoptati necondiționat de administraţia bisericească ortodoxă instalată de 
regimul trecut în bisericile greco-catolice. 

Principiile ordinii sociale nu permit, mi se pare, ca fiecare păgubit să-şi 
facă dreptate după capul său. De aceea — desigur, în condiţii cu totul incom- 
parabile ale anului 1700 —, administraţia ortodoxă nu era îndrituită să-şi 
reîntregească patrimoniul după metoda regelui David, susținută şi cooptată 
la acțiune de o guvernare fără Dumnezeu. Aceasta, cu atât mai mult cu cât 
ştia şi ştie în ce fel au fost deposedati greco-catolicii de tot ce era al lor, de 
implicarea instituțională în această faptă şi că din aceasta şi-au luat prada! 
In cardasie cu politicienii vremii de atunci. Ştiţi cine a semnat hotărârea 
guvernamentală de împărțire a prăzii rezultate din desființarea abuzivă şi 
fără de drept de opoziţie a BRU? Iată numele lor: Dr. Petru Groza, Gheor- 
ghe Gheorghiu-Dej, Prof. Săndulescu, Ştefan Voitec, Stanciu Stoian, Vasile 
Luca, Teohari Georgescu, Bucur Schiopu, Eduard Mezincescu, Dr. V. Mârza, 
Miron Constantinescu, Gheorghe Vasilichi, Ion Vinte, Prof. U. Profiri, Chivu 
Stoica, I. Iordănescu, Ana Pauker. 

Apoi, vina de a fi urmaş unor strămoşi comuni, dintre care unii au inte- 
les să imbratigeze Unirea cu Biserica Romei, nu cred că se poate atribui 
greco-catolicilor de azi şi de ieri. Şi, cum cei care au dorit să rămână orto- 
docşi nu au fost obligaţi să facă altfel, de ce ar fi obligaţi cei care au voit 
altfel să fie neapărat ortodocşi??? Nu există şanse egale pentru fiecare? Nu 
există libertate de alegere şi egalitate de şanse garantată de lege şi apărată 
de aceasta? Dacă este apărată! 

In nici un caz, câtă vreme cel deposedat fraudulos îşi revendică ce-i al 
său, orice lege dreaptă a menținerii şi împlinirii binelui comun nu poate 
face altfel decât să îl susțină în revendicarea sa. Nu se pune niciodată pro- 
blema numărului de moştenitori; numai atunci când aceştia nu sunt sau 
renunță în mod liber la ce li se cuvine din moştenire se pot infrupta alții, şi 
asta, după criterii bine stabilite. Dar aici nu se potriveşte această situaţie. 
Dimpotrivă, moştenitorilor li se refuză un drept. 

Privitor la situația din anul 1948, iată documentele desființării BRU: 
Decretul 358 / 1948 şi Hotărârea Consiliului de Miniştri nr. 1719 din 27 
decembrie 1948. 

După 40 de ani si încă 20 de tergiversări, deductia logică este că „nu mai 
sunt greco-catolici” şi, prin urmare, se pot iniția acte normative pentru a 
lichida orice pretenție sau revendicare patrimonială. 

Pe de altă parte, abrogarea parțială a decretului amintit si menținerea 
lăcagurilor de cult şi a credincioşilor sub administrație ortodoxă reprezintă 
un abuz evident fata de drepturile fundamentale atât la proprietate, cât şi 
la exprimarea credințelor şi a convingerilor religioase. 

Amintim aici şi actele normative de după decembrie 1989: Decretul-lege 
nr. 126 din 24 aprilie 1990 şi Decretul-lege nr. 9 din 31 decembrie 1989. 

Suntem acum în fața unei stări de fapt de după 1989. Cine ar trebui să 
arbitreze această situaţie? Statul nu s-a implicat; este simplu de înțeles de 
ce... Este vorba despre o simfonie a Statului cu BOR. O declaraţie recentă 
a preşedintelui țării, cu ocazia deschiderii bisericii de la Cotroceni, sublinia 
că parteneriatul dintre Stat şi BOR le va aduce românilor fericirea. Oare 
domnia sa nu este preşedintele tuturor cetățenilor acestei tari? De unde 
această declasare a unei Biserici româneşti şi naționale care s-a bucurat de 
merite şi s-a jertfit pentru idealurile nationale perene?! Să credem că neim- 
plicarea în diferendele patrimoniale dintre greco-catolici şi ortodocşi are la 
bază un asemenea parteneriat al lui do ut des?! 

Mai există, de fapt, o componentă — cea mai importantă, cea mai umană 
— a problemei: retrocedarea lăcaşurilor de cult către BRU ar demonstra 
(ceea ce partenerii de dialog ştiu şi nu vor să experimenteze) că prin retro- 
cedare mulți credincioşi vor rămâne pe loc în Bisericile lor, reamintindu-şi 
de ce au fost sau ar fi trebuit să fie lăsaţi să fie în deceniile trecute şi în 
prezent... Aceasta nu convine însă, deoarece strică dimensiunea economi- 
că a BOR, aflată în simbioză cu Statul, cel putin sub aspectul capitalului 
moral şi electoral. 

Să spunem că, aşa cum se vede, de câte ori statul are nevoie de ortodo- 
xie, o stimulează. Argument: nu se acoperă masivele şi numeroasele inves- 
titii în edificii de cult şi asociate din banutul văduvei şi asta dă de gândit ca 
este nevoie de o inregimentare a întregii tari în ortodoxie. Iar când statul 
ar trebui să intervină spre o reglementare, Biserica devine automat sepa- 
rată de stat. 

Pe de altă parte, ierarhia BOR se fortifică şi creşte în importanță: aproape 
în fiecare judeţ există o ierarhie locală. Speculativ, putem spune că autori- 
tatea politică a partidului unic, cel care tinea sub control populaţia țării, 
s-a diseminat în nuanţe politice diferite, dar ideologic nediferentiate; cum 
însă Biserica mai are credit la masele populare, puterea şi coordonarea 
integrală şi unică au fost în felul acesta transferate tacit ierarhiei ortodoxe. 

La capătul acestor consideraţii, nu cred că mai sunt necesare explicaţii 
asupra situaţiei actuale a BRU, ele sunt evidente. 

Introducem aici din nou problema dialogului ca metodă de rezolvare a 
diferendelor. În probleme patrimoniale, dialogul între BOR şi BRU a tre- 
cut prin metamorfoze care s-au osificat: ori sunt blocate şi de nemiscat, ori 
perimate... 

Privitor la dialog, s-au constituit două Comisii de dialog din partea aces- 
tor Biserici care s-au întrunit în mod sistematic o vreme... şi anume: 

I. 28 octombrie 1998, la Patriarhia de la Bucureşti, cu prezența repre- 
zentantului Vaticanului Francesco Pio Tamburrino. 

Rezultatul întrunii a stabilit principii frumoase, care însă nu stau în 
preocuparea comisiilor să fie aplicate: 

- continuarea dialogului în climat de sinceritate, respect reciproc, frati- 
etate şi renunțare la ocuparea cu forța a Bisericilor; 

- rezolvarea folosirii lăcaşurilor de cult pe bază de dialog; 

- analiza pe plan local între ierarhi şi a situaţiilor posibile, în climat de 
încredere între preoți şi credincioşi. 

II. 28 ianuarie 1999, la Mitropolia din Blaj. S-au discutat: 

- renunțarea la ocuparea prin forță a unor lăcaşuri de cult; 

- renunțarea la acțiuni juridice sau legislative; 

- renunțarea la orice formă de prozelitism; 

- rezolvarea prin dialog a folosirii lăcaşurilor de cult. 

III. 10 iunie 1999, la Mănăstirea, Ramet (AB): 

- bune intenţii şi slabe speranţe de rezolvare rapidă. 

IV 4 noiembrie 1999, la Seminarul Greco-Catolic, Oradea; se propune: 

- documentul Balamand să stea la baza dialogului; 

- să rezolve cu prioritate situaţiile în proces; 

- să rezolve preoţii plecaţi şi veniţi din strana cealaltă; 

- ortodocşii promit să-i ajute pe greco-catolici să-şi construiască biserici; 

- greco-catolicii cer catedrale, protop. una din două, serv. alternativ; 

- ortodocşii nu sunt de acord. 

V. 28 septembrie 2000, la Mănăstirea Brâncoveanu, Sâmbăta de Sus (BV): 

- revigorarea dialogului internaţional... 

VI. 27 septembrie 2001, la Episcopia Română Unită, Lugoj: 

- aceleaşi obiective, aceeaşi stagnare. 

VII. 1 octombrie 2002, la Episcopia Ortodoxă, Arad: 

- aceeaşi apă în piuă şi bune intenții. 

VIII. 23 septembrie 2003, la Episcopia Greco-Catolică, Baia Mare: 

- sistarea proceselor; 

- retrocedarea catedralei; 

- tergiversările în justiţie; 

- ortodocşii nu sunt de acord cu propunerea RU. 

La 21 septembrie 2004 se incheie scrisorile reciproce intre ierarhul de la 
Blaj si cel de la Sibiu, cu acuze-scuze-şi propuneri... irealizabile... legate 
de problema stării de fapt patrimoniale a BRU, aflată încă sub administrare 
ortodoxă. 

Ce va urma? 

O sinteză alcătuită de Mitropolia Clujului, Albei, Crişanei şi Maramure- 
şului, Relaţiile actuale între ortodocşi şi greco-catolici în România, Editura 
Renaşterea 2006, este mai mult decât grăitoare că BRU este un obstacol 
pentru înstăpânirea spirituală integrală a ortodoxiei asupra poporului român. 

Reiterez o părere personală exprimată mai demult, că eroziunea iubirii 
dintre două Biserici-surori, prin conflicte de interese, dă apă la moară ace- 
lor români care, în felul acesta, îşi caută liniştea sufletească în altă parte; 
va fi foarte târzie şi lamentabilă o împăcare atunci când prăpădul răvăşirii 
spirituale a românilor nu va mai putea fi ocultat şi negat. 

Nu voi face o analiză a susnumitei Sinteze, nici să discreditez această 
inițiativă; este clar că mult mai uşor vezi paiul din ochiul celuilalt. Discre- 
ditarea şi acuzele privind legitimitatea unei Biserici nu sunt un apanaj 
exclusiv adus ca reproş metodei BRU de a-şi revendica drepturile la decenta 
existență şi devenire de după anul 1989. 

Afirmațiile aduse de lucrare nu reuşesc să clarifice evidențele de care 
trebuie ținut seama. A spune că „Reforma i-a produs Bisericii Catolice un 
deficit de credincioşi, pe care aceasta a încercat să-i recupereze prin atra- 
gerea ortodocsilor răsăriteni”, nu constituie oare un element denigrator? 

Apoi, se face referire la „Rezoluţia din 14 aprilie 1698 a împăratului de 
la Viena, Leopold I, potrivit căreia românii puteau să se unească cu oricare 
dintre cele patru religii «recepte» sau să rămână în vechea lor credință” şi 
se comentează aşa: 


Deşi aparent li se făcea preoților români o ofertă impartiala de unire cu oricare 
dintre religiile recepte, în realitate, singurul interes era acela ca românii să se 
unească cu Biserica Catolică, şi nu cu altă confesiune. Aşadar, impulsul unirii 
nu venea de la români, ci de la autoritățile politice şi de la cele ecleziastice 
catolice (p. 5). 


Lucrarea mai afirmă că „Biserica Unită din Transilvania apare în mod 
evident ca o creaţie politică a habsburgilor, fiind concepută ca un instru- 
ment de supunere a românilor şi de control al reformatilor din Transilva- 
nia” (p. 7). Numai în treacăt se aminteşte că „veacurile XVIII şi XIX sunt 
martori ale zbuciumatei istorii a românilor din Ardeal, dezbinati confesio- 
nal. Este adevărat că au existat şi momente de conlucrare, unul fiind cel 
legat de Revoluţia de la 1848” (p. 8). Se uită sau se neagă importanţa aces- 
tei instituţii exponent al idealurilor naţionale şi social-politice, idealuri 

pentru care a luptat si in care a crezut pana la ingenuncherea ei si dupa 
acel moment, pana in prezent?! 

Sunt evocate pensionările forțate a unui număr de 15 episcopi şi reduce- 
rea numărului de eparhii ortodoxe în anul 1945-1946; totodată, au fost 
arestați 2.544 de clerici (dintre care 1.888 ortodocşi, 235 greco-catolici şi 
173 romano-catolici şi alții de alte confesiuni — p.9). 

Pe firul evenimentelor, după Legea cultelor din august 1948 a urmat 
Decretul 243 din septembrie, care a restrâns activitatea greco-catolicilor la 
două eparhii, pentru ca toamna aceasta să fie lichidată (v.p. 9). În urma 
unui „congres sau adunări de reunificare” de la Cluj din 1 octombrie cu 37 
de delegaţi (reprezentând 431 de preoţi care, constrânşi în diferite feluri, 
au semnat trecerea la ortodoxie) care vor semna ,,Proclamatia” de unire şi 
un apel către credincioşii uniți, îndemnați să se alăture confratilor orto- 
docşi. La 18 octombrie, Sfântul Sinod al BOR a ratificat actul sinodal de 
primire a credincioşilor uniţi, urmat de sărbătoarea de la 21 octombrie de 
la Alba Iulia. Proclamaţia de la Cluj a fost şi este contestată de uniţi pentru 
faptul că nu era reprezentativă la nivel ierarhic (doar cinci protopopi, pe 
care nimeni nu i-a delegat şi nici un episcop, aceştia fiind în preajma ares- 
tărilor — survenite la 28/29 octombrie 1948), arestări continuate apoi in 
rândul protopopilor, canonicilor şi clericilor uniți care-şi declarau fățiş lea- 
litatea fata de propria lor Biserică... Afirmația că unifii au fost primiţi în 
Biserica Ortodoxă este forțată, deoarece desființarea Bisericii Unite, sur- 
venită oficial la 1 decembrie 1948, începuse cu arestarea întregii ierarhii, 
singura indrituita să decidă pro sau contra integrării în ortodoxie, ceea ce 
nu s-a întâmplat. 

Textul mai aduce în discuţie un argument valabil şi în prezent. 


Pe credincioşii de rând îi interesează foarte puţin dacă la o slujbă bisericească 
este pomenit papa de la Roma sau mitropolitul de la Sibiu. Această certitudine 
nu putea fi departe de sentimentul că, forțat sau nu, ei se întorceau de unde 
plecaseră. Statisticile de după 1989 o confirmă din plin. Credinciosul simplu 
nu-şi trăieşte credința în funcție de circumstanțele administrative, ci exclusiv 
din relația directă cu eternitatea. 


În acelaşi timp, BOR a devenit adăpostul a numeroşi clerici greco-catolici care 
nu acceptaseră revenirea la ortodoxie şi care lucrau, ca funcționari oficiali, în 
administraţia centrelor eparhiale, putându-şi exercita cultul în particular. 


Reacţia ierarhilor uniţi fata de participanţii la Adunarea de la Cluj de la 1 octom- 
brie 1948 a fost foarte dură. Ei i-au excomunicat pe toți participanții, precum 
şi pe toți preoții care au semnat pentru unificare. 


In schimb, integrarea clericilor şi credincioşilor uniți în Biserica Ortodoxă s-a 
făcut fără a li se cere o mărturisire publică de acceptare a confesiunii ortodoxe. 

Hirotonirile clericilor greco-catolici, actele liturgice şi sfintele Taine săvârşite 
de aceştia au fost considerate valide (v.p. 10). 


După un interval de peste patru decenii de care Sinteza nu aminteşte 
nimic, se face referire la decembrie 1989, când Biserica Unita a iesit din 
ilegalitate, redobândindu-şi libertatea. Ierarhii ei au fost nevoiți să constate 
că lăcaşurile de cult şi alte proprietăţi care înainte de 1948 aparținuseră 
greco-catolicilor erau acum proprietatea şi folosința ortodocşilor. Numai că 
toți aceşti ortodocşi nu erau altceva decât foştii greco-catolici sau urmaşii 
lor, [care] se considera indreptatiti să-şi păstreze şi să folosească lăcaşurile 
de cult moştenite de la părinți, pe care le-au întreținut pe propria lor chel- 
tuială, în care au fost botezați, cununati şi în care şi-au practicat viata litur- 
gică (vp. 11). 

Mă voi mărgini să subliniez alte câteva cuvinte care ocultează sau dena- 
turează realitatea faptelor: 

Aparent şi în realitate = pun în cumpănă libertatea de a alege şi conse- 
cintele unirii pentru romani; cuvintele acestea nu au ca suport decât moti- 
vatia. Poate fi acordat un anume credit documentului privind libera alegere 
a confesiunii (vezi anexa). 

Biserica Unită — creaţie politică = legitimeaza poate şi reactualizarea sa 
pe aceeaşi cale, dar nimeni nu mai vrea (mai putin unitii), deoarece starea 
de fapt convine. 

(...) au existat şi momente de conlucrare... nu au fost doar momente şi 
Adunarea de la Blaj de la 3/15 mai are autorii săi şi idealuri exprimate acolo... 
şi materializate apoi la Alba Iulia. Numai după constituirea României între- 
gite BRU a fost încet, încet trecută pe plan secundar. 

Sunt evocate pensionările forțate din rândul ierarhilor ortodocşi, dar nu 
arestarea întregii ierarhii, aşa cum s-a petrecut cu greco-catolicii, fapt ce a 
generat lichidarea BRU. 

Participanţii la Adunarea de la Cluj au fost, de fapt, aduşi cu forța şi 
împotriva voinţei lor (unul şi-a pierdut conştiinţa... nefiind de acord cu 
impostura la care erau supuşi), prin urmare, siliți să semneze documentul 
de care era nevoie pentru oficializarea simulacrului de „revenire” în sânul 
BOR. 

Integrarea, hirotoniile clericilor greco-catolici, precum şi Tainele admi- 
nistrate de ei au fost considerate valide, dar nu numai atunci. Reiterarea 
în ediția din anul 1992 în Molitfelnicele ortodoxe a Rânduielii trecerea de 
la erezia catolică la adevărata Biserică nu sună a recunoaştere a validității 
actelor de cult. Cum ar putea fi interpretată, de altfel, amenințarea de 
caterisire a ÎPS Nicolae al Banatului pentru împărtăşirea din acelaşi potir 
cu unitii!?! 

Afirmația ca uniții au fost primiţi in Biserica Ortodoxă merită comenta- 
tă şi corectată: au fost, de fapt, inglobati o data ce Bisericile şi patrimoniul 
lor au fost destinate de comisia guvernamentală Bisericii Ortodoxe. Cir- 
cumstantial se uită aceste manevre care i-ar nedreptati pe greco-catolici la 
revendicările pe care le invocă în dialogul surzilor... 

Proprietatea şi folosința ortodocşilor cu referire la biserici şi alte averi 
ale unitilor poate suferi o nuantare care scoate din ocultare modul în care 
au dobândit aceste bunuri în posesie. Proprietarul şi responsabilul lor a 
fost împiedicat să-şi revendice aceste drepturi timp de peste patru decenii, 
dar nu există nici o înțelegere între parti în acest sens. Întrebăm cum au 
ajuns proprietari? 

BOR a devenit adăpostul a numeroşi clerici greco-catolici ascunde alte 
fațete ale adevărului: da, au fost unii care au funcţionat acolo pentru că nu 
aveau altă şansă de supraviețuire; dar nu erau nici numeroşi şi nici nu-şi 
îndeplineau rosturile sacerdotale în mod public... Greu de presupus că 
BOR a devenit salvatoarea BRU câtă vreme a acceptat dezmoştenirea 
acesteia şi, mai mult — o spun documentele recent scoase la lumina -, a 
avut grijă în teritoriu de fiecare preot netrecut şi l-a încondeiat la autori- 
tati. Documentele epocii au imortalizat asemenea fapte, şi anume care nu 
au loc acum şi aici. 

Documentul prezintă în continuare, în comparaţie cu BOR, situaţia sta- 
tistică a BRU, pe care o declară de până la 1% şi cca. 200.000 de suflete, in 
comparație cu aproape 87%, respectiv aproape 19 milioane de ortodocşi, 
atât în anul 1992, cât şi după zece ani, în 2002, cu uşoare tendințe de scă- 
dere a greco-catolicilor. Se ocolesc posibilele erori datorate declaraţiilor 
creştinilor, mai ales că adeseori, în mod tendentios, aceştia au fost între- 
baţi dacă sunt români şi înregistrați automat ca ortodocşi. O dată in plus, 
BRU i se atribuie apartenente intrate cu nuanţe xenofobe în mentalul colec- 
fost de întrebat fiecare cetățean dacă a fost membru al PCR, organizaţie 
politică de ideologie atee, care număra la ultimul congres peste 4,5 milioane 
de membri. Poate nu ar fi trebuit ca aceştia să fie declarați ortodocşi, ci 
marxist-leninişti, deoarece se conduceau după acea doctrină... 

Numărul de eparhii, protopopiate, clerici şi credincioşi nu poate fi luat 
drept criteriu al echităţii şi proportionalitatii în starea de fapt a unitilor în 
peisajul religios al țării. Densitatea şi răspândirea lor motivează orice ati- 
tudine din partea statului şi o salută ca iniţiativă reparatoare a nedreptă- 
tilor suferite... numai că nu sunt prea multe aceste atitudini. 

În ceea ce priveşte situaţia politică a patrimoniului, sunt încă destule 
neînțelegeri care pleacă de la argumente canonice diferite. Ortodocşii fac 
referire la Regulamente proprii şi la Legea 177/1948 care a stat la baza 

spulberarii BRU; greco-catolicii pun la temeiul revendicarilor lor Codul 
comun al Bisericilor Orientale şi actelor de drept particular care consfin- 
tesc Biserica drept proprietar şi reclamant al restituirilor. Cu aşa puncte 
de vedere contradictorii, pare normal să nu se ajungă la o soluționare jus- 
tă. Mai mult, atunci când se evocă drept proprietar comunităţile parohiale 
şi uneori acestea inițiază un partaj fratesc între ortodocşi şi greco-catolici, 
imediat intervine ierarhia şi anulează înțelegerea. Nici acest gest nu vor- 
beste de caritatea creştină, de nici un fel... Multe dintre altercatiile privind 
luarea în posesie a unor lăcaşuri de cult au la bază acest arbitraj ad-hoc 
venit din partea detinatorului, repet, nu a proprietarului de drept. 

Mai există o situaţie la fel de stranie: localităţile săteşti în care au trăit 
în pace greco-catolicii şi ortodocşii până ce a venit contopirea lor necondi- 
tionata sub administrarea preotului ortodox; evident, o biserică a rămas 
închisă, de regulă, cea greco-catolică (dacă nu cumva era mai arătoasă). O 
parte a acestor lăcaşuri de cult sunt închise şi azi, după 20 de ani de liber- 
tate a cultelor, şi orice încercare de a se intra în ele este interzisă, sub acuza 
de prozelitism. O parte (numai pentru a nu fi revendicate de greco-catolicii 
din respectivele localităţi), în înțelegere cu autoritatea Bisericească, sunt 
deservite în alternanță cu bisericile ortodoxe de acelaşi preot, sau chiar 
este numit un al doilea preot. Greu de înțeles, deoarece, aşa cum eronat 
s-au făcut „comentarii insolite” (Consideraţii asupra documentului de la 
Balamand, p. 6), Documentul de la Balamand din anul 1998, şi anume că 
greco-catolicii nu mai au voie în satele în care au existat cândva legal (de 
parcă acum ar fi în ilegalitate!), pentru a se împiedica prozelitismul şi nedo- 
rita uniatie, acest Document al preşedintelui Consiliului pontifical clarifică 
aceste afirmaţii astfel: 


... când Bisericile Catolice Orientale pe care guvernele comuniste, după Al Doi- 
lea Război Mondial, le-au desființat pe nedrept se adresează acelora care erau 
credincioşii lor sau noilor generaţii ale aceloraşi credincioşi, pentru a se reîn- 
toarce la Biserica lor, acestea nu pot fi acuzate de prozelitism. Se poate afirma 
deci că „libertatea inviolabilă a persoanelor şi obligația de a urma exigenţele 
constiintelor” se împlinesc (Consideraţii..., p. 10). 


Cu alte cuvinte se reiterează aici din alt unghi cele spuse în Sinteza ela- 
borată de Mitropolia Clujului, Albei... cum că „pe credincioşii de rând îi 
interesează foarte puţin dacă la o Slujbă bisericească este pomenit papa de 
la Roma sau mitropolitul de la Sibiu...”. Cu toate acestea însă, accesul 
greco-catolicilor în fostele lor parohii este taxat drept prozelitism şi dezbi- 
nare! Aşa rezultă din Notele şi observaţiile făcute de mitropolitul Antonie 
la 6 iulie 1993 pe marginea Documentului de la Balamand, de la 17/24 iunie 
1993, cu titlul Uniatismul, metode de unire din trecut şi căutarea actuală 
a deplinei comuniuni. 

Exemplificăm: la punctul 22 al Documentului se menţionează ca actiu- 
nea pastorală a Bisericii Catolice, atât latina, [cat] şi orientală, nu mai 
urmăreşte să obțină treceri de credincioşi de la o Biserică la alta; adică nu 
mai vizează să facă prozelitism printre ortodocşi. Această acțiune pastora- 
lă vizează să răspundă nevoilor spirituale ale propriilor lor credincioşi şi 
nu are nici un fel de voință de expansiune în detrimentul Bisericii Ortodoxe. 
În aceste perspective, pentru a nu mai rămâne loc neîncrederii şi suspiciu- 
nii, este nevoie ca Bisericile să se informeze reciproc asupra diverselor pro- 
iecte pastorale pe care le au şi pentru ca astfel să se poată începe şi dezvolta 
colaborarea dintre episcopi şi dintre toți responsabilii Bisericii noastre. 

Note si observaţii: Cel dintâi lucru care trebuie constatat în acest para- 
graf este că Biserica Catolică renunţă la trecerile de credincioşi de la Bise- 
ricile Ortodoxe la Biserica Catolică. Prin urmare, toţi credincioşii care sunt 
acum ortodocşi, chiar dacă părinţii şi strămoşii lor au fost uniți cu Roma, 
dar ei vor să rămână ortodocşi, să fie lăsaţi în pace în ortodoxia lor. Să nu 
mai fie ademeniti la nici un fel de intoarceri, fiindcă acțiunile de a-i convinge 
la întoarcere sunt considerate acțiuni prozelitiste. 

Al doilea lucru care se poate observa în acest paragraf este faptul că 
Bisericile Orientale Catolice (greco-catolice, unite) se pot ocupa numai de 
credincioşii care sunt şi se declară ca vor să rămână uniți cu Roma în momen- 
tul de fata. 

Al treilea lucru care se poate observa în acest paragraf este că romano- 
catolicii fac declarația expresă că Vaticanul nu urmăreşte nici o expansiune 
în detrimentul Bisericii Ortodoxe, deci în țările tradițional ortodoxe. 

Al patrulea lucru care se poate observa în acest paragraf este faptul că 
se dau îndrumări ca: acolo unde este nevoie de intervenţii pastorale catolice 
în vreun anumit loc în care elementul preponderent este cel ortodox, în 
astfel de cazuri să nu se inițieze nimic fără consultări cu ortodocşii şi cu 
toți reprezentanţii Bisericilor noastre. 

Al cincilea lucru care trebuie observat în paragraful 22 este faptul că 
atât Biserica Catolică latină, cât şi cea Orientală catolică (unită, greco- 
catolică) sunt cuprinse sub numele comun de Biserică Catolică (vezi ter- 
menii cu care începe paragraful 22). Din toate acestea reiese clar că eclezi- 
alitatea Bisericilor orientale catolice (greco-catolice, unite) este conferită 
acestor Biserici de către Biserica Catolică. Deci aceste Biserici orientale 
catolice (greco-catolice, unite) sunt Biserici Catolice în înțelesul deplin al 
cuvântului. Nu sunt Biserici aparte. Au doar un alt rit decât cel latin, dar 
ritul nici nu e menţionat în Documentul de la Balamand. Ritul e doar o 
formă exterioară, fără importanță doctrinară. Unitii sunt catolici. 

În lumina celor arătate mai sus, se pune întrebarea cum explică roma- 
no-catolicii existența în acelaşi teritoriu a mai multor Biserici Catolice 

(latină, orientală) şi jurisdicția mai multor episcopi asupra aceloraşi cre- 
dincioşi şi teritoriu. Şi conchidem cu un dacă: Dacă greco-catolicilor le-ar 
fi fost permis accesul măcar în bisericile neutilizate la începutul anului 
1990, generaţii întregi care au aşteptat îndelung să-şi exprime credința aşa 
cum conştiinţa lor o dicta, recensământul era superfluu. Refuz să cred că, 
formaţi în ortodoxie, aceştia ar fi părăsit Biserica lor pentru a se grupa în 
cea ortodoxă din acelaşi sat. Şi mai este un amănunt care nu bate cu cerința 
de a fi lăsaţi în ortodoxia lor; şi anume, este de văzut că, acolo unde deprin- 
derile greco-catolice sunt trăite de credincioşi, administratorii ortodocşi nu 
schimbă nimic, îi lasă cu Rozariul şi le fac toate devotiunile numai să dea 
impresia că-i totuna; şi mai mult, metode de cateheză şi evanghelizare, 
doctrina socială ş.a. sunt aplicate mai nou de preoții ortodocşi scoliti în 
Apus ca urmare a deschiderii şi ospitalităţii acelui Apus pe care (de curând 
a fost reiterat un fragment al exprimării părintelui Dumitru Stăniloaie, la 
TVR 1, Universul credinței) acesta îl caracteriza: „Toate relele vin din 
Apus”! Devin malitios dacă întreb ce caută atunci teologii ortodocşi in 
Apus? Mare parte, după ce-şi finalizează pregătirea, vin acasă şi spun ca 
răposatul Dumitru Stăniloaie! 

Pe de altă parte, acest Apus nu contestă constituirea unei ierarhii para- 
lele ortodoxe în teritoriul şi sub jurisdicția (predominant catolică) a papei; 
dimpotrivă, primeşte, acceptă deschiderea de parohii, oferă biserici spre 
slujire ortodoxă. Ciudat că acolo nu există oprelişti canonice pentru cele- 
brări alternative ale ortodocşilor cu catolicii, ci numai aici, în tara, între 
Biserici de acelaşi rit! Rit care, după afirmațiile ÎPS Antonie nu reprezintă 
decât o formă! 

Da, numai că această formă deranjează când este vorba de prezența 
greco-catolicilor în teritoriu. Creează confuzii şi... cum apartenentele con- 
fesionale nu prea sunt clare la popor, s-ar putea să se facă prozeliti, aşa... 
fără intervenția expresă a unitilor! 

Consider că acesta este fundamentalul motiv pentru care nu s-a făcut 
restituirea nici in integrum şi nici în parte, ca să nu mai vorbim de caritate, 
care se alătură ecumenismului prin asemănare: teoretic este foarte fru- 
mos, dar practic lipseşte. 

Şi se mai mizează pe ceva: pe trecerea timpului şi pe dezrădăcinarea 
tinerelor generații de moşii şi strămoşii lor. Se spune că sunt botezați orto- 
docşi, dar în Sinteza de la Cluj nu s-a făcut rabat la greco-catolicii cooptați 
în ortodoxie şi nici la sacramentele administrate valid de aceştia; dar asta, 
în anul 1948! Acum, dacă se amestecă apele binecuvântate de ierarhul orto- 
dox cu cel greco-catolic (nu în căldăruşă, ci în undele râurilor), ortodoxul e 
bun de caterisit! Popor creştin, neam român, şi pentru tine s-a rugat Isus 
ca toţi să fie una! În felul acesta e posibil?! 

Repet ce am mai spus în alte ocazii: botezul te face creştin (dacă e admi- 
nistrat după formula trinitară), şi nicidecum ortodox sau catolic, de care 
aparține fiecare confesional. E sacramentul mântuirii şi îl poate adminis- 
tra la nevoie orice om cu intenția de a boteza şi cu elementara formulă 
trinitară şi apa botezului. Asta nu se învață la şcoală dacă este mai impor- 
tant să fii liberal sau PSD-ist sau PDL-ist etc. decât să fii om de caracter, 
lider preocupat de realizarea binelui comun, adică şi a celuilalt. 

Motivez poate prea lunga exemplificare a comentariilor Documentului 
de la Balamand printr-o altă precizare (de bună seamă, provocată de atitu- 
dinea diferită fata de premisele acestuia). lată ce spune: 


Ceea ce afirmă textul de la Balamand este destul de clar şi reprezintă ceea ce 
Comisia a dorit să exprime. Orice interpretare a documentului şi orice con- 
cluzie care s-ar putea trage din lectura lui nu implică autoritatea Comisiei, ci 
exprimă opinia subiectivă a celui care a făcut interpretarea textului sau a tras 
acele concluzii personale (Consideraţii, 6). 


Nu este cazul să mai insist. 

Dacă ne aflăm într-o situaţie patrimonială, piatră de poticnire şi de 
amânare a păcii şi relativizare a iubirii între Bisericile-surori, aceasta se 
datorează unei interpretări preferentiale a legilor care nu converg spre 
realizarea binelui comun. A pune împreună Legea 177/1948 menită să des- 
fiinteze BRU, GC cu Decretul-lege 126/24 aprilie 1990 înseamnă a conti- 
nua o acțiune ostilă fata de această Biserică incapabilă să se apere neavând 
un suport juridic coerent. Ce se poate înțelege prin abrogarea unei legi 
nedrepte printr-o alta în care elementul central îl constituie bisericile şi 
casele parohiale confiscate abuziv de Stat în anul 1948 nu este lămurit de 
legiuitor, păgubaşul rămânând la discretia detinatorului de fapt, care nu e 
dispus la restituire. Se pot vedea tergiversările, greutatea constituirii şi 
funcționării comisiilor de dialog pe plan local şi, nu în ultimul rând, lipsa 
unui dialog coerent şi de bunăvoință la nivelul Comisiei la vârf a celor două 
Biserici. Primii patru ani de dialog la nivel înalt s-au soldat cu câteva scri- 
sori între ierarhul de la Sibiu şi cel de la Blaj, cu obiecţii reciproce şi fără o 
platformă comună de discuţii, partea ortodoxă refuzând orice propunere a 
greco-catolicilor, anulând practic motivaţia continuării întâlnirilor. Că greco- 
catolicii mai primesc unde şi unde câte o biserică — fie prin bunăvoința ierar- 
hului discordant de la Timişoara, fie în urma unor procese aproape inter- 
minabile —, aceasta este o dovadă prea evidentă a refuzului de a se recu- 
noaşte titlul injust prin care BOR a obţinut şi continuă să tina sub ocupa- 
tie patrimoniul şi credincioşii şi urmaşii credincioşilor greco-catolici con- 
fiscati prin complicitate cu regimul ateu la 1948. Dacă nu este aşa, de ce au 
primit în dar ceea ce regimul ateu a furat în mod samavolnic?!? Acesta nu 

este un fel crestin de a proceda. Si, daca este mai favorabila starea de fapt 
a detinatorului unui bun decât cea a celui care-şi revendică un drept, in 
planul creştin al despăgubirii, acest păcat este de neiertat până la indrep- 
tatire. În rest, numai de bine. 

Cât priveşte statornicirea unei relații normale pe care pretinde BOR să 
o stabilească cu BRU, pare cel puţin ridicol, dacă nu cinic, să se vorbească 
de aşa ceva în situația descumpănită care se perpetuează. Nu se pot face 
paşi in alte domenii câtă vreme platforma de discuţii s-a blocat şi nu se 
acceptă o reglementare nici bisericească, nici caritativă, nici juridică. Pe 
bună dreptate vorbeşte fabula despre Samson care afirma dreptatea şi ega- 
litatea de şanse şi Samurache, credul în sforăitoarele proclamatii, pe care 
reiterându-le a aflat de fapt că egalitatea nu este pentru cei cu 1% din popu- 
latia țării. Ei, să mai aştepte, poate, poate dispar şi atunci litigiul se rezolvă 
de la sine. 

Şi o sursă magisterială: Enciclica socială a Papei Benedict al XVI-lea 
Caritas in veritate, din 29 iunie 2009, tocmai de sărbătoarea sfinților Apos- 
toli Petru şi Pavel. Pentru a ne regăsi în armonia relațiilor normale între 
Bisericile-surori, este necesar să plecăm de la titlul acestei enciclice sociale, 
Caritatea este în adevăr, ea constituie în acest sens forța propulsivă princi- 
pala necesară pentru fiecare persoană şi omenirea întreagă. Iubirea este o 
forță extraordinară care apropie omenirea de planul lui Dumnezeu. Ea 
trebuie căutată, aflată şi exprimată in economia caritatii, iar caritatea, la 
rândul său, trebuie înțeleasă, valorificată şi practicată în lumina adevăru- 
lui, iar adevărul în timpul de față este prea des relativizat şi, prin aceasta, 
îi permite caritatii să alunece în sentimentalism (Caritas in veritate 2-3). 
Un creştinism numai al caritatii fără adevăr poate deveni confortabil con- 
vietuirii sociale, dar nu i-ar lăsa nici un loc lui Dumnezeu în lume, şi fara 
dragoste de adevăr nu va exista nici o conştiinţă a responsabilitatii sociale. 

Trăim într-o societate în curs de globalizare, de unde nu pot lipsi nici 
adevărul şi nici realizarea binelui comun. Aşadar, mai întâi dreptatea (Ubi 
societas, ibi ius), pentru că a iubi înseamnă întâi de toate a dărui dintr-al 
meu cu dreptate altuia, ceea ce presupune mai întâi a da altuia ceea ce e al 
său şi caracterizează fiintarea şi acțiunea sa (Caritas in veritate 6). 

Dacă vorbim de iubirea aproapelui, ar trebui să avem în preocupare 
binele comun, nu un bine căutat pentru sine, ci care să răspundă şi nevoi- 
lor reale ale aproapelui. Numai aşa se poate tinde spre construirea Cetăţii 
lui Dumnezeu pe pământ, construcție care începe cu istoria familiei lărgite 
la întreaga omenire. 

Dacă vorbim despre iubirea cuprinsă în adevăr, suntem în fața unei 
probleme cu care se confruntă Biserica într-o lume aflată într-o perma- 
nentă globalizare, care cu ajutorul rațiunii limpezi poate urma realizarea 

obiectivelor care contin valenţele cele mai umane şi umanizatoare. Dezvol- 
tarea depinde astfel nu doar rezultatul progresului tehnic şi al relațiilor de 
convenienta, ci şi de puterea de a învinge răul prin acte umane bune, în 
libertate şi reciprocitate. 

Pe această direcție, Biserica nu are soluţii tehnice şi nu se amestecă în 
politica statelor, însă e ţinută să-şi exercite misiunea în împlinirea adeva- 
rului, în toate ocaziile, pentru a pune în echilibru o societate pe măsura 
demnității umane şi a chemării oamenilor la împlinirea demnă şi integrală 
a misiunii lor. 

În paleta largă a drepturilor de care omul este îndreptăţit să se bucure 
intră de bună seamă bunurile materiale necesare vieţii, aşa cum Doctrina 
Socială a Bisericii explică de la Rerum novarum şi până azi. Nu este cu 
nimic mai prejos nevoia de a proteja viața în diferitele sectoare sensibile 
ale deschiderii spre viata sau asociere la moda culturii morţii, în care restrân- 
gerile, lărgirea sau conditionarile manifestării libertății devin criminale, 
omorâtoare de suflete (Caritas in veritate 28), nu numai prin avort şi ste- 
rilizare, ci şi prin excentricele acțiuni de fanatism religios sau, dimpotrivă, 
indiferență sau ateism practic. Sustinut de Stat, ateismul practic îi lipseşte 
pe cetățeni de forța morală şi spirituală necesară dezvoltării integrale a 
persoanei şi a societăţii. Intervine aici integrarea rezultatelor dezvoltării 
ştiinţifice şi cercetării, care sunt datoare să se asocieze cu valorile morale, 
eliminând pe cât se poate dificultățile apărute la intersectarea domeniilor 
lor specifice. Societatea este puternic polarizată între înalte cuceriri stiinti- 
fice şi imperioasele nevoi de supravieţuire a săracilor lumii care trăiesc într-o 
mizerie şi ea progresivă câtă vreme nu este bine înțeles sensul globalizării. 

Trecând peste vasta problematică a producerii, distribuirii şi echilibră- 
rii bunurilor, prin bucuria de a participa într-un anumit fel la situația eco- 
nomiei globale, ajungem să vorbim despre solidaritatea popoarelor, care ar 
trebui să asigure demnitate şi egalitate de şanse fiecărui popor, iar aplica- 
rea principiilor dezvoltate de doctrina socială, prin aplicarea subsidiarită- 
tii va descoperi şi celor din zone mai putin dezvoltate responsabilitatea şi 
utilitatea lor într-o lume în care toţi trebuie să producă şi să consume într-un 
sistem ecologic şi echilibrat. Deziderate perene şi mult mai uşor de spus 
decât de aplicat. 


II. Istoria regăsirii în libertate. Câteva aspecte pozitive 


În ciuda dificultăţilor pe care le are BRU, GC şi a consecințelor confiscării 
sale pentru mai bine de patru decenii, putem să ne întoarcem cu recunos- 
tinta către Dumnezeu şi să-i mulțumim că nici o clipă nu ne-a părăsit. A 
dat acestei Biserici oameni cu caracter ferm şi neîndoielnici în convingerile 

lor. Cei care au părăsit această corabie sunt liberi şi răspunzători pentru 
alegerea lor; misiunea greco-catolicilor nu s-a încheiat, în ciuda faptului că 
nu mai este o metodă actuală pentru refacerea unității creştine. Noi ne 
rugăm convinşi de această şansă a creştinătăţii din ce în ce mai încercată 
de stihiile lumii şi ale întunericului şi ne urmăm cărarea firavă pe drumul 
spre mântuire. Cu ajutorul ceresc, vom ajunge negreşit la limanul mântu- 
irii. lar dacă aşteptarea este de lungă durată, înseamnă că Dumnezeu nu 
vrea să ajungem în purgator, ci direct în rai sau iad, după opțiunea funda- 
mentală şi vrednicia fiecăruia. De aceea ne încearcă şi ne cere răbdare 
multă. 

Pe lângă realizările inventariate cu minutiozitate de Sinteza de la Cluj, 
Biserica Greco-Catolică încearcă să-şi împlinească misiunea fără emfază atât 
pe plan pastoral-spiritual, cât şi în domeniul social-caritativ şi în educaţie. 

Dispune ca şi în timpurile bune de şcoli catolice de toate gradele în mari- 
le oraşe, mai ales în cele în care sunt şi reşedințele episcopale, dar şi în alte 
localități mai mari. 

Legat direct de pregătirea personalului de cult, dispune de o Facultate 
de Teologie greco-catolică integrată în Universitatea „Babeş Bolyai” de la 
Cluj, precum şi în Universitatea de Nord, având în teritoriu Departamente 
ale acestei facultăţi, care pregătesc atât personal pentru misiunea sacerdo- 
tală, cât şi pentru alte specializări înrudite, care-şi au corespondența în 
nevoile sociale actuale. Studenţii şi absolvenţii cei mai aplicaţi la studiu şi 
aplecati spre imitarea lui Cristos sunt în mod selectiv trimişi la completa- 
rea studiilor în mari centre din Apus, mai ales la Roma, unde aprofundează 
şi se specializează în diferite discipline teologice şi înrudite pentru a asigura 
cu preponderență nevoile de cadre universitare în tara şi nu numai. O parte 
dintre profesorii de teologie la diferite niveluri de încadrare (asistenți, lec- 
tori, conferentiari universitari) care au acceptat să desfăşoare munca la 
catedră şi au, de regulă, familii şi-au continuat specializarea teologică în 
Universitățile de la Bucureşti sau Cluj, unde au obţinut titluri doctorale. 

Ca să fim la modă, dacă privim la „absorbţia socială” a forței de muncă 
pe care o pregătesc şcolile noastre la cel mai înalt nivel, mentionez că in 
bună măsură aceşti specialişti îşi găsesc locul in tara, unii fiind cooptați şi 
in diaspora greco-catolică românească din diferitele tari europene şi chiar 
peste Ocean. 

Perspective? Da, cu toate împilările de care „se mai bucură BRU”, suntem 
convinşi că nu hălăduim în zadar. Cramponarea de confiscări încă nedepă- 
şite trebuie să aibă un sfârşit; numai Dumnezeu e veşnic. Nu trebuie să ne 
punem ultima speranță în oameni, ci în Creator. Se poate ca el să ne fi 
pregătit un loc în cer şi pe pământ mai generos decât prevederile Docu- 
mentului Comisiei mixte de la Balamand, care „face un favor unitilor” să 

stabilească la punctul 3 asa: „În ceea ce priveşte Bisericile Orientale Cato- 
lice, este limpede că ele, ca parte a Bisericii Catolice, au dreptul la existen- 
ta şi la lucrare pentru a răspunde nevoilor spirituale ale credincioşilor lor”. 
Nimic despre viitorul şi şansele egale de dezvoltare sau de regăsire a uniti- 
lor acolo unde în mod violent au fost persecutați. 

E mult prea evidentă excluderea unitilor ca Biserici sui iuris la acest 
dialog unde, prin excludere şi judecare în lipsă, li s-a refuzat dreptul la 
apărare. Nu ar fi fost o imixtiune în vastele teme de discutat, deoarece, în 
însuşi conținutul primului punct al documentului, dialogul întrerupt a putut 
fi reluat doar pentru a fi clarificat pericolul uniatismului reapărut ca o buru- 
iană rea pe fața pământului. Ne întrebăm de ce nu se vor fi grăbit onorabi- 
lii din comisia mixtă să găsească altă metodă de refacere a unității creşti- 
natatii (a cărei dezbinare este un exemplu cât se poate de urât pentru cei 
în fata cărora ne afişăm ca religie a iubirii) pe parcursul a patru decenii şi 
mai bine, timp în care manifestările unitilor au fost ţinute sub supraveghere 
de puterea laică şi nu numai. N-o fi actuală metoda, dar consecințele sunt 
evidente, iar incomodarea pe care această realitate o constituie se datorează 
numai intolerantei, şi nicidecum spiritului creştin de iubire şi emulatie 
pentru binele sufletesc al omenirii. 

Mă întorc la expunerea stării actuale a greco-catolicismului din România. 

Privitor la baza materială şi grija spirituală fata de creştinii aflați în 
păstorirea unitilor, aceştia înregistrează, ca peste tot, două tendinţe: una 
de refacere, înmulţire şi consolidare a unităţilor parohiale, prin recupera- 
rea cu mare efort a unor lăcaşuri de cult acolo unde sunt constituite comu- 
nitati, sau construcții de biserici şi capele, în cea mai mare parte cu ajutor 
extern decât cu contribuția proporțională de 1% şi mai mult obținută din 
sprijinul Statului. Reiterez nocivitatea prozelitismului pe care fraţii o ani- 
hilează în două feluri: prin construirea de lăcaşuri de cult în toate cartie- 
rele vechi sau noi ale oraşelor, dar mai ales, prin amplasarea, dacă se poate, 
lângă zidul aşezământului nostru, a unei biserici ortodoxe, ca nu cumva 
intrând oamenii în biserica unită să constate că se simt bine acolo şi slujba 
este identică celei cu care s-au obişnuit, ba uneori chiar mai esentializata 
şi mai puţină vânzoleală? Asta ar fi oare prozelitism? 

Altă tendinţă ne avertizează că nu trebuie să ne mândrim dacă bisericile 
noastre sunt pline şi ale altora sunt mai putin frecventate... ci să înțelegem 
sau nu motivaţia creştină a fenomenului. Fenomenul emigrării pe alte melea- 
guri este general in tara. El nu are conotaţie religioasă, ci economică. E 
cazul, aşadar, să vedem şi să cultivăm motivaţia care să-i aducă sau să-i 
păstreze acasă şi, pe cât posibil, printre enoriaşii care frecventează bisericile, 
pe tinerii risipiţi pretutindeni. 

Oare dorul dupa locurile de baştină l-a adresat poetul Vasile Alecsandri 
numai păsărilor: „De ce-ati plecat? Nu v-a fost dor de tara voastră? N-ati 
plâns văzând cum trece-n zbor spre ţara voastră nor de nor?” 

Nu mai sunt la modă comportamentul şi educaţia patriotică. 

Invatamantul tinde să devină pragmatic şi cultura generală restrictivă. 
Nu se mai citeşte, nu se mai exercită mintea cu memorarea poeziilor pline 
de miez ale clasicilor, ci totul se dă gata prelucrat: film, carte înregistrată 
pe suport audio, computerizarea lucrurilor elementare ale scris-cititului şi 
socotitului, care nu erau numai memorare, ci şi dezvoltarea unor valențe 
ale intelectului şi memoriei. După acelaşi calapod, e greu de presupus că se 
mai poate face azi o cateheză clasică tinerilor şi copiilor acestui veac. În 
acest câmp însă nu s-a ajuns la cooperare între Biserici, deoarece ne-am 
blocat în simpatii şi antipatii, ca şi la constituirea de guverne, şi deci nu 
există o platformă comună de interes național pentru realizarea binelui 
comun (atât material, cât şi spiritual). 

Există, în schimb, nişte modele comportamentale de gloată cultivate de 
penuria vremurilor de puţin timp apuse, pe care nu ne străduim să le depă- 
şim. Atunci se înghesuia lumea la coadă la carne, la o bucăţică de salam 
sau de unt sau un litru de lapte „normalizat” până la opalescenta. Acum, 
marfă este în magazine şi magazine la tot pasul, dar nu sunt bani, şi se 
înghesuie bietul om cu speranță creştină ca măcar o sticlă de agheasmă 
gratis să poată duce şi el acasă, să poată pătrunde odată în viata într-un 
altar. De ce oare numai atunci, o dată şi de ce într-un spectacol grotesc, 
unde cei căzuţi nu mai merg la popa să-i ungă, ci direct cu SMURD-ul la 
spital!? Poate că aici am avea într-adevăr ceva de învăţat de la Apusul din 
care ne vin toate relele, vorba părintelui Dumitru Stăniloaie. 

La un simpozion de drept oriental la Cluj, acum câţiva ani spunea un 
profesor de-acolo, pe nume Preda (sintetizez ce-am priceput eu din zisa 
domniei sale), că, dacă aici ne impunem cu modelul nostru strămoşesc în 
credință şi apucături, când trecem în Apus, nu putem avea aceeaşi pretenţie 
şi trebuie să lăsăm opincile şi obielele undeva la margine. Altfel, înseamnă 
că avem o problemă. Chiar şi bisericeşte, s-a renunțat la multe mofturi 
canonicesti, câtă vreme se pot obține cu vorbă dulce, în mod gratuit, lăca- 
şuri de cult, burse de studii, stipendii liturgice, şi unde nu ajunge mai 
smântânim de la românaşii care doresc să boteze un prunc în legea stră- 
moseasca, colo-şa, un 400-500 euro, că, de, se câştigă pe acolo şi numai o 
dată in viata îl prinzi pe creştin la colt cu botezul copilului... 

Nu-şi pune nimeni probleme de jurisdicție în teritoriul Romanului Pon- 
tif şi de suprapuneri de jurisdicție; avem noi ierarhii noştri; Occidentul a 
acceptat să ne păstorim enoriaşii în cele strainatati la nivel de parohie, 
decanate, episcopii şi chiar mitropolii... Noi nu facem prozeliti, dar dacă, 


90 DIALOG TEOLOGIC 25 (2010) 


Domnul fie lăudat, occidentalii ne păşesc pragul şi inspiră profund fumul 
de tămâie de prin îndepărtatele țări ale Magilor, noi, ca oameni de bine, îi 
primim şi îi încreştinăm. Nu demult l-au rebotezat pe unul şi i-au schim- 
bat numele dintr-unul nemtesc într-unul românesc, chiar dacă fusese bote- 
zat în România, de un preot romano-catolic. Fi, ei... deci avem o problemă 
sau chiar mai multe... Să nu ne mirăm de islamişti care-şi doresc minarete 
şi lacasuri de cult, că, vorba copilului către Moş Gerilă — Moş Crăciun,... eu 
nu-ți cer jucării, cum ti-ar cere alti copii, însă nu m-aş supăra dacă tot mi-ai 
da ceva... 


III. O mărturie personală 


Am spus că fac parte dintr-o categorie de preoți formaţi in clandestini- 
tate, ca o generaţie de legătură între clerul şi credincioşii de odinioară şi 
cei ce urmau să vină, deoarece speranța nu a părăsit nici o clipă Biserica şi 
pe slujitorii săi. 

Ca formație laică sunt economist şi am lucrat în unități de stat 20 de 
ani, la Alba Iulia. 

Preocupat de formarea preoțească în alternativa de preot celibatar, 
m-am adresat la Ordinariatul din Bucureşti şi apoi la Iaşi, de unde am pri- 
mit răspuns negativ în anul 1967. Contactele (pentru problemele sufle- 
teşti) cu preotul ortodox din satul meu (fost odinioară parohie greco-cato- 
lică) şi depănarea unor amintiri despre preotul greco-catolic de odinioară, 
învăţate de la mama, l-au iritat pe parohul meu şi el pe mine; exprimându-se 
despre fostul paroh că este trădător de neam, m-a făcut curios să ştiu mai 
multe şi să-l cunosc pe acel trădător. Aşa mi-am descoperit identitatea greco- 
catolică şi am luat legătura cu Episcopul Alexandru Todea, abia scăpat in 
anul 1964 din închisoare. M-am pregătit în particular cu preotii-profesori 
supraviețuitori şi după peste zece ani de pregătire am fost hirotonit în secret, 
la 10 iunie 1979, preot greco-catolic, la locuinţa particulară din Reghin a 
episcopului. 

Secretul se ştia la Securitate după cam o lună, deşi nu l-am comunicat 
nimănui (familia mea nu a ştiut despre hirotonire decât după alti zece ani, 
iar tata a murit în acest interval, fără să afle de aceasta), aşa că am trăit în 
siguranță ocrotit şi sub supravegherea atentă a siguranței. Nu am scăpat 
de şicanele acesteia încă zece ani, şicane care au început cu schimbarea 
locului de muncă ordonată de aceasta, supravegherea atentă, cenzurarea 
corespondenței, ascultarea telefonului, încercări de a mă compromite cu 
vizite inopinate ale unor persoane instigatoare, izolarea prin eliminarea 
din activitățile publice (eram dansator într-un ansamblu folcloric şi instruc- 
tor de dans etc.). N-am fost conştient de grija pe care o purtau organele de 

a nu corupe tineretul cu ideologia aceasta reactionar-mistica; am aflat 
după anul 1990, când mi-am citit dosarul... un adevărat „Jurnal al dureri- 
lor de măsele”, cum am menţionat undeva. O umbră de dezamăgire a apă- 
rut când am decodificat cine-mi ținea evidenţa intrărilor şi ieşirilor, gându- 
rilor exprimate, preocupărilor şi lecturilor. Erau, mai cu seamă, trei prie- 
teni, toţi clerici cu nume conspirative, din ale căror declaraţii am dedus ca 
au fost determinaţi să facă acest lucru. Îi cunosc, le-am dat de înțeles că am 
luat la cunoştinţă declaraţiile lor, dar doar atât. Sigur că n-am comentat cu 
ei identitatea mea sacerdotală, convenită cu episcopul consacrator în anul 
1979. De aceea, declaraţia scrisă la anchetă nu confirmă hirotonirea; epi- 
scopul mi-a spus: când va exista legal o Biserică Greco-Catolică, veţi fi preot, 
deocamdată aceasta pentru autorități nu există, deci nu poate avea nici 
personal de cult, nu declaraţi nimic afirmativ în acest sens. 

Mi-am exercitat sacerdotiul in secret într-un grup de surori, membre 
ale Congregaţiei Surorilor Maicii Domnului din Alba Iulia, care m-au asis- 
tat la Liturghie, mi-au oferit ocazia să ascult mărturisiri, să botez şi să 
cunun (doar ocazional) persoane care ţineau la această Biserică. Între timp 
am vizitat şi am fost vizitat de teologi de la Alba şi de la Iasi, unde prin anii 
1985 am asistat la hirotoniri şi chiar primitii (amintesc nume: leronim 
Enasoaie, Simon Mihai, Simon Emil, Wilhelm Dancă, Pavel Chelaru şi alții), 
a căror prietenie o consider vie şi actuală, chiar dacă distanţele ne tin de- 
parte. În Rădăuţi am avut ocazia să celebrez pentru prima oară în anii 
aceia într-o biserică romano- -catolică, desigur, cu porţile închise publicului 
larg, dar în prezenţa unui grup mic de prieteni, clerici şi persoane consa- 
crate. Apoi, în Slovacia. 

Abia în luna martie 1990 am apărut pentru prima oară în public, pe 
Câmpia Libertăţii din Blaj, moment în care mamei mele i s-au clarificat 
nedumeririle refuzului meu de a mă căsători; aveam deja 40 de ani. 

L-am întrebat atunci pe episcopul Alexandru Todea, Mitropolitul greco- 
catolicilor, dacă, odată intrată în legalitate, Biserica noastră mai are nevoie 
de noi, de o generație de legătură, şi mi-a răspuns da. Atunci am îndrăznit 
să cer să mă trimită la „un curs de calificare”, aşa pricepeam eu, deoarece 
lumea mă ştia de economist şi dansator şi e greu să sar direct din scenă în 
amvon! Aşa am ajuns şi eu la „o frumoasă vârstă” să fac o specializare teolo- 
gică la Roma, între anii 1990 şi 1992, şi să obţin titlul ştiinţific în anii 1994- 
1995, cu care m-am înrolat la Blaj în Institutul (actualmente Departamen- 
tul) greco-catolic unde mă aflu şi în prezent. 

Desigur că în ultimii 20 de ani nu m-am confruntat doar cu lucruri plă- 
cute, ci şi cu greutăţi pe care, cu ajutorul lui Dumnezeu, le-am trecut. Mă 
apropii de Exit. 

Problematica Bisericii noastre ramane mereu deschisa in fata obstaco- 
lului pentru care nu există nici o intervenţie a autorităților de stat să o 
rezolve şi nu se manifesta (cu unele excepţii) nici dorința fraților de a ne 
sprijini; dimpotrivă. Văd în felul acesta răstălmăcit cuvântul evangheliei; 
pe cel care predica dincolo de Iordan nu l-a oprit Domnul, pentru că nu era 
împotriva noii învățături. De ce am fi noi acum, după 300 de ani de existență 
probată atât pe coordonata creştină, cât şi pe cea de loialitate fata de inte- 
resele poporului creştin român? Rămâne această provocare ca o temă de 
reflecţie celor care au urechi de auzit, că, slavă Domnului, cam toate vietu- 
itoarele au urechi, unele chiar foarte mari! 

Vreti să ne cunoaşteţi, veniți în Ardeal! Veţi putea întâlni comunităţi şi 
colectivităţi de oameni cumsecade, buni creştini şi ospitalieri; poate putin 
mai reținuți, deoarece influența imperiilor i-a mai cizelat, dar n-a pervertit 
spiritul neamului. 


BERDIAEV SI COMUNISMUL 


Dr. George ENACHE 
Galati 


In Originile şi sensul comunismului rus, după ce arată toată gama de 
persecuții la care este supusă ortodoxia în Rusia sovietică, Berdiaev spune: 


Există un domeniu asupra căruia comunismul va rămâne intangibil, intolerant 
şi necruţător şi care nu va admite nici un fel de concesie, iar acesta va fi cel 
privitor la „concepția despre lume” [...] S-ar putea ca sovieticii să izbutească 
mult mai curând să reînvie capitalismul în domeniul economiei decât liberta- 
tea de conştiinţă religioasă sau libertatea de a crea o cultură spirituală. Această 
ură manifestată fata de religie şi creştinism are rădăcini adânci in tot trecutul 
creştin (al Rusiei). 


Dar ura manifestată de comunişti împotriva comuniştilor este contra- 
dictorie, iar Berdiaev explică: 


Tipul cel mai realizat al comunismului, adică acel om înrolat cu trup şi suflet 
în slujba ideii, în stare de sacrificii creştine a acelor secole în care creştinismul 
a modelat natura omului, folosindu-se de spiritul său. Este vorba de o influență 
cel mai adesea invizibilă şi subalternă, care subzistă încă în conştiinţa tuturor 
celor care resping creştinismul, devenind chiar duşmani ai acestuia. lar dacă se 
speră că, în cele din urmă, propaganda religioasă va izbuti să înlăture şi să 
şteargă orice urmă de creştinism, nimicind orice fel de sentiment religios, putem 
fi siguri că, începând cu ziua aceea, înfăptuirea comunismului se va dovedi 
imposibilă. Căci nimeni nu ar mai accepta martiriul, nimeni n-ar mai fi de 
acord să se sacrifice pentru atingerea unor scopuri inaltatoare, impunându-se, 
în schimb, cu siguranţă, tipul egoistului preocupat numai de propriile-i interese?. 


Prin urmare, luptând împotriva creştinismului, comuniştii nu fac altceva 
decât să surpe în ei acel elan cvasispiritual care i-a mobilizat la începuturile 
lor, îndemnându-i să purceadă la „schimbarea la față” a lumii. Distrugân- 
du-şi rădăcinile, comuniştii nu făuresc decât o lume mecanică şi atee, „în 
sânul căreia să nu mai poți distinge nici măcar forma aproapelui nostru”, 
iar Berdiaev se întreabă dacă nu cumva ura feroce a comuniştilor împotriva 
Bisericii nu se originează, atavic, în frustrarea neîmplinirii de către aceasta 
din urmă a mesajului cristic. Din acest punct de vedere, Berdiaev spune că, 


1 Nicolai BERDIEV, Originile şi sensul comunismului rus, Dacia, Cluj-Napoca 1999, 178. 
2 Nicolai BERDIAEV, Originile şi sensul comunismului rus, 178. 
3 Nicolai BERDIAEV, Originile şi sensul comunismului rus, 179. 

în loc să pozeze în acuzatori şi judecători, creştinii ar trebui să se infatiseze 


de 


cuprinsi de remuşcări şi căindu-se, întrebându-se mai cu seamă ce anume vor 
fi întreprins ei înşişi în vederea înfăptuirii dreptății în viața socială sau cum 
vor fi procedat pentru a fi instituit o fraternitate adevărată care să excludă acel 
regim de ură şi constrângere pe care îl denunţă în momentul de fata. [...] Par- 
tea lor de vină, continuă Berdiaev, este evidentă, iar greşelile istorice ale Bise- 
ricii sunt, de fapt, imense şi n-au făcut decât să atragă după sine răsplata cuvenită. 
S-a procedat doar în atâtea rânduri la răstălmăcirea spuselor Mântuitorului, 
iar Biserica creştină a slujit de atâtea şi atâtea ori ca instrument de susținere a 
claselor stăpânitoare. Singurul rezultat palpabil a stat în îndepărtarea tuturor 
celor care au avut de stăpânit de pe urma acestei încălcări a doctrinei creştine“. 


In continuare, Berdiaev vorbeşte ca un adevărat socialist: 


Dacă-i citeşti pe profeti sau evangheliile, vei întâlni atât cuvinte de ocară con- 
damnând bogăţia şi proprietatea, cât şi afirmarea egalității tuturor oamenilor 
înaintea lui Dumnezeu! In sfântul Vasile cel Mare sau în sfântul Ioan Crisosto- 
mul, cuvintele şi criticile necruțătoare la adresa nedreptatilor sociale săvârşite 
printr-o nedreaptă împărțire a bunurilor ar putea să-i facă să pălească atât pe 
Proudhon, cât şi pe Karl Marx. [...] De altfel, s-ar putea afirma cu mare temei 
că izvoarele comunismului sunt de natură creştină sau iudeo-creştină. 


Accentuarea acestor aspecte ale concepţiilor Sfinţilor Părinţi are rolul 
a sublinia mai pregnant depărtarea la care a ajuns Biserica prin prefa- 


cerea acesteia într-un instrument pus în slujba Cezarului: 


Creştinii şi ierarhii, de-a valma cu toți episcopii, au trecut de partea claselor 
stăpânitoare, apărând bogăţiile şi puterea celor avuti. De pe urma doctrinei 
păcatului universal se vor trage concluzii înşelătoare şi viclene, justificând 
existența răului şi a nedreptatilor. Suferinta şi asuprirea au fost declarate tre- 
buincioase răscumpărării sufletului, cu condiţia, bineînțeles, de a nu se aplica 
decât celor care au fost dintotdeauna sortiti să îndure... Interpretata tendentios, 
supunerea creştinească conducea sistematic la negarea demnității umane, în- 
trucât nu cerea decât acceptarea oricărui arbitraj social. Şi, nu în ultimul rând, 
creştinismul va sluji la înjosirea omului, ca şi la absolvirea asupritorilor sai°. 


Acest lucru este o uitare a faptului că Biserica nu este o simplă institu- 


tie, ci o emanatie a dumnezeirii, ca urmare a unui proces divino-uman. 
Berdiaev aminteşte o chestiune asupra căreia revine permanent în opera 


sa, 


anume că noțiunea de Biserică are două înțelesuri deosebite, „iar a 


confunda cele două caractere sau a-l nega pe unul în folosul celuilalt ar 
atrage după sine consecinţe fatale”. Biserica înseamnă, pe de o parte, 


1 Nicolai BERDIAEV, Originile şi sensul comunismului rus, 179. 
5 Nicolai BERDIAEV, Originile şi sensul comunismului rus, 179. 

corpul mistic al Mântuitorului şi realitatea sa spirituală, procedând la prelun- 
girea în istorie a vieţii lui Cristos. Biserica înseamnă însă, în acelaşi timp, un 
fenomen social şi o instituţie socială strâns legate de un anumit mediu: ea va 
ființa într-un plan paralel cu cel al Statului, având, la fel ca acesta, un drept al 
său, o economie proprie sau, la fel de bine, antecedentele sale socialef. 


Al doilea aspect a fost cel mai susceptibil la adaptări şi compromisuri 
care, într-un fel sau altul, au afectat viața în duh a Bisericii. Pentru Berdi- 
aev, asaltul comunist asupra Bisericii trebuie să fie ocazia unei „arderi de 
tot” a acesteia, din care să renască acel creştinism integral care să pătrundă 
toate aspectele existenței umane, aceasta cunoscând, la rându-i, o „revolu- 
tie” care nu înseamnă altceva decât întoarcerea la izvoarele vii ale credin- 
tei. Creştinismul are acest sâmbure viu în el, spre deosebire de comunism, 
care, dincolo de critica pe care o aduce Bisericii, în multe locuri întemeiată, 
nu este câtuşi de putin în stare să creeze cu adevărat acel „om nou”. 

Abordarea părintelui Galeriu este directă şi categorică: creştinismul nu 
poate fi ignorat fără a conduce la prăbuşirea societății umane. El nu intră 
în chestiuni de natură politică, dar distrugerea fundamentelor teoretice 
ale ateismului reprezintă, implicit, o lovitură la adresa comunismului, date 
fiind legăturile puternice dintre concepţiile ideologice şi modelul social 
propus de acesta. Galeriu se referă, la rându-i, la teza „tare” a comunismu- 
lui, pe care o combate în integritatea ei, practic răsturnând-o. Textul său 
rămâne cea mai riguroasă şi categorică critică la adresa comunismului din 
punct de vedere teologic din toată perioada de după 1945, dar, la rându-i, 
el a evitat să se pronunțe deschis asupra unor chestiuni sociale concrete, 
cum făceau, de exemplu, autorii interbelici când discutau problema propri- 
etatii particulare. 

Lazăr lacob porneşte în expunerea sa de la „dubla cetățenie” pe care o 
are omul: cetățean al statului şi credincios al Bisericii, iar fiecare dintre 
aceste autorități merge pe cărări deosebite, urmăreşte scopuri deosebite şi 
se foloseşte de mijloace propriii pentru realizarea acestor scopuri. Amân- 
două au în vedere acelaşi subiect de drept, amândouă îndrumă şi vor să 
uşureze activitatea omului pentru a-şi realiza menirea şi pentru ca omul să 
se poată ridica la culmile cele mai înalte ale desăvârşirii. Din dubla cetățenie 
a omului rezultă drepturi şi datorii în domeniul spiritual şi în domeniul 
secular. Dar acelaşi subiect de drept nu se poate împărți. De aceea, colabo- 
rarea celor două autorități, armonizarea activităţii lor, este un imperativ 
categoric pentru binele omului şi al societăţii. [...] Când un mădular suferă 
ori este împiedicat în funcțiunea lui, suferă şi organismul întreg. Legea 
vaselor comunicante este valabilă şi la raporturile dintre Biserică şi stat. 


6 Nicolai BERDIAEV, Originile şi sensul comunismului rus, 179. 

Orice presiune dintr-o parte se resimte şi in cealaltă. Suferințele uneia 
sunt şi durerile celeilalte. Şi, mai ales, Biserica nu poate privi cu nepăsare 
dacă societatea trăieşte în strâmtori şi suferinţe. 

Fiind o Biserică a poporului, curățată de zgura pusă asupra ei de regi- 
mul burghez, Biserica Ortodoxă se bucura, prin urmare, de toate libertăţile, 
iar ierarhii nu ezitau să recunoască această stare de lucruri, afirmând că 
niciodată nu a fost mai multă libertate pentru Biserică precum în perioada 
regimului democrat popular’. Singura problemă o constituia prezența 
unor elemente reacționare care s-au infiltrat în Biserică şi care au fost 
combătute la timpul lor. Această frontieră oficială, asupra căreia vom reveni, 
va fi denuntata de către numeroşi reprezentanţi ai Bisericii, dintre care 
amintim aici numai pe episcopul Nicolae Popovici, monahia Teodosia de la 
Vladimiresti (Zorica Latcu) şi pe părintele Calciu-Dumitreasa, acesta din 
urmă manifestându-se într-o perioadă mai târzie. Toţi aceştia adoptă în 
esență o poziție strict teologică, manifestându-şi indiferența față de reali- 
tatile acestei lumi, afirmând, în schimb, că Biserica nu trebuie să renunțe 
la misiunea ei mântuitoare cu nici un chip. Pornind de la tragicele eveni- 
mente petrecute la Mănăstirea Vladimireşti, maica Teodosia redacta o bro- 
şură intitulată „Întoarcerea fiilor risipitori”, în care definea atitudinea de 
principiu pe care Biserica ar trebui să o manifeste fata de regimul comu- 
nist şi, implicit, limitele de la care se putea vorbi în mod legitim de perse- 
cutie religioasă. Maica Teodosia considera că 


prin condamnarea maicutei [Veronica n.n.] s-a condamnat în fond creştinismul 
ca formă, ca ideologie, iar în formă - pe fata, creştinismul practic. Căci ce este 
altceva decât practica creştină a primi pe cei străini, a ajuta pe cei bolnavi, a 
ridica din noroi pe cei păcătoşi, a le arăta calea spre cer, a şterge lacrimile celor 
ce plâng, a mărturisi cu curaj credința creştinească într-un timp când atâția 
oameni se tem de a intra într-o biserică sau de a-şi face semnul sfintei cruci? Ne 
mângâiem însă cu cuvintele sfântului apostol Petru din Scrisoarea Intâi: „Dar 
nimeni dintre voi să nu sufere ca ucigaş sau hot, sau răufăcător, sau ca intri- 
gant, în schimb, dacă [suferă] ca un creştin, să nu se ruşineze, ci să-l preamă- 
rească pe Dumnezeu pentru că poartă acest nume, (1Pt 4,15-16). 


Subliniind că la Vladimireşti doar s-au respectat în mod consecvent 
principiile creştine, iar represiunea declanşată este îndreptată împotriva 
credinței, Maica Teodosia aduce noi argumente şi precizări în ceea ce pri- 
veşte limitele raportului dintre statul ateu şi Biserică: 


TIPS PATRIARH «JUSTINIAN, Atitudinea Bisericii Ortodoxe Române fata de regimul demo- 
crației populare, în Cultele..., 105-125. Trebuie subliniat că în lucrarea respectivă subscriu 
şi reprezentanţii următoarelor culte: Biserica Reformată, Biserica Evanghelică, Cultul 
Mozaic, Biserica Armeană, Uniunea Baptistă (ibidem, 127-147). 

8 http://www.geocities.com/oficial1/teodosia.html. 

În epistola a doua a sfântului apostol Petru se spune: „Mai înainte de toate, să 
ştiţi că vor veni în zilele de pe urmă batjocoritori sarcastici care trăiesc dupa 
propriile lor pofte şi vor spune: Unde este promisiunea venirii lui? lată, părin- 
tii voştri au murit şi toate rămân aşa cum erau la începutul creaţiei” (2Pt 3,3-4). 


In Scrisoarea a doua a sfântului loan Teologul scrie: 


Mulţi înşelători, care nu-l mărturisesc pe Isus Cristos, venit în trup, au apărut 
în lume; acesta este înşelătorul şi Anticristul. Aveţi grijă de voi înşivă, ca să nu 
pierdeţi ceea ce ati lucrat, ci să primiţi întreaga răsplată. Oricine trece peste şi 
nu rămâne în învățătura lui Cristos nu-l are pe Dumnezeu. Cine rămâne în 
învățătură îi are şi pe Tatăl, şi pe Fiul. Dacă vine cineva la voi şi nu aduce 
această învățătură, să nu-l primiţi în casă şi să nu-l salutati, pentru că cine îl 
salută se face părtaş de faptele lui rele (2In 1,7-11). 


Profetul Daniel proroceste în capitolul al XI-lea despre un împărat ce se 
va ridica în „zilele de apoi”: 


Va veni un batjocoritor care nu avusese nici un drept la vrednicia împărătească 
şi se va ridica şi se va trufi împotriva oricărui Dumnezeu şi împotriva Dumne- 
zeului Dumnezeilor. Va grăi cuvinte de necrezut şi nu va lua aminte la Dumne- 
zeul părinţilor lui şi nici la Dumnezeul plăcut femeilor şi nu va băga în seamă 
pe nici un alt Dumnezeu, căci el se va ridica deasupra tuturor; iar poporul care 
va cunoaşte pe Dumnezeul său va rămâne statornic şi cei mai înţelepţi din popor 
invata-vor pe cei multi, dar ei vor cădea o bucată de vreme de sabie, de foc, de 
temniță şi de pustiire. 


Mai sunt şi alte locuri din Sfânta Scriptură care ne arată semnele „zile- 
lor de apoi”, dar să ne mulțumim deocamdată cu cele citate mai sus, care 
sunt destul de grăitoare. De vrea cineva să cerceteze dacă au venit sau nu 
batjocoritorii, amăgitorii sau anticriştii, dacă s-au ridicat aceia care nu 
bagă în seamă pe nici un Dumnezeu, căci s-au ridicat deasupra tuturor, să 
citească cu atenţie cartea „Despre credinţa în Dumnezeu” de Gurev şi alte 
cărți scrise de materialişti atei, după care s-a inspirat Gurev şi le-a făcut 
rezumatul în cartea sa, şi-i va vedea insirati pe toți fruntaşii batjocoritori- 
lor, pe toți inaintemergatorii, pe proorocii lui Anticrist batjocorind şi hu- 
lind pe întrecute pe Dumnezeu, Biserica, creştinismul, rugăciunea. Citiţi şi 
cartea de istorie de clasa a V-a elementară şi vedeţi ce învață despre cresti- 
nism şi despre Cristos copiii sec. al XX-lea şi spuneţi dacă a venit sau nu 
lumea anticristilor®. În aceste condiţii, atitudinea credincioşilor trebuie să 
fie clară: respectând puterea politică, nu trebuie în acelaşi timp să afirme 
ceva care ar fi împotriva învățăturii lui Cristos: „Ştiut este de toată lumea 
că cei care au venit la noi în aceste vremuri nu aduc cu ei învățătura lui 
Isus Cristos, ci o învățătură exact contrară, care se ridică împotriva lui”. 


° http://www.geocities.com/oficial1/teodosia.html. 

Acelaşi sfânt apostol Paul, care a spus să ne supunem stăpânirii (dati 
celui cu darea dare, celui cu dijma dijmă), a mai spus în Scrisoarea a doua 
către Corinteni: „Nu vă injugati la acelaşi jug cu cei necredinciosi. Căci ce 
legătură este între justificare şi nelegiuire? Sau ce comuniune este între 
lumină şi întuneric? Ce acord poate fi între Cristos şi Beliar? Sau ce relație 
este între un credincios şi un necredincios?” (2Cor 6,14-15) 

Cuvântul Domnului a fost şi este actual oricând: „Nimeni nu poate sluji 
la doi stăpâni - şi lui Dumnezeu, şi mamonei”. A nu tine seamă de aceste 
cuvinte ale Mântuitorului şi ale sfântului apostol Paul înseamnă a face 
compromisuri ruşinoase pentru Biserică, înseamnă că ai început să dai 
înapoi tot câte un pas în fața acelora care se conduc după lozinca: „Să înce- 
pem cu puţin ca să ajungem la mult!”. 

A nu observa unde duce această vicleană diplomaţie şi de unde începe 
putinul şi care este multul la care vrea să se ajungă înseamnă a fi cel putin 
un căldicel, dacă nu chiar rece şi vânzător”. 

Rupând astfel vălul țesut cu grijă de către autorităţi, maica Teodosia le 
dădea credincioşilor exemplul Mănăstirii Vladimiresti: 

Conducerea şi obştea mănăstirii de la Vladimireşti au dat Cezarului ce era al 

lui, a dat celor cu cota cotă, celor cu darea dare, celor cu planul plan şi depăşi- 

rea lui, dar osanale şi „Bine ati venit!” n-a strigat celor ce au venit aducând o 

învățătură contrară Bisericii, celor care găseau pricină de poticnire în faptul că 

maica Veronica spune credincioşilor că este Dumnezeu, nici celor ce nu le plă- 
cea că pe clopotnița noastră era scris: „Nimic fără Dumnezeu!” Acestea nu le-am 
făcut, ca să nu ne facem în continuare părtaşi la fărădelegile lor, căci îl avem 
patron şi sfătuitor pe sfântul Ioan evanghelistul şi ținem seamă de sfaturile lui”. 


Afirmațiile maicii Teodosia arată foarte bine faptul că regimul comunist 
din România nu s-a amestecat în viata cultelor numai când venea vorba de 
chestiuni de natură politică, ci a căutat să împiedice manifestarea religiei 
în formele ei vii, fapte care pot fi considerate în mod indubitabil persecuții 
religioase. Situaţia este valabilă şi în cazul altor culte, cu un anumit speci- 
fic în cazul Bisericii Catolice, care include în spaţiul credinței idei care în 
cazul altor confesiuni fac parte din domeniul juridic. 

În acest context, Scrima redactează eseul „Simple reflecții despre comu- 
nism”, rămas inedit până de curând. În esenţă, textul este o critică la adresa 
ideologiei comuniste şi o încercare de înțelegere a modului în care Biserica 
Ortodoxă Română a căutat să răspundă în fata acestei uriaşe provocări. 
Iată câteva fragmente: 


1 http://www.geocities.com/oficial1/teodosia.html. 
1 http://hwww.geocities.com/oficial1/teodosia.html. 

S-ar putea spune că, într-o încercare supremă şi monstruoasă, [comunismul] ia 
asupra lui şi concentrează în el toate păcatele lumii, însă nu pentru a o mântui, 
ci pentru a o duce la pierzanie. Dar astfel el oferă conştiinţei creştine oglinda 
întunecată a propriei ei imagini, locul în care aceasta îşi poate contempla căde- 
rea. La un moment dat, suntem, aşadar, ispititi de o ultima perplexitate. Se 
cuvine să urâm comunismul ori să-i fim recunoscători? Singurul răspuns crea- 
tor şi biruitor se află în atitudinea creştină a cunoaşterii adevărului cristic, în 
care toate sunt văzute, înțelese şi asumate în Dumnezeu... 


O dată ce comunismul a fost înțeles ca problemă de esență duhovnicească, 
răspunsul adecvat a fost Duhul însuşi, viața duhovnicească în Biserică. O 
lămurire se impune. Ortodoxia a conceput mereu şi a înfăptuit viata creş- 
tina drept viata duhovnicească, drept realitatea relației şi comuniunii 
noastre cu Dumnezeu. Departe de evadare şi fugă, spiritualitatea reprezin- 
tă viata creştină firească, hărăzită să aducă în această lume prezenţa reală 
a lui Dumnezeu, care nu este din această lume... 

Biserica Ortodoxă Română nu era imaculată, nepătată şi fără vicii. 
Departe de aşa ceva... Din fericire pentru Ortodoxie, ea nu a pierdut nici- 
odată evidența prezenţei pure şi sacre a Sfântului Duh în Biserică. Această 
fidelitate discretă numai lui Dumnezeu, păstrată dincolo de decadenta isto- 
rica (sau poate tocmai prin această decadenta), a îngăduit ca răspunsul 
adus comunismului să fie total şi eficace. A fost de ajuns ca membrii Bise- 
ricii să se întoarcă spre Biserica lor pentru a fi regenerati prin Biserică şi 
Biserica o dată cu ei. Vechiul miracol al creştinismului devenea limpede 
pentru toți: Biserica este indestructibilă, fiindcă poartă în ea însăşi duhul 
regenerării ei, care se numeşte Sfântul Duh şi care ridică Biserica, cu con- 
ditia ca aceasta să i se restituie lui, şi nu altui duh. 

Mai târziu, în lume, Arsenie Boca era adesea ispitit să vorbească despre 
politică, Biserică şi comunism. Răspunsurile au fost, de fiecare dată, cum 
nu s-au aşteptat informatorii. Astfel, în anul 1967, Boca îi răspundea infor- 
matorului „Rafael”: 


Eu n-am făcut politică niciodată şi nici nu voi face. Mă voi încadra şi voi respecta 
legile țării, dându-mi exemplu din Biblie, când la Isus au venit evrei cu o moneda 
cu efigia împăratului, voind să vadă ce spune. Isus a spus: dati Cezarului ce-i al 
Cezarului şi lui Dumnezeu ce-i al lui Dumnezeu. 


Mai multe lucruri a spus părintele în dialogul său cu „Vicol Tatiana”, 
din anul 1967: 


Conducerii de astăzi nu-i trebuie mănăstiri. Ei au lăsat câteva mănăstiri isto- 
rice şi atât. Ei vor ajunge să cuprindă întreg pământul şi vor conduce lumea. 
Până atunci va fi bine cu noi. Atunci se va vedea care este creştin adevărat, că 
va răbda toate. Care nu, va cădea în valul lumii. Eu (informatoarea) am zis: eu 

nu cred că vor ajunge să cuprindă tot pământul, mai ales că sunt oameni fara 
credință. Arsenie Boca a răspuns: Sunt ingaduiti de Dumnezeu şi le ajută să 
pună stăpânire pe întreg globul pământesc (...). Nu te pune cu ei rău, ci să fii 
credincioasă, că Dumnezeu este în orice loc, la Ierusalim ca şi la noi. Căci Bise- 
rica din inima noastră nimeni nu o poate dărâma. (...) Dumnezeu cere de la noi 
faptele şi sufletele, atât. Trebuie să fim dezbracati de orice şi numai pe Dumne- 
zeu să-l avem în suflet. 


STRATEGII ALE PATRIARHULUI JUSTINIAN MARINA 
PENTRU ORGANIZAREA ŞI DEZVOLTAREA _ 
MONAHISMULUI ORTODOX IN PERIOADA COMUNISTA 


Dr. Adrian Nicolae PETCU, 
Bucureşti 


Una dintre temele importante din activitatea patriarhului român Justi- 
nian Marina este cea a monahismului. Nu reprezenta o temă nouă între 
problemele cu care se confrunta Biserica Ortodoxă în perioada comunistă, 
ci una chiar prea mult discutată în perioada interbelică şi ale cărei neajun- 
suri fuseseră provocate şi generalizate în secolul XIX, sub influența curen- 
tului revoluționar francez secularizant. Formarea şi consolidarea statului 
român modern au necesitat o reaşezare a instituției Bisericii în noul cadru 
politic. Însă aceasta cunoscuse influența poate putin păgubitoare a perioa- 
dei fanariote, atunci când, în cazul monahismului, mănăstirile închinate 
erau conduse de călugări greci, majoritatea proveniţi din spaţiul otoman. 
Prezenţa acestor greci a fost unul dintre motivele invocate de promotorii 
curentului revoluționar francez, intelectuali şcoliți la Paris, de menţinere 
în obscurantism a societăţii care cunoştea transformările modernității. Nu 
de puţine ori, unii politicieni liberali arătau că însăşi Biserica, căzută sub 
influența acestor greci, ar tine pe loc reformele pe care societatea româ- 
nească trebuia să le cunoască. Din această privire nu prea favorabilă Biseri- 
cii, cel mai mult de suferit a avut monahismul ortodox. Lovitura a fost data 
în vremea domnitorului Alexandru I. Cuza; printr-o serie de acte normative, 
factorul politic îşi impunea actul decizional în conducerea Bisericii, iar mănăs- 
tirile închinate la locurile sfinte, dar şi multe altele neînchinate aveau să 
fie lipsite de proprietăţile funciare. Lipsite de baza materială, majoritatea 
mănăstirilor s-au pustiit de vieţuitori, ajungând în părăsire, astfel încât la 
începutul sec. al XX-lea mai existau doar câteva care abia funcționau. 

Problema monahală în România a fost rediscutată în perioada interbe- 
lică, atunci când statul român se întregise în granițele sale, iar factorul 
politic era decis să abordeze toate palierele societăţii. S-au adus nenumă- 
rate soluții, s-au ținut dezbateri, s-au întocmit proiecte, unele aplicându-se 
în câteva episcopii ale Patriarhiei Române, dar Biserica a cerut permanent 
restituirea cel puţin parţială a fondului funciar, tocmai pentru a reface o 
parte dintre mănăstirile considerate monumente cu o semnificație aparte 
în Istoria Românilor. A început războiul, iar problema monahală a fost 
suspendată temporar, însă avea să fie redeschisă în vremea guvernării 

legionare, apoi antonesciene, factorul politic insistând pentru impunerea 
unui model monahal de organizare care să se aplice în mod unitar şi la nivel 
național. 

După Al Doilea Război Mondial, problema monahală avea să fie reluată, 
însă de acum factorul mobilizator îl reprezenta chiar Biserica. lar acest 
lucru îl făcea în contextul modificării cadrului legislativ privitor la culte, 
determinat de noul regim politic care se instalase după 6 martie 1945. Însă 
inițiativa o va prelua regimul comunist, care nu făcea altceva decât să preia 
proiectele discutate în perioada interbelică şi să le adapteze la noul tipar 
politic. 

În această atmosferă politică şi care pentru Biserică se vedea total nefa- 
vorabilă, un rol important avea să-l joace patriarhul Justinian Marina. De 
la bun început, fostul preot Ion Marina din Râmnicu Vâlcea era văzut ca 
acel „popă de tara”, cum îl numeau chiar unii dintre preoți români cu gre- 
utate în mediul teologic, ca unul care venea la Bucureşti să ajungă cât mai 
sus în ierarhia ortodoxă. Acest calificativ, alături de altele, avea să fie pre- 
luat şi propagat la vremea aceea, fără a se cunoaşte însă activitatea dusă 
de noul ierarh în folosul Bisericii. Cu prestigiul acumulat în experiența de 
slujitor al Bisericii în perioada interbelică la Râmnicu Vâlcea de lider al 
preotimii oltene şi militant al Partidului Ţărănesc condus de Iuliu Maniu 
şi Ion Mihalache, în 1940, preotul Marina dorea să ocupe un post de epis- 
cop în Oltenia lui dragă. Nu a reuşit, cum, de altfel, s-a întâmplat şi la 
alegerile eparhiale din 1943. Prin urmare, în 1945, când avea să ajungă 
arhiereu vicar la Iasi, intrarea lui în ierarhia ortodoxă era pe deplin justi- 
ficată, dincolo de faptul că reuşise cu un sprijin politic din partea unui 
Gheorghiu-Dej, care devenise liderul Partidului Comunist din România. 
Astfel, arhiereul Justinian era văzut ca un „cal troian” al comuniştilor în 
Biserică, mai ales că va fi susținut să ajungă până în treapta de mitropolit 
al Moldovei, care, potrivit normativelor bisericeşti, reprezenta rolul de loc- 
tiitor de patriarh al Bisericii Ortodoxe Române. 

Aceasta se pare că era părerea românilor în acea vreme, după cum rapor- 
tau chiar şi diplomaţii străini acreditați la Bucureşti. Însă imaginea atitu- 
dinii statului sovietic față de Biserică, propagată în perioada interbelică, 
era atât de bine întipărită în mințile românilor, încât le venea greu să creadă 
că viitorul Bisericii ar putea fi altfel. Printre puţinii români care au înțeles 
că totuşi atitudinea statului sovietic față de Biserică se schimbase a fost 
arhiereul Justinian Marina şi, astfel, el a fost determinat să continue acti- 
vitatea în folosul Bisericii, având ca sprijin politic chiar unul venit din 
partea unui comunist cum era Gheorghiu-Dej. Cu toţi rivalii de care s-a 
lovit, unii susținuți chiar de alți membri marcanți ai Partidului Comunist, 
în iunie 1948, Justinian Marina ajungea cel de-al treilea patriarh al Bisericii 

Ortodoxe Române. Pentru autorităţile comuniste era considerat ca un cola- 
borator de nădejde, dar pentru duşmanii regimului era văzut ca unul care 
va duce Biserica la pierzanie. lar acest lucru a fost propagat chiar şi in 
Occident. În 1949, doi preoți români fugiți din România ajung în Occident 
pentru a arăta că totuşi mai este cineva în Biserica Ortodoxă Română care 
doreşte libertatea, distrugerea regimului comunist şi venirea în tara a 
americanilor eliberatori, toate acestea fiind afirmate la Radio Londra. Mai 
mult, aceştia considerau că, dacă Apusul nu va salva România de ciuma 
comunistă, atunci chiar şi Biserica poate fi distrusă, precum în Rusia, deoa- 
rece aceasta era condusă de un patriarh considerat „roşu” şi supus Mosco- 
vei ca un „Sovrompatriarh”. Cel care făcea astfel de afirmaţii era preotul 
Florian Gâldău, fost slujitor al Bisericii Batiştei din Capitală. Al doilea, 
care va ajunge episcop al românilor din emigrație cu sprijinul statului englez, 
era Victor Leu, fiul episcopului-martir Grigore Leu al Huşilor. Aceste acu- 
zatii la adresa patriarhului Justinian aveau să fie preluate şi propagate in 
mediul exilului românesc, cu reverberatii până astăzi. 

Aceasta era imaginea patriarhului Justinian cunoscută tuturora. Totuşi, 
care era realitatea? O realitate total inversă este cea redată de documentele 
epocii, mai ales de cele ale fostelor servicii de represiune, care ne-au fost 
mai mult accesibile spre cercetare. Chiar într-un document din 1949, întoc- 
mit de Direcţia Generală a Securităţii Poporului, se arată cum, 


deşi lumea democratică pusese mari nădejdi în buna credință a patriarhului 
Justinian, prin comportarea sa după alegerea ca patriarh, a izbutit să dezamă- 
gească pe toți cei care l-au sprijinit. Ca arhiereu vicar şi apoi ca mitropolit, a 
fost pe linie democratică, schimbarea de front a făcut-o abia după alegerea sa 
ca patriarh. Atitudinea sa prezentă este absolut incorectă, atât din punct de 
vedere politic, cât şi din punct de vedere material, jucând pe două tablouri. 


Aşa se spunea într-o sinteză informativă a Securităţii, iar aceste infor- 
matii se confirmă în zeci şi sute de documente întocmite şi folosite de fos- 
tele organe de represiune. 

Aceeaşi atitudine o avea patriarhul Justinian şi în problema monahală. 
Documentele Securităţii arată cum întâistătătorul român declanşase chiar 
din 1949 o amplă politică de reorganizare a monahismului ortodox româ- 
nesc. Potrivit acestor documente, dar şi altor surse de provenienţă biseri- 
cească, patriarhul începuse un proces de repopulare şi înduhovnicire a mănăs- 
tirilor moldave, prin mutarea unor călugări în frunte cu marele duhovnic 
Cleopa Ilie la Mănăstirea Slatina din județul Suceava, pe care autoritățile 
statului doreau să o transforme în spital. Noua comunitate monahală urma 
cu strictețe un program de activitate după regula Sf. Teodor Studitul, la care 
aderau tot mai mult, în special, tineri monahi intelectuali. Iniţiativa patri- 
arhului va lua amploare prin extinderea acestui fenomen la mai multe 

manastiri din nordul Moldovei, care trebuiau sa asculte de arhimandritul 
Cleopa Ilie. Acest proiect nu va funcționa prea mult, deoarece, încă din 
1952, Securitatea, care încerca să controleze informativ şi să anihileze orice 
fenomen de acest gen, a trecut la măsuri drastice prin perchezitii la Mănăs- 
tirea Slatina şi reținerea unor călugări, inclusiv a părintelui Cleopa. Astfel, 
fenomenul monahal de la Slatina era stopat. Însă patriarhul Justinian nu 
putea renunța atât de uşor. Proiectul său de reorganizare a monahismului 
românesc era mai mare. Încă din 1948 el a trecut la înființarea unor semi- 
narii monahale la Neamţ pentru călugări şi la Agapia pentru călugărițe. 
Scopul lui era de a forma cadre de elită în rândul monahilor, care să consti- 
tuie armata de viitor a monahismului românesc. Pentru aceasta, la Neamţ, 
i-a adus ca profesori, mai ales, pe arhiereii care îşi pierduseră posturile de 
vicari în urma noilor acte normative bisericeşti impuse de autoritățile sta- 
tului. Apoi, asigurând tot necesarul pentru buna funcţionare a acestor şcoli, 
în parte chiar cu sprijinul autorităţilor statului, le-a deschis, în speranța 
formării a tot mai multe promoţii de monahi absolvenți ai unui seminar 
teologic. 

Tot patriarhul Justinian şi-a îndreptat privirea către acei călugări care 
nu aveau studii gimnaziale, pentru aceştia organizând în unele mănăstiri 
acele şcoli monahale cu durată de doi ani. Însă poate cel mai mult şi inedit 
deopotrivă a susținut Justinian ca monahii şi monahiile să urmeze Institu- 
tul Teologic de grad universitar şi chiar să susțină doctorate. lar această 
inițiativă a luat amploare, încât spre sfârşitul anilor '50 organele de repre- 
siune erau alarmate de participarea masivă a monahilor în aceste foruri de 
învățământ teologic. 

Un alt punct important din proiectul monahal al patriarhului Justinian 
a fost asigurarea unei baze materiale pentru mănăstiri. Cum acestea nu 
mai aveau şi nici nu puteau spera la un fond funciar, atunci patriarhul a 
trecut la organizarea unor ateliere meşteşugăreşti, numite cooperative, în 
care călugări şi călugărițe, după îndeplinirea îndatoririlor monahale, lucrau 
la diferite produse finite care urmau să fie achiziționate de autorităţile 
statului. Era astfel şi o replică la acuzaţiile frecvente venite din partea 
politicului, in care monahii erau văzuți ca nişte paraziți sau intretinuti ai 
societății. Astfel, prin proiectul patriarhului Justinian, în mănăstiri se 
aplica principiul „ora et labora”, care funcţiona cu succes şi în alte spaţii 
ale creştinismului. 

Pentru proiectul său, Justinian şi-a creat cadrul legal prin adoptarea, în 
1950, de către Sf. Sinod al Bisericii Ortodoxe Române, a unui regulament 
de funcționare a mănăstirilor, ca parte a întregului codex de acte normative 
bisericeşti adoptate în perioada 1949-1952. 

Tot Justinian s-a preocupat de reabilitarea unor construcții bisericeşti 
monahale, în special biserici, pe care le-a redat cultului. Iar acolo unde nu 
a putut înființa mănăstiri, a organizat fostele aşezăminte monahale fie ca 
azile pentru monahii sau monahiile bătrâni/bătrâne, fie le-a amenajat ca 
spaţii pentru învățământul teologic, cum a fost cel de la Curtea de Argeş, 
sau atelierele Institutului Biblic şi de Misiune, care se desfăşurau la Schi- 
tul Maicilor sau Mănăstirea Antim din Capitală. Totul, pentru ca statul să 
nu preia spaţiile fostelor mănăstiri ortodoxe. 

Cu toate piedicile impuse de autorităţile statului, patriarhul Justinian 
a încercat să extindă tot mai mult fenomenul monahal promovat de arhi- 
mandritul Cleopa, care avea o ascendență morală şi duhovnicească mare în 
rândul monahilor români. Cu ajutorul acestuia, a numit stareţ şi a refăcut 
Mănăstirea Putna a voievodului Ştefan cel Mare şi Sfânt. Apoi i-a încre- 
dintat mai multe misiuni duhovniceşti, cu aprobarea organelor Ministeru- 
lui de Interne, la mai multe mănăstiri din jurul Capitalei, pentru ca ulterior, 
urmând modelul patriarhului, mitropolitul Vasile Lăzărescu de la Timişoara 
şi episcopul Andrei Magieru de la Arad să-l cheme pe părintele Cleopa să 
pună rânduială şi să încurajeze sufleteşte mai multe mănăstiri din zona 
Banatului. Astfel că părintele Cleopa a reprezentat un factor extrem de 
prețios în planul de reorganizare a monahismului promovat de patriarh, 
dovadă că, de fiecare dată când acesta era arestat de Securitate sau de câte 
ori fugea în munți, Justinian intervenea la puterea politică pentru reabili- 
tarea lui. 

Dezvoltarea acestui fenomen monahal, mai ales sub influența părinte- 
lui Cleopa, mărirea considerabilă a numărului de monahi după Al Doilea 
Război Mondial, dezvoltarea economică a aşezămintelor monahale, crea- 
rea unei elite monahale prin formarea în învățământul de specialitate, toate 
acestea au atras atenția organelor de Securitate. Încă din 1955, ministrul 
de Interne Alexandru Drăghici intocmea pe mai multe pagini un referat în 
care trasa un tablou al situaţiei monahale, în care evidenția comportamen- 
tul duşmănos al celor care se rugau permanent în aşezămintele Bisericii. 
În finalul documentului, acesta propunea diminuarea drastică a monahilor 
prin excluderea din monahism, interzicerea frecventării seminariilor şi insti- 
tutelor teologice, închiderea atelierelor meşteşugăreşti, anihilarea a tot ce 
presupunea perpetuarea şi extinderea fenomenului monahal. Însă în 1956 
a venit revoluția de la Budapesta, iar propunerile ministrului de Interne 
din acea vreme au fost amânate. 

Rezolvarea chestiunii maghiare prin intervenția brutală a sovieticilor a 
creat condițiile începerii unei noi campanii ateiste de către moştenitorul 
regimului stalinist din Rusia: Nichita Hruşciov. lar această inițiativă a fost 
preluată de statul român, care în 1958 redeschidea chestiunea monahală. 

Presiunile la care a fost supusă conducerea Bisericii Ortodoxe Române 
pentru aplicarea propunerilor menționate mai sus nu au avut sorți de 
izbândă, mai ales în fata patriarhului Justinian, care într-o şedinţă a Sf. 
Sinod al BOR din decembrie 1958 refuza categoric să accepte vreun com- 
promis în fața reprezentantului guvernamental. Justinian era ferm pe pozi- 
tie, afirmând că este nevoie de o reformă în monahism, însă aceasta trebuie 
făcută de instituţiile bisericeşti, nu de statul care nu poate înțelege această 
problemă. 

Din acest moment, statul a trecut de la presiuni la măsuri. A trecut la 
arestări masive, fiind vizati, mai ales, cei din jurul patriarhului, tocmai 
pentru a-l determina să cedeze. Au fost arestați preoți, călugări, profesori 
de teologie, în loturi precum „Rugul Aprins”, „Viforâta”, „Ilarion Felea”, 
toate acestea şi multi alti slujitori ai Bisericii fiind consideraţi ca făcând 
parte dintr-o conspirație în frunte cu cel care trădase interesele regimului, 
anume patriarhul Justinian Marina. Cu toate acestea, patriarhul nu a cedat, 
conştient că, dacă se va lăsa înduplecat prin astfel de presiuni, vor rămâne 
urme adânci în viata Bisericii şi care foarte greu vor mai putea fi reparate. 

Cei din conducerea de partid şi de stat erau conştienţi că Justinian nu 
va ceda şi atunci au luat inițiativa în totalitate, trecând la adoptarea în 
noiembrie 1959 a unui decret, cunoscut cu nr. 410, prin care toți monahii 
până la vârsta de 55 de ani şi monahiile până la 50 de ani să nu mai intre 
în monahism, ci numai cei cu studii teologice şi cu aprobare guvernamen- 
tală. Mai gravă pentru monahism era aplicarea retroactivă a acestui decret, 
ceea ce presupunea ca toți cei aflați în mănăstiri şi care îndeplineau condi- 
tiile actului normativ să fie excluşi. A fost poate cea mai grea lovitură data 
Bisericii de către regimul comunist. 

Interesant este că, şi de această dată, patriarhul a încercat să aplice 
noua decizie politică printr-o atitudine care să folosească tot mai mult mona- 
hismului la care tinea atât de mult. El a interpretat legea ca având un carac- 
ter temporar, încurajând călugării să nu plece din mănăstiri, deoarece se 
va reveni curând asupra deciziei politice. Apoi, patriarhul Justinian consi- 
dera că cei care absolviseră şcolile monahale de doi ani, pe lângă cele teolo- 
gice, nu sunt prevăzuţi în decret, deci pot rămâne în monahism. În al trei- 
lea rând, Justinian refuza să desființeze mănăstirile pe care le considera ca 
fiind mândria Bisericii, deoarece, motiva el, nu are ce mai arăta delegatii- 
lor bisericeşti venite din străinătate. Toate aceste refuzuri motivate de 
Justinian nu puteau fi acceptate de autorități, în special de Securitate, 
care urmăreau pas cu pas tot ceea ce făcea întâistătătorul român. Aşa se 
face că, potrivit unui bilanț întocmit de Securitate în 1963, deci la patru 
ani de la adoptarea decretului de prigonire a monahilor, in arhiepiscopia 
condusă de patriarh rămăseseră în monahism 254 de călugări şi călugărițe, 


STRATEGII ALE PATRIARHULUI JUSTINIAN MARINA... 107 


pe care autorităţile îi viza pentru excludere. lar mai grav era faptul că, la 
nivelul întregii Biserici Ortodoxe Române, datorită atitudinii manifestate 
de patriarh, în monahism rămăseseră chiar 700 de călugări. Erau, desigur, 
cifre alarmante pentru autorităţile statului, care au încercat permanent, 
până în 1989, să menţină un prag cât mai diminuat al numărului de monahi 
ortodocşi români. În acelaşi timp, patriarhul căuta să-i readucă în mona- 
hism pe călugării care fuseseră obligaţi să iasă din mănăstiri, prin angaja- 
rea lor în diferite posturi cu atribuţii în jurul unor biserici-monumente 
istorice sau în diferite responsabilităţi bisericeşti. Deopotrivă, au fost mulți 
călugări excluşi, care şi-au continuat viața în lume, dar, încurajați de însuşi 
patriarhul Justinian, au respectat jurămintele depuse la intrarea în viața 
monahicească. Alături de readucerea unor monahi în aşezămintele mona- 
hale, Justinian chiar a reuşit redeschiderea unor mănăstiri pe care autori- 
tatile le închiseseră. Cu răbdare şi cu mult tact în relația cu autorităţile 
statului, Justinian a reuşit ca, treptat, o parte dintre aşezămintele închise, 
pentru a nu fi confiscate, să fie date în grija bisericilor parohiale din apro- 
piere, apoi să le redeschidă ca schituri ale unor mănăstiri mari, în care 
erau numiți monahii excluşi prin aplicarea Decretului nr. 410. 

A fost poate geniul patriarhului Justinian de a încerca atât reformarea, 
cât, mai ales, adaptarea monahismului ortodox la situaţia politică a Româ- 
niei de după 1945. A încercat, în parte a reuşit, iar pentru dârzenia lui de 
a susține monahismul pe principiile tradiţiei ortodoxe şi a canoanelor, de 
multe ori a fost apreciat în nenumăratele vizite efectuate de delegaţii stră- 
ine în România. Cu ocazia vizitei particulare în România, din noiembrie 
1967, cardinalul Franz Konig, primatul Austriei, arăta că „Biserica Romano- 
Catolică din Austria se află într-o situaţie mai putin bună decât cea a Bise- 
ricii Ortodoxe Române”. Erau, desigur, primele contacte din Biserica Orto- 
doxă Română şi Biserica Romei, iar catolicii începeau să cunoască faptele 
patriarhului Justinian Marina. 


RUGACIUNEA SI CADEREA COMUNISMULUI 


Pr. Prof. Dr. Wilhelm DANCA 
laşi 


Introducere 


Încercând să surprindă duritatea evenimentelor din decembrie 1989, 
dar şi iluziile postcomuniste care au făcut multe victime printre noi, Cor- 
neliu Porumboiu se întreabă în filmul său din 2006: A fost sau n-a fost? 
Adică a fost sau n-a fost revoluţie? Intr-adevăr, aceasta este întrebarea: a 
fost revoluţie în oraşul nostru sau în tara noastră? Unii spun că da, alții că 
nu a fost; unii susțin că am avut de-a face cu o lovitură de stat, alţii că a 
fost un fel de revoltă populară orchestrată de forțe secrete internaţionale. 
În sfârşit, alţii, dar foarte puţini, spun că am avut de-a face cu o minune. 
Da, poate că acele evenimente au avut câte ceva din toate acestea, însă 
dacă revoluţie, lovitură de stat şi revoltă populară controlată înseamnă 
ceva premeditat, organizat şi executat potrivit unui plan de mai înainte, 
evenimentele din decembrie 1989, cel puţin în faza lor incipientă, erau 
departe de a fi aşa ceva. 

Cine poate îşi aduce aminte că, înainte de sfârşitul anului 1989, pe stră- 
zile centrale ale Bucureştiului erau securişti şi milițieni din 25 în 25 de 
metri. Prezenţa lor trezea un sentiment de frică teribilă, astfel încât primii 
care au ieşit la demonstrație împotriva lui Ceauşescu au fost puţini şi 
păreau că sunt aduşi de cineva, nu că ar fi ieşti din proprie iniţiativă. Ori- 
cum, nu în toate oraşele şi nu toată lumea a ieşit atunci în stradă. De aceea, 
sunt înclinat să cred că atunci s-a întâmplat ceva cu voia Bunului Dumne- 
zeu, că a fost un fel de incizie a sacrului în timpul profan, că a avut loc o 
minune. Desigur, Dumnezeu nu a intervenit direct în evoluția evenimente- 
lor, însă a fost clar o victorie a valorilor spirituale asupra idealurilor mate- 
rialiste şi ateiste. 

Pornind de la strigătul tinerilor din acele zile — Vom muri şi vom fi liberi! 
-, dar şi de la rugăciunile şi cântecele lor religioase rostite în piețele publice 
— Tatăl nostru, Cu noi este Dumnezeu —, Doina Cornea, o cunoscută figura 
a rezistenței anticomuniste din tara noastră, a definit evenimentele din 
decembrie 1989 drept o minune sau un dar al lui Dumnezeu. Sensul aces- 
tor expresii este că atunci am asistat la „o izbândă neaşteptată a forței 
spiritului asupra forței brutale, a libertăţii interioare asupra terorii 
comuniste”. Într-un anumit fel, afirmaţiile Doinei Cornea nu surprind, 


1 D. CORNEA, Puterea fragilităţii (1991), Humanitas, Bucuresti 2006, 263. 

pentru că era catolică şi niciodată nu s-a dezis de credința ei. Totuşi, pen- 
tru a înțelege mai bine cuvântul miracol sau minune în raport cu eveni- 
mentele din decembrie 1989, ar trebui câteva nuantari. 

Mai întâi, căderea comunismului s-a datorat mai multor factori. Potri- 
vit lui loan Paul al II-lea, falimentul marxismului a fost provocat de cel 
puţin doi factori, unul material şi altul spiritual. Socialismul s-a prăbuşit 
datorită contradictiilor pe care le conţinea structura interioară a marxis- 
mului, o doctrină filozofico-politică ce a refuzat existența autonomă şi valoa- 
rea moralei, dreptului, culturii şi religiei, reducând total omul la sfera eco- 
nomicului şi a satisfacerii nevoilor materiale?. Totodată, „lupta care a adus 
la schimbările din 1989 a cerut luciditate, moderație, suferințe şi jertfe; 
într-un anume sens, ea s-a născut din rugăciune (s.n.) şi ar fi fost de negân- 
dit fără o încredere nelimitată în Dumnezeu, Stăpânul istoriei, care tine în 
mână inima omului”?’. Cardinalul Joseph Ratzinger a spus că trei factori 
au dus la cotitura istorică din 1989: primul este falimentul material al sis- 
temului marxist tocmai în domeniul cu care se lăuda cel mai mult, şi anume 
cel economic şi social; al doilea este puterea religiei, care era considerată 
de marxisti ca superstiție şi forma de oprimare, însă s-a dovedit că este 
autentică formă de libertate, adevărată putere socială care relativizează 
puterea dominantă: religia a revărsat în oameni acele energii spirituale 
care, in cele din urmă, au fost mai puternice decât violențele fizice; în fine, 
al treilea e mult diferit de primele două, şi anume influența mass-media, 
care s-a demonstrat a fi un puternic factor de destabilizare a dictaturilor‘*. 

Apoi, căderea comunismului a fost provocată, în principal, de forțele 
spirituale şi, în subsidiar, de cele materiale. Într-adevăr, „strigătul libertă- 
tii a fost mai înalt şi mai puternic decât zidul care trebuia să o tina prizo- 
nieră. Şi, chiar dacă nu ne este îngăduit să spunem că a fost o intervenţie 
directă a lui Dumnezeu, rămâne valabil faptul totuşi că credinţa în El sau 
cel putin întrebarea legată de El au avut o importanţă deosebită în intona- 
rea acestui pasionat strigăt al libertăţii”?. 

Şi încă ceva. Această perspectivă asupra evenimentelor din decembrie 
1989 am găsit-o la cei ce au supraviețuit închisorilor comuniste; pe unii 
dintre ei am avut privilegiul să-i întâlnesc: Elisabeta Postolache-Kastel, 
fratele Tiberiu Rata, preoții Gheorghe Pătraşcu, Petru Albert, Ştefan Tătaru, 
Iosif Gunciu şi Anton Demeter, sau episcopii loan Ploscaru, loan Duma, 


2 Cf. Ioan Paut AL II-LEA, Scris. enc. Centesimus annus, din 1 mai 1991, nr. 19, în Ioan 
PAUL AL II-LEA, Enciclice, ARCB, Bucureşti 2008, 456. 

3 IOAN PAUL AL II-LEA, Scrisoarea enciclică Centesimus annus, nr. 25, în IOAN PAUL AL II-LEA, 
Enciclice, 459. 

4 Cf. J. RATZINGER, Svolta per l’Europa. Chiesa e modernità nell’Europa dei rivolgimenti, 
Edizioni Paoline, Cinisello Balsamo (MI) 1992, 72-76. 

5 J. RATZINGER, Svolta per l’Europa, 119. 

George Guțiu şi Alexandru Todea. Când aduceam discuţia despre cele 
întâmplate în închisoare, am observat că majoritatea refuzau să vorbească, 
dintr-un fel de pudoare, manifestând parcă grija de a mă proteja de groză- 
viile prin care au trecut. De asemenea, aveau un fel de credință specială, 
potrivit căreia suferințele prin care au trecut nu ar trebui ştiute decât de 
Dumnezeu. Cu toate acestea, îndrăzneam să-i întreb: dar cum ati rezistat 
atâtea zile şi atâţia ani între zidurile închisorilor? Ce faceati acolo? Ras- 
punsul varia de la om la om, însă nu în mod substanţial: „Gândul la Dum- 
nezeu şi la Maica Domnului ne-a întărit. Timpul de peste zi şi uneori nop- 
tile ni le petreceam în rugăciune”. 

Mons. 'Tertulian Langa a confirmat cele de mai sus, pentru că, potrivit 
propriei mărturii, îndemnul de a scrie cele trăite în închisoare l-a primit 
chiar de la Papa Ioan Paul al II-lea, pe care l-a întâlnit la Roma în 1986. La 
sfârşitul unei audienţe private, înainte de a ieşi pe uşă, Sfântul Părinte l-a 
întrebat direct: „«Ai scris tot ce ai trăit în închisori?» «N-am scris. De ce şi 
pentru cine?» «Îţi cer să serii; ce ai trăit în închisoare este viata, e viata 
trăită cu Cristos, viață din istoria Bisericii». M-am apucat de scris; însă cu 
o impardonabila întârziere pentru un credincios supus”®. Despre continu- 
tul memoriilor a spus ca 


anii de temniţă au fost şi sfinți ani ai unei scrutari lucide a vieții omeneşti, a 
societăţii noastre, ca şi a rostului pe care l-am avut şi îl avem în devenirea ome- 
nirii. De aceea, fără să o fi preconizat, m-am folosit de această procedură endo- 
scopică, cu care am explorat tăceri şi gemete, nădejdi şi disperări, căderi şi 
indarjiri, trufii şi umilinte, lumini şi-ntunecimi, atrocități şi chinuri morale 
fără seaman, spălate-n rugăciuni, aşa precum ne-a fost parcursul prin gropnite 
de vii, prin mortile trăite împreună, cu atati îngeri mângâietori în vise şi sfinți 
neprinsi în sinaxare’. 


In cele ce urmează, folosindu-mă de memoriile unor eroi ai rezistenţei 
anticomuniste şi făcând apel la câteva amintiri personale, aş vrea să fac să 
scot în evidenţă contribuţia factorului spiritual, în special rolul rugăciunii, 
la căderea comunismului. Înainte de a începe, precizez că, printre contem- 
poranii mei în comunism, n-am întâlnit pe nimeni care să se roage pentru 
căderea comunismului, fie nu aveau curajul să mi-o spună, fie nu cutezau 
să se gândească la aşa ceva, cum era cazul meu. Legătura dintre rugăciune 
ca spaţiu de libertate a ființei umane şi căderea comunismului am descope- 
rit-o treptat. 


6 T. LANGA, Trecând pragul tăcerii, Galaxia Gutenberg, Tg. Lăpuş 2009, 12-13. 
1 T. LANGA, Trecând pragul tăcerii, 18. 

Rugaciunea ca forma de rezistenta in fata raului 


În anul 1992 eram într-o vizită ca turist in Elveţia şi, ajungând la un 
sanctuar marian de lângă Monte del Sasso, am văzut o mănăstire carmeli- 
tană şi am sunat la poartă. Am fost primit de maica superioară. Am stat de 
vorbă cu ea, fără să o văd, pentru că era în spatele unui grilaj acoperit de o 
perdea. La un moment dat, mi-a cerut un favor, şi anume să binecuvântez 
o maicuta în vârstă. Nu mi s-a părut ceva deosebit şi am acceptat fără ezi- 
tare. Câteva minute mai târziu, perdeaua a fost dată deoparte şi am văzut 
trei camere legate între ele prin trei uşi ce păreau una singură. In rama 
celei de-a treia uşi din interior stătea o bătrână slabă, uşor încovoiată, o 
mână de om, dar cu fata surâzătoare şi cu lacrimi în ochi. Arătând spre ea, 
maica superioară mi-a spus: 

Această maică a intrat în mănăstirea noastră în 1951 şi s-a oferit ca victimă de 

ispăşire cerând în rugăciuni libertatea Bisericii şi a preoților din Europa de 

Est. Văzându-vă acum pe dumneavoastră, se bucură, înțelege că rugăciunile au 

fost ascultate şi jertfa ei a avut un rost. Vă daţi seama, este atât de fericită! Vă 

rog să o binecuvantati! 


Nu pot să uit acest moment şi dialogul pe care l-am avut cu maica supe- 
rioară. Atunci am înțeles că eram deja prezent în rugăciunile acelei maicute 
carmelitane şi în mintea lui Dumnezeu cu mult timp înainte de a mă naşte; 
acum, în schimb, înțeleg că rugăciunile acelei maicute din Elveţia au o legă- 
tură cu economia căderii comunismului şi redobândirea libertăţii de către 
Biserica din Europa de Est. Cum este această legătură nu pot să spun, însă 
cred că este lucrarea Providentei. In fine, de atunci încoace păstrez în mine 
aceste gânduri şi întrebări ca semn de aducere-aminte că, indiferent ce mi 
se întâmplă, niciodată nu sunt singur. 

După episodul cu Elveţia, m-am întors în Italia, unde îmi continuam 
studiile de specializare în filozofie. La începutul lunii martie 1992, Mihail 
Gorbaciov a dat un interviu ziarului La Stampa din Torino, în care a spus 
că schimbările din Europa de Est şi fosta URSS „nu ar fi fost posibile fără 
prezența acestui papa”’, adică Ioan Paul al II-lea. Indata interviul a fost 
reluat, tradus şi publicat în alte 115 ziare din lumea întreagă. Despre con- 
ținutul acestui interviu, Papa Wojtyla a comentat: 


Am citit judecata lui Gorbaciov despre rolul papei în evenimentele care au 
transformat Europa Orientală în aceşti ultimi ani. Sunt convins că el gândeşte 
cu adevărat aceste lucruri în mod sincer. Când Sinodul european al episcopilor, 
în documentul său final, voia să sublinieze acest rol specific al papei, am cerut 
să nu o facă. Biserica a contat în acest proces, nu papa. Dacă ceva poate fi atri- 
buit papei, atunci acest ceva este rodul fidelității sale, al fidelității fata de Cris- 
tos şi fata de om. 


3 M. Gorsacioy, „La prestrojka e Papa Wojtla”, La Stampa, 3 martie 1992, 1; 3. 

Comentând in continuare atenţia lui Gorbaciov şi a lumii acordată rolu- 
lui papei, loan Paul al II-lea a precizat: 


Asta înseamnă că în criză şi în ruptură, în tulburările care s-au întâmplat şi se 
întâmplă încă, se găseşte un element spiritual, o schimbare interioară. Pe de 
altă parte, aşa trebuie să fie şi nu poate să nu fie decât aşa. Omul este făcut din 
două elemente şi ar fi greşită o interpretare exclusiv spirituală a evenimentelor 
din Est, după cum ar fi greşită o interpretare doar materială, neînstare să vadă 
dincolo de dimensiunea pur economică a crizei. Omul este aşa, este spirit întrupat?. 


Ideea papei că este vorba de o „cotitură spirituală” care a determinat şi 
însoțit marile schimbări sociale şi ideologice din Europa de Est a fost apro- 
fundată într-o discuţie cu doi filozofi polonezi ce a avut loc un an mai târ- 
ziu, în 1993, la Castel Gandolfo, dar a fost publicată abia în 2005. Jozef 
Tischner şi Krzysztof Michalski au înregistrat acest comentariu în care 
papa a subliniat: 


Sunt conştient mereu că în tot ce spun şi tot ce fac ca să-mi îndeplinesc vocaţia 
şi misiunea, slujirea mea, se petrece ceva care nu e numai din inițiativa mea. 
Ştiu că nu sunt numai eu cel care acționează în ceea ce fac ca succesor al lui 
Petru. Să luăm exemplul sistemului comunist. Cum am mai spus, la căderea sa 
a contribuit, cu siguranță, debila doctrină economică. Dar să ne referim doar la 
factorii economici ar fi o simplificare destul de naivă. Pe de altă parte, ştiu bine 
că ar fi ridicol să credem că papa a fost cel care a dărâmat, cu mâinile lui, comu- 
nismul. Cred că explicaţia se găseşte în Evanghelie. Când primii discipoli, tri- 
mişi în misiune, revin la Invatatorul lor, spun: „Doamne, chiar şi diavolii ni se 
supun în numele tau” (Le 10,17), Cristos le răspunde: „Nu vă bucurati pentru 
aceasta, pentru că vi se supun duhurile, ci bucurati-va pentru că numele voas- 
tre sunt scrise în ceruri” (Lc 10, 20). Şi, cu altă ocazie, adaugă: ,,Ziceti: suntem 
servitori nefolositori, am făcut ceea ce eram datori să facem” (Le 17, 10). Sluji- 
tori nefolositori... Conştiinţa slujitorului nefolositor tot creşte în mine în mij- 
locul a toate câte se întâmplă în jurul meu -— şi cred că aşa mi-e bine”. 


Aşadar, rolul papei în evenimentele din 1989 a avut un caracter spiritual, 
el simțindu-se un umil instrument în mâinile Providentei, după cum la fel 
s-au văzut pe ei înşişi şi cei ce au trecut prin închisorile comuniste. De 
exemplu, Tertulian Langa spunea că 


raportarea la Sfânta Providenta a fost punctul nodal al vieții mele de deţinut 
politic: eram în închisoare din planul Sfintei Providente, pe care nimeni nu mi 
l-a impus, ci singur mi l-am identificat, voindu-mă să fiu conform cu el. (...) 
Călăuzit de Providenta, am mers spre închisoare". 


® Ioan PAUL AL II-LEA, „Il Papa: Io, l’Est e Gorbaciov. «La Stampa» a colloquio con 
Giovanni Paolo IT”, La Stampa, 4 martie 1992, 1-2; 3. 

1 IOAN PAUL AL II-LEA, Memorie şi identitate, tr. Roxana Utale, RAO, Bucureşti 2005, 
175. 

4 T, LANGA, Trecând pragul tăcerii, 59. 

Legându-şi misiunea de lucrarea misterioasă a Providentei, papa a voit 
să spună că răul poate fi învins dacă avem încredere în Dumnezeul bogat 
în îndurare, în Dumnezeu care stie să scoată un bine mai mare din orice 
formă de rău, chiar şi din răul secolului XX, „un rău de proporții uriaşe, un 
rău care s-a folosit de structurile statale ca să-şi înfăptuiască acțiunea 
nefastă, un rău ridicat la rangul de sistem”!?. Amintindu-ne nouă tuturor 
că, suferind pentru noi, Cristos a luat asupra sa tot răul lumii şi a introdus 
suferința într-o nouă dimensiune, aceea a iubirii, papa a adăugat că tot 
acest rău al lumii există în continuare şi ca să trezească în noi iubirea milos- 
tivă, iubirea fata de cei ce suferă. El a trăit conținutul acestor cuvinte, fiindcă, 
pe de o parte, a suferit şi a fost victima răului lumii (vezi atentatul şi bolile 
de care a suferit), iar pe de altă parte, s-a rugat pentru lume lui Dumnezeu 
cel milostiv, lăsând ca un fel de testament al său Duminica Milostivirii, 
simbol al speranței pentru viitorul lumii. De aceea, putem spune că „sin- 
gura lui politică a fost şi a rămas până la capăt rugăciunea”. 

Practica rugăciunii a fost mult pretuita în închisorile comuniste, şi de 
oamenii credincioşi, şi de cei mai puţin credincioşi. Părintele Gheorghe 
Pătraşcu m-a surprins odată când mi-a spus că în puşcărie s-a simţit bine, 
pentru că acolo avea timp suficient să se roage şi să mediteze. Ba mai mult, 
i s-a întâmplat câteodată să nu-şi termine toate rugăciunile, deşi nu avea 
nimic altceva de făcut. În fine, cartea lui de memorii documentează această 
grijă permanentă pentru rugăciune. Astfel, pe când se afla la închisoarea 
de la Galaţi (30 august 1950-4 aprilie 1951) a făcut împreună cu ceilalți 


un program de rugăciuni şi jertfe, pe care l-am oferit Domnului pentru scopu- 
rile pentru care orânduise asupra noastră aceste suferințe. Eram într-un mare 
salon circa 80 de persoane, toți bărbaţi, bineînţeles. (...) Timpul ni-l ocupam cu 
rugăciuni şi cu vorbiri sufleteşti între noi. Ziua, ridicându-se toți din pat, aveam 
posibilitatea să ne întâlnim mai multi, să discutăm, să ne îndemnăm, să ne 
sfătuim şi să ne rugăm“. 


Acelaşi program de rugăciune şi l-a impus şi la închisoarea din Sighet, 
unde a stat din februarie 1952 până în aprilie 1955: „Scularea era la orele 
5, iar culcarea la orele 22. Timpul din zi ni l-am organizat în aşa fel încât 
făceam rugăciuni, meditație şi Sfânta Liturghie (numai rugăciunile recitate) 
împreună. Din când în când, un episcop ne tinea câte o conferinta””. 

Dar la Râmnicu Sărat, unde a stat singur, singurel în camera cu numărul 
10 a închisorii, timp de trei ani, programul de rugăciune a fost mult mai intens: 


12 IOAN PAUL AL II-LEA, Memorie şi identitate, 177. 

13 C. BĂDILIȚĂ, Orthodoxie versus ortodoxie, Curtea Veche, Bucuresti 2009, 276. 

14 Gh. PĂTRAŞCU, Zile de încercare şi de har, Serafica, Roman 2002, 35. 

15 Gh. PĂTRAŞCU, „Memorialul rezistenței”, în R. Rusan, ed., Memoria închisorii Sighet, 
Fundaţia Academia Civică, Bucureşti 1999, 138. 

Am căutat să-mi fac un riguros program de rugăciune şi meditaţie. (...) Faceam 
meditaţie circa o oră şi jumătate. Recitam trei Rozarii întregi, de 15 mistere, 
meditate. Recitam rugăciunile Sfintei Liturghii pe care le invatasem pe de rost; 
făceam Calea Crucii, plimbându-mă prin cameră şi oprindu-mă, în interior, la 
cele 14 cruci pe care le făcusem cu unghiile în varul peretelui. În acest fel, 
aveam totdeauna ocupaţie spirituală. Făceam de două ori pe zi examenul de 
conştiinţă cel putin o jumătate de ora’®. 


Cât a stat cu domiciliu obligatoriu la Lăteşti, din 1958 până în 1964, 
lângă Feteşti, părintele Pătraşcu a celebrat în fiecare zi Sfânta Liturghie în 
propria locuință. Duminica participa mult popor: „Dintre alți locuitori din 
Lăteşti, care uneori veneau şi ei la noi la biserică, amintesc pe doamna 
Maria Mareşal Antonescu, domnul Ghiţă Pop, fost ministru țărănist, dom- 
nul Paul Goma şi Adrian Marino, scriitori, domnul avocat Mihai Bratu cu 
soția Maria, catolică. Pot spune că era o frumoasă familie de intelectuali şi 
chiar din mediul rural la Lăteşti, care au contat atunci şi contează, unii, şi 
astăzi în cultura şi viata socială a țării noastre”! Înţeleg că părintele se 
ruga, pentru că ştia să se roage, dar ce căutau la Sfânta Liturghie un evreu 
precum Paul Goma şi un ateu ca Adrian Marino? 

Episcopul loan Ploscaru a vorbit şi el despre nevoia ontologică de rugă- 
ciune pe care a simtit-o în puşcărie: 

Singura armă de apărare a desființării umane era rugăciunea! Cei necredin- 
cioşi, de cele mai multe ori, în închisoare deveneau credincioşi văzând resem- 
narea, liniştea şi încrederea, chiar bucuria celor care se rugau. Prin rugăciune, 
sufletul fortifica trupul, îl lumina şi îi dădea putere să reziste, să rabde, să 
înfrunte suferința, singurătatea, foamea, izolarea. Binecuvântată să fie rugă- 
ciunea care ne apropie de Creator, sursa supremă de viata şi fericire!’ 


Dar şi pentru Tertulian Langa rugăciunea era binecuvântată, fiindcă 
numai practicarea ei îl mai putea linişti în momentele tulburi. Astfel, vor- 
bind la un moment dat despre experienţele dramatice în care a fost siluit 
şi umilit într-un chip abominabil, după o asemenea experiență tragică, 
Langa s-a întors în celulă, a început să plângă şi, după un timp, a auzit o 
voce: 


„Ai plâns destul” (nici nu ştiam c-am plâns), „te-ai uşurat”. Era magistrul 
Petrovici. «Cred că ti-ar face bine şi tie, dar şi nouă, să ne reciti cât poţi din 
Acatistul durerii, aşa cum ai făcut-o şi in alte dati». Magistrul meu deist dorea 
o rugăciune, el, care formal nu practica nici o confesiune, dar afirma dintr-un 
imperativ al logicii necesitatea existenţei unui Dumnezeu, solemnul magistru 
al deismului şi artizanul fără egal al frazei dorea o rugăciune! (...) Apoi, cu capul 


16 Gh. PĂTRAŞCU, Zile de încercare şi de har, 53-54. 
17 Gh. PĂTRAŞCU, Zile de încercare şi de har, 63. 
18 I, PLoscARU, Lanturi şi teroare, Signata, Timişoara 1994, 121. 

între palme, aşa cum mă rugam de obicei, am început cu glas adânc să depan 
cu pauze de reculegere între ele condacele, icoasele şi stihurile care alcătuiau 
Acatistul Durerii Maicii Domnului. (...) După încheierea Acatistului, firesc, s-a 
aşternut o reculeasă pace în celulă, dar nu sunt sigur dacă şi în inimile noastre”. 


Desigur, uneori disperarea, teama de moarte şi depresia erau atât de 
mari, încât deţinuţii nu se mai puteau ruga. Ajuns în puşcăria de la Aiud, 
Tertulian Langa a trecut printr-o asemenea stare de neputinţă: 


Nu aşteptam din ceruri un miracol; descurajarea ce mă cuprindea nu avea 
dreptul la minune. Eram convins că datoria mea, atunci şi acolo, era ca să mă 
rog; dar nu eram în stare. Depresia şi perspectiva apropiatei morți erau parali- 
zante. Nu mai eram capabil de efortul cerut de rugăciune. (...) Doamne, vreau 
să mă rog! Ajută-mi rugăciunea! ... Nu mă lăsa să mor uitând sau nemaiştiind 
de rugăciune. Mă înspăimântă gândul că s-ar putea să mor fără un act de pocă- 
inta finală conştientă, responsabilă, deplină”. 


Practica rugăciunii intense s-a manifestat, ca atare, în contrast cu poli- 
tica desființării şi degradării umane promovată cu zel în închisorile comu- 
niste, dar şi în lumea aşa-zis liberă din lagărul socialist. Fapt este că, în 
ciuda măsurilor de descurajare a trăirii religioase în familie sau la biserică, 
în timpul regimului comunist era multă lume la biserică, multă rugăciune 
în familie, cel puţin în comunitățile catolice din Moldova şi Muntenia pe 
care le-am cunoscut bine. Deoarece valorile despre care vorbeau rugăciu- 
nea şi, în general, Biserica erau mult mai atractive decât sloganurile şi 
utopiile ideologiei comuniste, practica rugăciunii trebuia stopată sau, cel 
puţin, controlată şi izolată. 


Rugăciunea ca portita de ieşire dintr-o lume închisă 


Când eram elev la şcoala generală din satul natal, în timpul Postului 
Mare, mergeam în fiecare zi după terminarea cursurilor la biserică pentru 
a mă ruga, bineînțeles, împreună cu alti copii, Calea Sfintei Cruci. Vizita la 
biserică după cursuri devenise un fenomen în satul Buruieneşti. Mentio- 
nez că preotul nu intra cu nimic în această acțiune. Copiii se organizau 
spontan pentru rugăciunea din biserică. Directorul şi soția lui, care tocmai 
fuseseră aduşi din Oltenia pentru a combate misticismul şi a ridica nivelul 
ideologic comunist al cetățenilor din Buruieneşti, s-au gândit să meargă 
înaintea noastră la biserică şi să ne baricadeze intrarea. N-au ştiut ce fac; 
noi ne strecuram pe sub braţele lor, printre ei, şi tot intram în biserică. 
După mai multe încercări eşuate de a ne opri, au chemat părinții la şcoală. 
Întâlnirea cu părinţii nu a dat roade, iar noi la biserică tot am mers şi ne-am 


19 T. LANGA, Trecând pragul tăcerii, 188-189; 196. 
2 T. LANGA, Trecând pragul tăcerii, 149-150. 

rugat. Nu păstrez nici un fel de ranchiună la adresa acelor învățători şi 
profesori, dar gestul lor de a construi un zid cu propriile trupuri pentru a 
bloca intrarea în biserică nu pot să-l uit şi-l păstrez ca o imagine a politicii 
comuniste contra practicii rugăciunii. 

Într-adevăr, încă de la începutul afirmării lor publice, regimurile comu- 
niste au inventat mijloace de supraveghere şi au construit ziduri de izolare, 
ca să blocheze fuga oamenilor din gulagurile socialiste. Printre acestea, cel 
mai celebru a fost „Zidul Berlinului”, supranumit şi „zidul rusinii”, care 
era un simbol al izolării unui întreg popor, ba chiar al unei parti din Europa. 
Militarii sovietici îl numeau „zidul de protecţie antifascist”, dar scopul său 
real era acela de a-i izola pe germanii din Berlinul ocupat de sovietici. Zidul 
avea o lungime de 155 de km şi era dominat de un perete de 3,60 m înălțime. 
Din punct de vedere politic, zidul a căzut în seara de 9 noiembrie 1989, 
însă distrugerea oficială a zidului a început în 13 iunie 1989 şi s-a încheiat 
pe 30 noiembrie acelaşi an”. 

Având acelaşi sens de zonă închisă, circula în trecutul nostru recent şi 
expresia „Cortina de fier”, care a fost folosită pentru prima dată în 1945 de 
către Wiston Churchill, deci la începutul „Războiului Rece”, pentru a 
desemna statele-satelit ale URSS, care după Al Doilea Război Mondial vor 
constitui „lagărul socialist”. Din punct de vedere istoric şi politic, „cortina 
de fier” a însemnat instaurarea unor regimuri totalitariste cu frontiere 
ermetic închise şi a durat mai mult de patruzeci de ani. Convinse de carac- 
terul ireversibil al regimurilor comuniste mai mult sau mai puţin dictato- 
riale, populaţii întregi s-au adaptat la această situaţie, încercând să reziste”. 

Formulările de mai sus — Zidul Berlinului, zidul ruginii, cortina de fier, 
gulagul şi lagărul socialist — indică o lume izolată, înregimentată, unifor- 
mizată, în care oamenii sunt trataţi ca „obiecte, despuiati de demnitate, 
bagati cu de-a sila în structuri existenţiale ce nu li se potrivesc, paralizati 
de teamă in fata zdrobitorului aparat represiv”*. Aşa a fost lumea comu- 
nismului pe care am cunoscut-o sub aspectele ei dictatoriale agresive înce- 
pând cu primii ani de liceu la Roman, continuând cu serviciul militar la 
Focşani, cu anii de studenţie la Iasi, iar mai târziu ca preot, timp de patru 
ani, la Nisiporeşti, Piatra-Neamţ şi Bucureşti între 1986 şi 1990. Nu aveam 
altă replică la ceea ce se întâmpla atunci decât răspunsuri izvorâte din 
bunul-simt şi din educaţia catolică primită în familie sau la Seminarul din 
Iaşi. Îmi dădeam seama că nu trăiesc într-o lume normală, că josul este sus 
şi invers. Sistemul de valori, sistemul de concepte culturale şi religioase, 


21 St. CURTOIS, ed, Dicţionarul comunismului (2007), tr. Mihai Ungureanu, Aliza 
Ardeleanu, Gabriela Ciubuc), Polirom, Iasi 2008, 676-678. 

22 Cf. St. Curtois, ed., Dicţionar al comunismului, 201-207. 

23 D. CORNEA, Puterea fragilității, 214. 

structurile şi conceptele politice, sociale, economice — toate reperele teore- 
tice şi spirituale cunoscute de mine acasă sau la biserică — nu se potriveau 
cu ceea ce se proclama în spaţiul public. Mai târziu am aflat că noile con- 
cepte propuse de comunism erau întemeiate pe nişte vicii de principiu şi, 
de aceea, au condus la impasuri de gândire şi de activitate insurmontabile 
în întreaga societate. Nu ştiam să spun asta, dar vedeam că societatea comu- 
nistă era o societate entropică: sistemele ei de autoreglare, de înnoire erau 
paralizate”. 

Neîndoielnic, comunismul a însemnat devalorizarea oricărei viziuni 
metafizice şi absolutizarea gândirii materialist-reductioniste, cu toate con- 
secintele ce decurg din ea: primatul cauzalitatii mecanice, al cantității si al 
forței brute. În orizontul societății umane, aceste opțiuni filozofice au însem- 
nat determinismul generalizat: primatul puterii, centralismul, cultul sta- 
tului si al conducătorului, negarea libertății omului, ca ființă morală si 
responsabilă, in fata puterii instituite. Papa Ioan Paul al II-lea a afirmat că 


eroarea fundamentală a socialismului este de natură antropologică. Într-adevăr, 
el îl consideră pe individ ca simplu element, moleculă în organismul social, 
astfel încât binele fiecăruia este în întregime subordonat funcționării mecanis- 
mului economic şi social, în vreme ce consideră, pe de altă parte, că binele indi- 
vidului poate fi realizat independent de orice alegere autonomă din partea lui 
şi în afara unei decizii personale responsabile între bine şi rău. Astfel, omul 
este redus la un ansamblu de relaţii sociale, dispărând conceptul de persoană 
ca subiect autonom de decizie morală, care tocmai prin astfel de decizii con- 
struieşte ordinea socială. Din această concepție eronată asupra persoanei decurg 
atât deformarea dreptului ce determină spaţiul de exercitare a libertăţii, cât şi 
refuzul proprietății private. Într-adevăr, omul, deposedat de ceea ce ar putea 
numi al său şi de posibilitatea de a-şi câştiga existenţa prin iniţiativă proprie, 
ajunge să depindă de mecanismul social şi de cei care îl controlează, fapt care îi 
îngreunează foarte mult recunoaşterea propriei demnități de persoană şi îngre- 
unează drumul spre constituirea unei comunităţi umane autentice”. 


Aşadar, comunismul nu se întemeia pe criteriile specifice de funcționare 
a vieţii şi a spiritului uman. Comunismul nu era întemeiat pe adevăr. Dauna 
cea mai mare pe care comunismul a adus-o societăţii a fost degradarea 
omului, care a fost redus la condiția de sclav al unui sistem”. În aceste 
condiții de izolare, închidere şi dictatură, pentru a se afirma ca ființă liberă, 
omul avea nevoie de o portita de ieşire”. Pentru unii, această portita a fost 


24 Cf. D. CORNEA, Puterea fragilității, 281. 

25 IOAN PAUL AL II-LEA, Scrisoarea enciclică Centesimus annus, nr. 13. Cf. IOAN PAUL AL 
II-LEA, Enciclice, 449. 

26 Cf. D. CORNEA, Puterea fragilităţii, pp. 281-283. 

27 G. LIICEANU, „Cuvânt înainte”, în: D. CORNEA, Puterea fragilității, p. 8. 

lectura, muzica, postul de Radio Europa libera sau alte posturi de radio 
străine, dar pentru oamenii credincioşi portita de ieşire a fost rugăciunea, 
sub toate formele ei: particulară sau comunitară, în condiția de om relativ 
liber sau deținut în închisoare, în casă sau pe stradă, în biserică sau în 
pelerinaj etc. Efectul era acelaşi: oamenii se simțeau liberi în fata opresiunii. 

Pentru episcopul Ioan Ploscaru, rugăciunea era adevărata portita de 
ieşire din malaxorul închisorii comuniste: 


Deşi eram optimist din fire, am avut totuşi şi momente în care orizontul se întu- 
neca, nu vedeam nici o ieşire, nu licărea nici o rază de speranţă, sufletul îmi era 
gol şi pustiu, iar ceva din ființa mea interioară se răzvrătea... Dar aceste clipe 
nu durau mult, căutam prin voință să nu mă las doborât sub cruce şi începeam 
să mă rog... Chiar dacă la început rugăciunea era automată, treptat, simțeam 
că nu sunt singur, şi forțele îmi reveneau. Asistenţa divină a fost supremul 
ajutor şi tărie în anii lungi de închisoare. ..2% 


__ Lagărul socialist a avut închisori diferite: unele grele, altele foarte grele. 
Intre zidurile lor multi deținuți şi-au pierdut sănătatea, minţile, sufletul, 
viata. „Pentru noi, preoții”, spunea părintele Gh. Pătraşcu, „a fost totuşi 
mai uşor. Noi ne-am menţinut cu credința în Dumnezeu, cu rugăciunea, 
meditaţia şi speranța!” 

La căderea comunismului au contribuit multi factori, însă rugăciunea 
(valorile religioase) se află printre elementele decisive care au subminat Răul 
devenit sistem în comunism. Rugăciunea poate să schimbe omul, deci poate 
să schimbe şi lumea. Cum? Introducând şi folosind tactica corozivă a para- 
doxului sau a libertăţii spirituale într-o lume devenită rigidă, opacă, închisă. 


Rugăciunea ca spaţiu de întâlnire cu Dumnezeu 


În măsura în care cultivă legătura omului cu adevărul ontologic (esența 
lumii) şi, totodată, cu Dumnezeu, rugăciunea întemeiază şi cultivă virtuțile 
şi valorile spirituale, fără de care o societate decade. Rugăciunea susține şi 
însoţeşte refacerea omului, clădirea societății pe valorile de adevăr, dreptate, 
libertate, credință şi încredere între oameni. Se poate spune că societatea 
bazată pe raporturi de simpatie, de solidaritate şi de iubire, nu de suspiciune, 
de teamă şi de adversitate, are de-a face cu lumea rugăciunii. Dintre toate 
formele de manifestare, rugăciunea personală este foarte importantă în 
procesul de renaştere spirituală a unei societății. Intr-adevăr, prin deschi- 
derea ființei sale spre transcendenta, prin acest tip de prezență, individul 
poate îmbogăţi, înnobila societatea in care trăieşte, aducând un spor de 
bine, adevăr şi iubire*. 


28 I, PLOSCARU, Lanturi şi teroare, p. 275. 
29 Gh. PĂTRAŞCU, Zile de încercare şi de har, p. 52. 
30 Cf. D. CORNEA, Puterea fragilităţii, p. 288. 

Valoarea spirituală în care rugăciunea îl introduce pe om este strâns 
legată de Dumnezeu persoană. Prin rugăciune, omul credincios, ca persoa- 
nă, intră într-o lume de completă libertate interioară, o lume bazată pe 
intimitate şi încredere. 


De aici provine şi dulceata extraordinară şi unică a creştinismului, din aceasta 
relaţie de tip eu-tu dintre om şi Dumnezeul său. Omul nu se află în lume con- 
fruntat de o entitate abstractă, de un Tot nenumit şi anonim, ci se află fata 
către fata cu o Persoană căreia i se poate adresa nemijlocit într-o atmosferă de 
intimitate, încredere şi revarsarea sinei*". 


Dialogul cu Dumnezeu Persoană, ca structură a rugăciunii, este subliniat 
şi de această mărturie a cardinalului Iuliu Hossu: 


Tot ce ştiam (pe) de rost era scump pentru noi şi trăiam comoara ce o cuprin- 
dea. Împărate ceresc, Tatăl nostru, Născătoare de Dumnezeu, Mărire Tatălui şi 
Fiului şi Spiritului Sfânt cuprindeau toate comorile cereşti; apoi, cu cât erau 
mai mari restricţiile la exteriorizare, cu atât coboram în adâncurile sufletului, 
tot mai adânc şi tot mai adânc, prefăcând în sfântă rugăciune tot ce trăiam în 
temnita Sighetului şi oferind-o cu smerenie Domnului Isus. Da, sufletul nu 
este legat; este o cetate nebiruită, cum i-am spus ministrului Cultelor, Stoian, 
care va rămâne de pomină: este o cetate nebiruită în care nu poate intra nimeni, 
numai unul singur Dumnezeu şi cel căruia i-o deschide omul; acolo coboram, 
acolo ne simțeam tari şi nebiruiti, avându-l pe Domnul cu noi. (...) Rugăciunea 
cea mai scumpă era viata trăită acolo şi închinată Domnului. La orice lucru 
eram duşi, era rugăciune închinată Domnului:?. 


Lumea libertăţii interioare pe care o pregăteşte rugăciunea este compa- 
rată de N. Steinhardt, un evreu convertit şi botezat în închisorile comuniste, 
cu „lumea sfântului Ion Anapoda”. Folosind mai multe argumente din mate- 
matica şi fizica modernă, Steinhardt spunea că astăzi putem accepta că 
orice valoare poate purta semnul plus ori semnul minus, sau că liniile para- 
lele se întâlnesc ori suma unghiurilor unui triunghi este superioară ori 
inferioară cifrei de 180°, sau că materia din care este alcătuit Universul se 
poate infatisa şi în ipostază de antimaterie. Aceasta este lumea libertăţii 
spirituale, „lumea lui Non-A, a geometriei neeuclidiene şi antimateriei, 
scurt spus, lumea opusă celei obişnuite, lumea contrară şi contradictorie 
— dacă-mi este îngăduit a mă exprima astfel — a lui Ion Anapoda”%. Aceasta 
este lumea paradoxului de la Dostoievski, „acolo unde adeseori doi plus doi 


31 N. STEINHARDT, loan PINTEA, Primejdia mărturisirii. Convorbirile de la Rohia, Mănăs- 
tirea Rohia. Polirom, Iasi 2009, 151-152. 

32 I. Hossu, Credința noastră este viata noastră. Memoriile Cardinalului Dr. Iuliu Hossu, 
Viaţa Creştină, Cluj-Napoca 2003, 236-237. 

33 N. STEINHARDT, Dăruind vei dobândi, Dacia, Cluj-Napoca 1997, 290-291. 

fac cinci” sau lumea esenţială a creştinismului, potrivit căreia „cea mai 
bună cale către nevinovăție este pentru om a se recunoaşte vinovat”. 

Cu accente cristologice, cardinalul Iuliu Hossu a scris şi el despre lumea 
sfântului Ion Anapoda, lumea valorilor trăite la Sighet: 


Ne-a lipsit sfânta Liturghie, cu sfânta Împărtăşanie; ne-a rămas sfânta Spove- 
danie, pe care o făceam săptămânal, şi unii chiar mai des, cu împărtăşania 
spirituală, străduindu-ne să rămânem strâns uniţi cu Domnul Isus, ştiindu-l 
împreună cu noi: „În temniță am fost şi voi ati venit la mine...” (Mt 25, 36); am 
primit de la El marea cinste de a fi întemnițați pentru credinţa Lui şi simțeam 
că nu numai vine la noi, dar este cu noi zi şi noapte. „Eu cu voi sunt în toate 
zilele...” (Mt 28, 20); ai fost bun, Doamne, cu noi la Sighet şi în tot locul pe 
unde am fost purtaţi, încinşi, cum ai fost Tu, Doamne; ai fost bun, şi noi, cu 
Tine, Doamne, am fost fericiţi, în darul tău fără de preț”. 


Rămânând în acelaşi registru teologic şi cristologic, iată o altă mărturie 
despre caracterul personalist şi eliberator al rugăciunii: 


În 23 aprilie 1957, am fost dus din nou la anchetă. Făcusem o novenă de rugă- 
ciuni către Isus Mântuitorul, rugându-l să dezumfle balaurul, aşa cum spune 
legenda despre sfântul Gheorghe. De data aceasta, anchetatorul meu era îmbră- 
cat de gală. Probabil că primea vizite sau se ducea undeva la vreo onomastică. 
Mi-a subliniat de la început că „astăzi nu vreau să mă enervez”. Enervările 
făceau rău la stomac, de care circumstanta trebuia astăzi menajat. „Dar”, a 
continuat el ca pentru sine, „dacă nu mă enervez cu dumneata, mă enervez cu 
altul”. De la acea dată m-a mutat într-o celulă de la subsolul doi. Pe peretele 
celulei era haşurată o cruce mare, latină, în aşa fel ca peretele să nu fie zgâriat. 
Liniile crucii erau apăsate cu un instrument tocit, încât se vedeau numai dungi 
lucii pe peretele alb-mat. Lângă cruce era scrisă în întregime poezia lui Emi- 
nescu „Rugămu-ne îndurărilor, Luceafărului mărilor”. De cealaltă parte a cru- 
cii era scris Panta rei (Toate trec) a lui Heraclit şi în germană „Bringt nicht das 
Jahr was die Stunde bringt”! Sub cruce era plasat un proverb francez: „Partir 
c'est mourir un peu”!, sub care eu am scris cu sânge (s.n.): „Y rester, c'est mourir 
tout a fait”! Eram obosit de atâtea anchete şi bătăi. Boala de ficat îmi dădea o 
stare de deprimare. La subteranul II aerul pătrundea greu, iar lumina becului 
electric făcea umbre sinistre pe pereţi. Singur în celulă, mă simțeam epuizat 
fiziceşte şi sufleteşte. Dar, ca de obicei, Mântuitorul îmi trimitea un gând de 
încurajare. Erau cuvintele rostite la ultima Cină, în Joia Mare: „Nu e sluga mai 
mare decât stăpânul său... dacă pe Mine m-au persecutat şi pe voi vă vor per- 
secuta...” (In 15,20). Erau cuvinte foarte clare şi precise. Noi, preoţii, trebuie 
să ne asemănăm cu Isus, căci am fost chemaţi la această viata de dăruire şi de 
jertfă. Numai în măsura în care preotul se dăruieşte, poate câştiga suflete. 
„Dacă bobul de grâu nu moare, nu va putea aduce roade” (In 12,24). Treptat 


34 N. STEINHARDT, Dăruind vei dobândi, p. 293. 
35 I. Hossu, Credinţa noastră este viata noastră, 237-238. 

m-am liniştit şi o mare pace a inundat sufletul meu. Simteam că ocrotirea Maicii 
Preasfinte este aproape. Ea nu m-a părăsit niciodată. Doream să-i ofer ceva. 
Dar în această săracă şi întunecoasă celulă ce-aş fi putut să-i ofer? Eu nu aveam 
nimic, eram un rob... un rob... Da... da! Mă voi oferi ca rob Maicii Preacurate. 
Rob pentru totdeauna!...% 


Rugăciunea ca spaţiu de libertate interioară şi pavăză a libertăţii adevă- 
rate a fost evocată de mulți. Mă opresc la două mărturii. Prima îi aparține 
cardinalului Hossu: 


Ne bucuram noi de altă libertate, în care sufletul fericit zboară unde îl duce 
dorul, îi caută pe toți şi-i imbratigeaza pe toți, îi aducea aici împreună cu dân- 
sul întru Domnul, această libertate absolută, care însă nu din bunăvoința lor 
(a paznicilor de la Căldăruşani, n.n.) ne bucuram, ci din mila nemărginită a 
Domnului. 


A doua mărturie are un caracter personal: 


Mă aflam la Focşani, în 1980, şi efectuam serviciul militar. Începând cu luna 
februarie sau martie, Securitatea a încercat să facă din mine şi din alti colegi ai 
mei seminaristi soldaţi, colaboratori. Eram chemaţi la conversaţia de lamurire. 
Eu eram chemat în fiecare joi la ora 14.00. Această conversaţie s-a prelungit 
timp de trei luni aproximativ. Prin luna mai nu am mai fost chemat joia la ora 
14.00, ca de obicei, ci dimineaţa. „S-a întâmplat ceva!”, mi-am zis. Într-adevăr, 
aşa era, ofițerii de Securitate şi-au schimbat tactica. Probabil că nu racolaseră 
pe nici unul dintre noi şi, de aceea, au intensificat ritmul discuţiilor şi au sporit 
strategiile de lămurire, care acopereau o plajă foarte largă: de la invitarea la 
dezbateri pe teme de filozofie şi teologie până la propuneri de carieră, oferte de 
comoditati, plăceri şi bunuri materiale - bani, apartamente, maşini. Caracterul 
insolit al inițiativei consta în faptul că am fost convocați toți odată, deşi eram 
ascultați individual. După ce am ieşit de la întâlnirea cu securiştii, vorbeam 
între noi şi ne întrebam: oare ce va urma după această întâlnire? Ne vor obliga 
să semnăm? Auzisem de la părintele Ştefan Tătaru, parohul de Focşani pe 
atunci, că securiştii au multe metode de convingere forțată: bătăi, injurii, umi- 
liri corporale etc. Câţiva dintre colegii mei tremurau de-a binelea. Şi eu aveam 
nişte emoții grozave, dar încercam să fiu mai curajos — acest îndemn parcă venea 
de la colegi. Cu frica în sân, dar la exterior mai bazat pe mine, i-am invitat pe 
colegi să ne ascundem în spatele tufişurilor din curtea unității militare şi acolo, 
împreună, dar în şoaptă, să ne rugăm. Ne-am rugat Rozariul în diferite limbi, 
aşa cum făceam la plimbare sau în vacanțe, ca să nu fim identificați de cei ce ne 
urmăreau. După ce am terminat rugăciunea, ne-am liniştit. Oricum simţeam 
că, pentru mine, pentru colegi, momentul avea o încărcătură astrală, decisivă: 
a fi sau a nu fi (colaborator). Mi se părea că un fel de pendul stătea să fie înclinat 
de mine între malheure şi bonheure, între fericire şi nefericire, pentru totdeauna. 


3 I. PLoscARU, Lanturi şi teroare, 262-263. 
37 I. Hossu, Credinţa noastră este viata noastră, 179-180. 

Cum sa va spun, momentul era formidabil in toate sensurile; era un amestec de 
risc, teamă, fascinatie, hau, curaj şi bucurie nebună. Aş asemăna respectiva 
stare sufletească cu atitudinea unuia care tine sus cu degetele o pagină dintr-o 
carte, râde, se uită la tine şi, într-un fel, parcă te întreabă încotro să dea pagi- 
na: înainte sau înapoi? Sau, dacă imi permiteti, aş face aici o asemănare cu 
episcopul catolic din filmul Stacojiu şi Negru; rolul e interpretat de Cristopher 
Plummer, care îşi plimbă piciorul încoace şi încolo peste linia de demarcație 
dintre Vatican şi teritoriul ocupat de forțele naziste în Roma, trezind furia sol- 
datilor care o păzeau. Care a fost rolul rugăciunii atunci? Rugăciunea mi-a facut 
bine, m-a liniştit în interiorul meu, mi-a dat sentimentul că nu sunt singur, că 
sunt puternic, liber, deşi în exterior îmi era frică. 


Comentând sfârşitul istoriei triste a comunismului, Papa loan Paul al 
II-lea spunea in 1996, în fata Porții Brandenburg de la Berlin, că fiecare 
om este chemat la libertate, dar nu există libertate fără adevăr, nu există 
libertate fără solidaritate, nu există libertate fără sacrificiu şi, în fine, nu 
există libertate fără iubire. Spre finalul discursului, papa a adăugat: 


Vă vestesc vouă tuturor care mă ascultați: plinătatea şi împlinirea acestei liber- 
tati are un nume: Isus Cristos. El a spus despre sine: eu sunt poarta. În El omul 
are drumul deschis spre plinătatea libertăţii şi a vieții. El îl eliberează cu ade- 
vărat pe om, deoarece împrăştie întunericul din inimile oamenilor şi descoperă 
adevărul. Păşeşte alături de noi ca un frate şi se solidarizează cu noi dăruindu-şi 
viata pentru noi. In felul acesta, ne eliberează de păcat şi de moarte. Ne ajută 
să recunoaştem în aproapele chipul său, chipul fratelui adevărat. Ne arată chipul 
Tatălui şi devine pentru toţi legătura dragostei®. 


Aşadar, rugăciunea poate să-i redea omului libertatea adevărată, dacă 
i-a fost confiscată de vreo dictatură mai veche sau mai nouă. După cum 
rugăciunea presupune dialogul cu un Tu, la fel, libertatea autentică înseamnă 
responsabilitate şi iubire. 


Rugăciunea ca zălog al victoriei finale 


Într-una dintre maximele sale pline de înțelepciune, mons. Vladimir 
Ghika spunea: „Când ziua e pe sfârşite, ucenicii nu sunt recunoscuţi decât 
după felul în care frâng pâinea vie a trupului lor, asemenea invatatorului, 
jertfind-o pentru fraţii lor”®. 

Pentru Biserica Catolică din România, dar şi pentru alti creştini de alte 
denominatiuni din tara noastra si din Europa de Kst, viata traita in comu- 
nism a fost ca o zi la asfintit ce nu se mai termina. in clar-obscurul existen- 
tei din vremea respectiva, ucenicii lui Isus s-au recunoscut la frangerea 


38 TOAN PAUL AL II-LEA, ,,Discorso”, 23 giugno 1996, in Visita pastorale in Germania (21-23 
giugno 1996), Libreria Editrice Vaticana 1996. 
39 VI. GHIKA, Pensées pour la suite de jours, Beauchesne, Paris 1936, 132. 

trupurilor lor, pe care le-au spălat în rugăciune. Jertfele lor fizice si spiri- 
tuale au pregatit pentru cei multi bucuria redobandirii libertatii. 

Caderea comunismului a fost un miracol, recunoscut ca atare nu doar 
de cei credincioşi, ci şi de necredinciosi sau agnostici, precum Vaclav Havel, 
care i-a spus Papei Ioan Paul al II-lea cu ocazia vizitei sale in Cehia din 
1990: „Nu ştiu dacă ştiu ce este un miracol. Totuşi, cutez să spun că in 
acest moment particip la un miracol. Calugaritele exclamau către mine de 
peste tot: «Este într-adevăr un miracol!» "+. 

A fost un miracol, pentru că evenimentele din decembrie 1989 ne-au 
luat prin surprindere şi, de asemenea, pentru că ne-au îndreptat privirea 
dintr-odată spre marile valori spirituale care nu erau prezente în societa- 
tea românească. Strigătul libertăţii s-a auzit mai întâi în sufletele celor 
închişi pentru credinţa şi convingerile lor, apoi a trecut la toţi cei care s-au 
rugat, aşa cum au putut s-o facă pe drum, acasă sau la biserică, şi în final 
a răsunat pe străzi. 

Invictus homo orans sau nebiruit rămâne omul care se roagă, adică rămâne 
liber, deschis spre lumea spiritului. De aceea, consider că aceste cuvinte ale 
episcopului Ploscaru pot fi luate ca un fel de testament spiritual al celor 
care au suferit în timpul comunismului: 


Într-o zi, militianul de pe secţie, văzând că noi stăm tacuti unul lângă altul, 
nemiscati, a anunţat pe ofițerul politic. Acesta cu încă doi-trei milițieni au intrat 
în cameră şi ne-au întrebat: Ce faceţi acolo? Ne rugăm. V-aţi rugat destul afară. 
Ne-am rugat şi afară, ne rugăm şi în închisoare. Lasati-o dracului de rugăciune! 
Şi cu aceste cuvinte, cu totul nepotrivite, au plecat. Noi am fi lăsat şi dracului 
rugăciunea, dacă acesta ar fi voit să se roage lui Dumnezeu. Din expresia aceasta 
am dedus că politrucul dezaproba comportarea noastră în fata milițienilor, dar 
nu a cerut comandantului să ne pedepsească, cum s-ar fi întâmplat în alte 
închisorit!. 


Din păcate, în zilele noastre, multi care au trăit în comunism „au lăsat 
dracului rugăciunea” şi au rupt-o la fugă după un trai mai bun, pe unde a 
putut fiecare. În golul rămas au invadat vânzătorii de iluzii şi agenții dia- 
volului postcomunist, care spun că nu există valori pentru care merită să 
suferi sau să mori, că adevărul nu serveşte la nimic sau că istoria este o 
chestie învechită si nu are rost să o mai rascolesti, si altele asemenea. Dia- 
volul postcomunist învață că totul e să ai bani, fiindcă numai asa poți avea 
tot ce vrei pe lumea asta. Vraja lui drăcească i-a cuprins pe mulți tineri, 
dar nu numai pe ei; doar un alt miracol al forței Spiritului ne-ar mai putea 
smulge de sub tăvălugul inva3dator al materialismului şi individualismului. 


40 V. HAvEL, Pe scurt, vă rog, Curtea Veche, Bucuresti 2009, 148. 
4 I. PLOSCARU, Lanturi şi teroare, 276. 

Daca suntem de acord ca valorile spirituale au jucat un rol important in 
schimbările din 1989, atunci să apelăm din nou la rugăciune si, in general, 
la lumea spirituală pentru a găsi şi a propune în mod convingător modele 
actuale de rezistență la atracțiile libertinajului şi ale politicii falselor valori. 

Printre cei ce au luat cuvântul la înmormântarea lui Corneliu Coposu, 
deținut politic timp de 17 ani în temnitele comuniste, a fost şi Alexandru 
Bârlădeanu, unul dintre comuniştii veterani, ce îndeplinea funcția de pre- 
şedinte al Parlamentului României în noiembrie 1995. Printre altele, Bâr- 
lădeanu a spus: „În tinerețe am fost adversari. Timpul a demonstrat că 
ideile şi idealurile sale au fost cele bune”. 

Acum, după douăzeci de ani de la căderea comunismului, dacă m-aş întâl- 
ni cu diavolul, i-aş spune cam aşa: „Mă, podoabă, în tinerețe, noi doi am 
crezut în valori diferite. Vrei să recunoşti că ale mele au fost cele bune?” 
Apoi aş pleca îndată să mă rog, pentru că, nu-i aşa, adevărații învingători 
sunt paşnici. 


42 Cf. V. ARION, „In memoriam Corneliu Coposu”, în www.cdep.ro 


